
PENOD I. 

RHAGYMADRODD. 




LYNYDDAU yn 

ol, megys trwy 

dd am wain, dygwydd- 

'^^J^ odd i mi ymweled a lie 

"^ ^-Z-Z^^^r^Zs^^^^'Z"^ bychan gwledig, lie yr 
" -' "" -^•^^.''-'— - ^ -" arosais am amryw fis- 
Y Sanhedrim. oedd. Eithaf gwir 

fyddai ychwanegu i mi dreulio misoedd yno yn ddig- 
rif , difyr a dedwydd iawn ; oblegid cefais fod yno 
gymdeithas yn ngwir ystyr y gair. Gwelais yno bor- 
trpiad byvv o'r hyn yw cymde'thas — nid dynion yn 
dyfod at eu gilydd yn unig, eithr ysbrydoedd mewn 
cydymdeimlad a'u gilydd. Yn y pentref hwn y cyf- 
eiriaf ato, yr oedd aelwyd ac allor cymdeithas. Nid 
ffasiwn oedd yn ganolbwynt yr atdyniad, ond angen 
naturiol yn galw eneidiau at eu gilydd. Yr oedd yno 
gydraddoldeb. Y mae gwir gymdeithas yn gofyn 
cydraddoldeb ysbryd. Y mae y brawd o isel radd 
yn llawenychu yn ei uwchafiaeth, a'r cyfoethog yn ei 

ddarostyngiad. Y mae balchder ac anghyfartalwch 
ysbryd yn rhwygo a chwilfriwio pob cymdeithas. 
Mewn lleoedd bychain y mae cymdeithas oraf, agos- 
af a gwresocaf . Y mae trefi a dinasoedd fel beddau 
yn cynwys llawer o ddynion yn byvv gymaint byth 
ag y gallont iddynt eu hunain, ac, ** i raddau mwy 
neu lai," ys dywedai ** Y Gohebydd," yn feirw i gyd- 
ymdeimlad a thynerwch cymdeithasol. Y maent 
megys yn anadlu anadl ac ysbrydoedd eu gilydd, ac 
yn ymlygru ac ymddiryvvio, yn lie anadlu pur anadl 
natur a chyfranogi o ysbryd Duw. Yn y wlad, y 
mae pobl filldir oddivvrth eu gilydd yn gymydogion 
agos ; yn y dref a'r ddinas, y mae cymydogion y tai 
nesaf yn estroniaid ac yn elynion. 

Wedi i mi gyraedd tref gyfagos, anfonais air at ** Y 
Gohebydd," i'w hysbysu fy mod yn ymgeis)'dd am ei 
sylw a'i gymorth ; ac atebodd yntau gyda pharod- 
rwydd ac ewyllysgarwch. Nid oeddwn wedi ei wel- 
ed er ys blynyddoedd bellach, nac yntau myfinau ; a 
phan y daethom wyneb yn wyneb adwaenasom y 
naill y Hall gyda'r hawsder mwyaf ; ac yr oedd y 
cyfarfyddiad, ** i raddau mwy neu lai," yn hyfrydwch 
mawr. Wedi ysbio ychydig o amgylch y dref, aeth 
a mi i fyny i'w gartref ; a threuliasom ddyddiau difyr 
yn **cymharu nodiadau." Yn ystod dyddiau cyntaf 
fy arosiad dan ei gronglwyd, clywn ef yn son llawer 
am am2:ylchiadau a phersonau newyddion i mi ; ac 
fel y mae deddf y meddwl pan y clywir am bethau, 
yn reddfol yn llunio lleoedd a gwynebau, felly y 

gwuaethwn inau ; ond fel llawer o fy mlaen, yroedd- 
wn yn cyfeiliorni yn ofnatsan. Yr oedd ** Y Goheb- 
ydd" yn son am wahanol ac amrywiol gymeriadau y 
pentref; nid wrth eu henwau bedydd serch hyny, 
eithr wrth eu noms-de -plume ; fel nad rhyfedd yn y 
byd i mi gamsangu ar rai o honynt. Gan fy mod yma 
yn bwriadu desgrifio y nodedigion hyn, gweddus 
f ydd i mi roddi eu henwau yn y dref n a ganlyn : 
Uwchgritig, Lienor, Y Chwedleuwr, Jeremiah, 
Rabbi, Proffesor, Y Gwladgarwr, Y Diacon, Y 
Proffwyd, Parch. Dafydd Lefiticus, Memento Mori, 
a'r Gohebydd ei hun. 

Nos lau, cymerodd fi gydag ef i nwydd-dy lie y 
deuai y brodyr yn nghyd, ac yno yr ymgynullai y 
Cyngor Bach i drin pynciau yr oes ; a chyflwynwyd 
fi \ good graces ac adnabyddiaeth o bob un o'r cewri 
meddyliol. Mi gofiaf byth am y ifordd ddoniol y 
cyflwynai y Gohebydd fi i wyddfod y brodyr. *'Y 
mae genyf yr hyfrydwch o gyflwyno i'ch sylw un o 
brif feirdd yr oes, * i raddau mwy neu lai. ' " Er fod 
y brodyr o'r un genedl, ac o*r un gwaed coch cyfa', 
yr oeddynt o wneuthuriad gwahanol, o bryd a gwedd 
gwahanol, ac o dymerau gwahanol, o anianawdau 
anianol, meddyliol ac ysbrydol amrywiol, ac o ddon- 
iau annhebyg. Rhoddaf bellach ddesgriffkd o bob 
un o honynt, gyda nod hynodol pob un ar ol ei enw: 

Yr Uwchgritig (**Byddwch yn wreiddiol, boys"), Yr 
oedd yn hen wr, ei wallt a'i fystash yn llwyd, o bryd 
a gwedd deallus a glandeg, yn hoff iawn o gymdeith- 

as; yn ffraeth, cellweirus, ymadroddus a chastiog. 
Yr oedd wedi colli ei ddanedd oddigerth un, yr hwn 
a ddeuai i'r golwg ar brydiau fel ysgythr-ddant 
baedd gwyllt ; a phan y cauai ei enau am goes ei 
getyn, yr oedd ei fystash'yn sefyll allan fel gwrych 
y bwystfil hwnw. Dyna]ydrych y'i gwelaf bob tro 
y cofiaf am dano. 

Y Lienor (" Er engraifft"). Yr oedd hwn yn gym- 
eriad hynod. Yr oedd ganddo ben o faintioli anferth 
mewn ymddangosiad, ond o'i fesitr yr oedd yn llawer 
llai. Yr oedd rhywbeth yn ei awyrgylch a wnai i 
bobpeth o'i eiddo vmddangos yn fwy nag: oedd. Yr 
oedd ei " wmed" yn cyraedd yn ol hyd ei wegil. Yr 
oedd yn byw ar ei ben ei hun, gan na choeliai fod 
pen neb arall o fawr gwerth. Yr oedd ganddo gryn 
allu meddwl, a chyflawnder o ddefnyddian llen- 
yddol. 

Y Chwedleuwr ("Mae'n gwmws 
fel hyn"). Yr oedd hwn yn gymer. 
iijUn^lS iad doniol, Yr oedd o ran tymer 
ff|fidmfe ^ ^™y^ y° ddigrif, yn ysmala o os- 
^^'^^" gOf yn diieddol i bruddglwyf, ac yn 
barod bob amser i ddigrifwch, a 
chanddo ystori a chyfEelybiaeth i 
ddarlunio pob dygwyddiad a dam- 
Jeremiah ( ' ' Dyna dest y peth !") Yr oedd Jeremiah 
yn gyraeriad dyddorol, tal, main, byw iddoniolwch, 
yn mwynhau difyrwch mewn ysbryd a gwirionedd. 

fel yr oedd yn wylo o lawenydd. Yr oedd efe yn 
audience ynddo'i hun, oblegid yr oedd yn wrandawr 
astud, ac yr oedd yn hoffi a mwynhau gweled pethau 
*'dest y peth." 

Rabbi (** Eto, ar y Haw arall"). Dyma gymeriad 
ar ei ben ei hun eto ; tin o'r gwastataf a welais er- 
ioed. Yr oedd ganddo ben mawr a gwyneb llydan, 
agored, tymer rhadlon ac arafwch ystyriol a roddai 
f oddlonrwydd i'r apostol ; yn edrych ar yr ochr oreu 
i bob peth; yn optimist o'r radd fiaenaf ; yn medru 
canfod llinellau da hyd yn nod yn nghymeriad yr 
iin drwg ei hun; yn gallu dyfeisio rhywbeth da i'w 
ddweyd am bawb ; ac yr oedd ganddo **ochroleu" 
a **goleuni arall'* ar bob pwnc. Yr wyf yn ei weled 
y mynyd yma yn eistedd ar y fainc, a brigyn neu 
welltyn rhwng ei fysedd. 

Y Proffesor (**Itell you, gentlemen!") Yr oedd 
y ProflEesor yn gymeriad nas gwelir ei fath ond un- 
waith mewn oes. Nid wyf yn gwybod Sut y niae 
natur yn cynyrchu cymeriad fel y Proffesor, os nad 
er dangos ei bod yn medru creu ar wahan i'w rheol 
a'i chynllun beunyddiol. Pan yn creu y Proffesor, 
gallwn dybied fy mod yn clywed natur yn dweyd 
wrth y pedair elfen, **Gwnawn ddyn ar ddelw nas 
gwnaed o'r blaen ; defnyddiwn yr hen ddefnyddiau, 
a gosodwn hwy ar gyfartaledd newydd, ac mewn per- 
thynas newydd a'u gilydd, er cael gweled beth ddaw 
o honynt" ; ac yr wyf yn sicr iddi synu wrth gynyrch 

ei mympwy a'i direidi ei hun. Yr oedd y Proffesor 
o ymddangosiad ysmala a chroesrywiog. Yr oedd yr 
Uwchgritig yn arfer dweyd ei fod wedi ei wneyd i 
fyny o remnants, Yr oedd ei enaid wedi ei gyfan- 
soddi o biglon waste basket natur; oblegid yr oedd ei 
feddwl a'i galon yn -arddangos donian uwchraddol 
dychymyg a chrebwyll yn gydgymysgedig ag anian- 
awdau a nwydau gwerinol. Yr oedd yn gryn fedd- 
yliwr ; yr oedd ei feddwl yn llawn cynlluniau a dyf- 
eisiau i ddiwygio y byd o ben-bwy-gilydd. ** Y drwg 
mawr yn nglyn a'r Proffesor yw," ebe yr Uwch- 
gritig, **y mae fel y crachfeddygon i gyd — nid yw 
yn cymeryd dim o'i physig ei hun." 

Y Gwladgarwr (** Yn fyr ac i'r point"). Enwid ef 
felly am y rheswm ei fod bob amser yn dwyn Amer- 
ica i oleu anffafriol, drwy ei chymaru a rhagoroldeb 
ac uwchafiaeth yr Hen Wlad, sef gwlad y breintiau. 
Nid oedd efe, serch hyny, yn amlygu ei fod i raddau 
uchel wedi cymeryd mantais o'r breintiau hyny. Yr 
oedd yn gryn Ysgry thyrwr, ac yn esboniwr go lew ; 
yn hoff o son am y diwygiad a'r colera, a'r hen breg- 
ethwyr ; ond ar brydiau yr oedd yn chwanog iawn i 
ddisgyn ar ymweliad (o ran naws calon ac ymadrodd) 
a chymdeithas dinasoedd y gwastadedd. Yr oedd 
yr Uwchgritig yn arfer dweyd fod y Gwladgarwr yn 
hoff o ddychwelyd i'r graig y'i naddwyd, ac i geudod 
y ffos y'i cloddiwyd o honi; ** ac," ebe Rabbi, ** y mae 
yn nodwedd dda mewn dyn i barchu ei rieni, ac ym- 
weled a man ei enedigaeth!" 

Y Proffwyd (**Ygwiram dani"). Yr oedd hwn 
y cymeriad mwyaf doniol a welais erioed. Cafodd 
yr enw parchus hwn gan yr Uwchgritig, am ei fod 
mor ddidderbyn-wyneb i dd weyd ei feddwl. Nid oedd 
ofn neb ar y Proffwyd. Bu yn amlach o flaen yr eg- 
Iwys yn y lie na neb arall ; a hyny yn ami am ddweyd 
gwir noethlymyn. Y pethau y mae eraill yn eu celu, 
yr oedd efe yn eu cyhoeddi. Yr oedd yr Uwch- 
gritig yn ei alw yn **dyst ffyddlon y gwirionedd.'* 
Yr oedd mor blaen yn ei ymadrodd fel yr oedd ei 
gyfeillion yn ami yn gwrido wrth glywed ei ymad- 
roddion digabol. Yr oedd yn edmygwr mawr o loan 
y Bedyddiwr; ac yr oedd yn coleddu syniadau fel 
loan am Phariseaeth cymdeithas. Yn nghwrdd 
croesawol y Parch. Dafydd Letiticus, yn nghapel 
Peniel, codai hwn a*r Hall i fyny i dystio mor gar- 
iadus a brwdfrydig oedd eu teimladau tuag at y 
gweinidog newydd. Yn ystod yr anerchiadau hyn 
yr oedd gwynebpryd y Proffwyd yn study, Yr oedd 
yn edrych tua nen y capel gan rolio ei lygaid mewn 
dull nodweddiadol iawn; ac yna dirdynai a nydd- 
droai ei wyneb fel pe b*ai rhyw gno neu ar- 
taith yn ei goluddion; oblegid yr oedd gweniaeth, 
cymhendod a choeg-deimlad iddo ef fel brath cyllell. 

** A gawn ni air gan y brawd ?'* ebe y cadeirydd, 

gan gyfeirio at y Proffwyd. *'Wel," ebe efe, **os 
y w Dafydd Lefiticus yn haner cystal dyn ag y dywed 
y cyfeillion ei fod, y mae yn well dyn na'r rhai sydd 
yn ei ganmol. Y ceffylau sydd yn prancio fwyaf 

yw y rhai sydd yn blino gyntaf. Synwn i fawr weled 
y rhai sydd mor wresog dros Lefiticus yn awr, yn 
rhoi gal wad i Deuteronomium cyn pen y flwyddyn." 

Diacon (*'Ymddengys i mi"). Dyma gymeriad 
ag yr oedd y Proffwyd yn ddrwgdybus iawn o hono. 
Nid oedd y Pharisead hwn yn hoff o bresenoldeb y 
Proffwyd; oblegid yr oedd arno ofn yn barhaus iddo 
luchio darn o wirionedd at balas gwydr ei gymeriad. 
Yr oedd plaender ac unplygrwydd y Proffwyd yn flas- 
us i'r weriri ; ond yr oedd cyf rwysdra ac ymddygiad 
addurniadol a deniadol y Rhagrithiwr yn fwy dylan- 
wadol. Yr oedd y brodyr yn fynych yn dweyd pethau 
go arw am y Diacon, ond er difyrwch yn hytrach 
nag er ei niweidio. Y nos y gofynodd am le yn 
mhlith y Frawdoliaeth, cafodd lawer o wrthwyneb- 
iad ymddangosiadol ; mwy na phe b'ai yn ddyn an- 
nuwiol. Dywedai yr Uwchgritig fod gwisg y bri- 
odas gan y Diacon, ond nid oedd ond efelychiad. 
" Y mae gormod o drimmin' arni," ebe efe, *' ac er 
ei bod yn ffitio fel made-to-order, y mae y priodfab 
yn sicr o adwaen mai sham yw." Yr oedd Rabbi yn 
cymeryd golwg mwy tyner arno. *' Y mae tipyn o 
ragrith," ebe efe, '* fel cwyr ar ddodrefn, yn gwneyd 
iddynt ddysgleirio, heb niweidio'r coed a'rgwaith." 
Barnai y Gwladgarwr fod trech rhagrithwyr yn yr 
Hen Wlad nag yma; oblegid y rhai sydd yn misio 
yno a'u dal sydd yn dyfod yma." Golwg wyddonol 
gymerai y Proffesor ar y pwnc, **mai amddiffyniad 
dyn ac anifail gwan a diymadferth yw rhagrith. 

Rhagrith y w tarian bodau israddol ; ac y mae rhag- 

rith, fel moddion ymwared, mor gyfreithlon i ddyn 

ag yw unrhyw amddiffynfa. Mewn gwirionedd, y 

tnae rhagrithio yn jus commune,'' Yr oedd hyn yn 

taraw i law y Lienor, oblegid bu efe yn glerc cyf- 

reithiwr yn yr Hen Wlad. ** Nid oes hawl," ebe efe, 

** yn ol jus commune na jus naturale gan ddyn i am- 

ddiffyn ei hun rhag ei gyd-ddynion trwy droseddu 

jus divinum, Yr oedd y Gohebydd yn tueddu **mwy 

neu lai" i gredu fod condemnio rhagrith yn un o 

weddillion y tywyll oesau ; a'i fod yn dangos bad taste 

a diffyg dysgyblaeth wareiddiedig. ** Dyma y gallu 

cywreniaf fedd y meddwl dynol," ebe efe, '*sef 

rhoddi y wedd oreu ar bethau annymunol bywyd. " 

Yr oedd y Proffwyd yn credu y dylid ymddwyn at y 

rhagrithiwr fel y gwneir at y diphtheria neu dwymyn 

{fever) heintus, sef gosod cerdyn ar ei fynwes, ac 

ysgrifenu arni, **Gochelwch rhag surdoes y Phari- 

seaid. Signed^ Board of Health,'^ Derbyniwyd y 

brawd i mewn ar brawf. 

Memento Mori (**Ymae lie i ofni"). Galwyd y 
brawd yn hyn am y rheswm ei fod mor bruddglwyfus, 
ac yn treulio cryn lawer o'i amser i feddwl am y byd 
a ddaw. Yr oedd efe erioed wedi arfer myned i gyf - 
arfod a gofid ; ac er ei fod bellach yn weddol gysurus 
o ran amgylchiadau, *' nid oedd, " ebe efe, '* yn werth 
i fyw yn ddedwydd am yr ychydig flynyddau oedd 
yn ol." Yr oedd yn ocheneidio llawer, o arferiad. 
'*Frawd," ebe Lefiticus wrtho un tro, **nid oes eis- 

iau i chwi ocheneidio o gwbl; yr ydych yii pechu, 
yn wir." **Wel," ebe yntau, **ocheneidiau an- 
nhraethadwy yw y rhai'n. Y maent fel second na- 
ture i mi bellach. Buont yn gyfeillion da i mi pan 
oedd yn gyfyng arnaf ; ac nid yw yn werth weil i 
mi (yr ychydig sydd yn ol o'r bywyd) ofyn iddynt 
reseinio. 

♦ Beth sydd i mi yn y byd 
Ond gorthrymder mawr o hyd ?' " 

Y cyfaill hwn, yn ddiau, oedd y mwyaf ysbrydol o'r 
brodyr ; a bydd y sylwadau a ganlyn a gef ais gan y 
Parch. Dafydd Lefiticus yn rhoddi ei hanes ysbrydol, 
yn gymeradwy o ddyddorol : 

** Er fod y brawd yn myned yn mhlith y brodyr 
wrth yr enw Memento Mori, yr wyf fi yn arfer ei 
gyfenwi yn * Hen Fordwywr' {^Ancient Mariner)^ am 
yrheswmhwn: Yr oedd rhywbeth yn ei fywyd yn 
ymdebygu i eiddo arwr y faled enwog honp. Yr 
oedd y brawd yn ami yn cwyno o herwydd rhywbeth 
yn nghwrs ei fywyd ag a acho^dd ofidiau a thra- 
llodion annesgrifiadwy iddo. Saethodd yr albatros, 
a bu hyny yn achos neu yn achlysur i andwyo Uwydd- 
iant a mwyniant ei fywyd. Yr oedd dirgelwch * fel 
niwl a tharth' yn amgylchu yr hanes, ac nis gellais 
erioed yn iawn ei ddirnad ; ond ymddengys i mi ei 
fod yn rhyw fath o wrthgiliad neu droseddiad o ryw 
ddeddf gysegredig. Fodd bynag am hyny, yr oedd 
wedi cael effaith andwyol ar ei feddwl a*i fuchedd. 
Yr oedd anghrediniaeth ac anobaith wedi peri i'w ys- 

bryd wy wo, ac i greadigaeth Duw o'i amgylch grino. 
Mi gofiaf byth y noson y cyffesodd ychydig o'i an- 
nedwyddwch i mi. * Lefiticus,* ebe efe wrthyf, *nid 
wyf yn coelio fed truan ar y ddaear f el fi ; yr wyf yn 
teimlo fel dyn yn breuddwydio, ac yn breuddwydio 
yn ei freuddwyd. Pe byddai yn ddichonadwy i ddyn 
marw fyw ac aros yn farw, byddai yn rhywbeth teb- 
yg i mi. Yr wyf, mewn ttordd o ddweyd, wedi 
marw ; y mae natur wedi marw ; y mae Duw wedi 
marw ; y mae trugaredd, a dyddanwch, a phob dy- 
ddordeb wedi trengu gyda'u gilydd.' Yr oeddwn 
yn teimlo rhyw ofn a thosturi annhraethadwy yn 
gaf aelyd yn fy ysbryd ; a daeth llinellau y bardd i 
fy nghof : 

• O wedding guest ! this soul hath been 

Alone on a wide, wide sea ; 
So lonely 'twas that God himself 

Scarce seemed there to be !' 

* Yr wyf yn cofio yn dda,* ebe efe, * y ffordd y cef- 
ais anwyd ysbrydol, y syrthiais i salwch eneidiol ; ac 
yr wyf yn cofio yn dda yr adeg y bum farw yn ys- 
brydol ; ac yr wyf yn ddigon by w i ganfod f y mod 
wedi marw. Yr wyf gystal a phe wedi fy nghladdu ; 
ac yr wyf yn debycach i fy medd faen fy hun nag i 
ddim aralL* 

**Yr oedd siarad o'r fath yn debycach i ynfyd- 
rwydd nag i ddim arall ; ond serch hyny yr oeddwn 
oddiar adnabyddiaeth bersonol o bono yn gwybod ei 

fod mewn cyflwr meddwl ac enaid dyeithr; ac wrth 
ff arwelio ag ef y noson bono, yr oeddwn yn ofni rhag 

iddo wneyd diwedd o hono ei hun. Tuag wythnos 
ar ol hyn, canfum gyfnewidiad amlwg yn y brawd* 
Yr oedd yn edrych yn llawer mwy naturiol. Yr 
oedd fel pe wedi gwedd-newid ; ac yr oedd y cym- 
ylau ag oedd yn amgylchu ei enaid fel pe wedi eu 
gwasgaru. * Lefiticus, ' ebe efe, * yr wyf wedi dyfod 
yma i gael ymgom f er a chwi ; ond nid wyf am eich 
blino. ' Wedi siarad am ychydig fynydau, tarawodd 
yn ddiseremoni ar draws yr ymddyddan yn y modd 
canlynol : * Yr wyf yn gfwybod drwy brofiad beth y w 
yr adgyfodiad, sut y bydd dynion yn teimlo/ Ed- 
rych ais arno yn syn a thosturiol. *Aie? felly,' ebe 
fi. * A freuddwydiasoch chwi erioed eich bod wedi 
marw, ac i'r hwn a gydgysgai a chwi eich adgyfodi 
o farw i fyw drwy eich cyff wrdd a'i benelin ?* * Na- 
ddo/ ebe fi. * Os felly/ ebe efe, *nis gellwch fy 
amgyffred. Nis gellir deall dim ond drwy gyfateb- 
iaeth profiad. Gellir dirnad Duw, tragwyddoldeb, 
pob peth, drwy gyfatebiaeth profiad. O ! fel y gall 
canfyddiaeth amgyffrediaeth cyfatebiaeth profiad 
ddirnadu! Wyddoch chwi,' ebe efe, * wedi i mi eich 
gadael y nos o'r blaen, aethym adref fel yn rhodio ar 
ddiddymdra. Nid oedd neb yn y gwagle annher- 
fynol ond fy hunan; ac yr oedd swn erchyll fy 
ngherddediad fel swn drychiolaeth yn brysio i ddi- 
fodiant. Am flynyddoedd yr amheuaswn fod Cre- 
awdwr; y noson hono teimlais eisiau Creawdwr; a 
theimlais fel gweddio, a neb i weddio arno. A fedr 
dyn weddio, a neb i wrando ? Yr wyf yn credu heno 

i Dduw greu y ddaear yma. Paham ? O herwydd 
i mi greu Duw a daear y noson bono. Peidiwch a 
choelio fy mod yn rhyfygu. Fel Paul ar y ffordd i 
Damascus, syrthiais i*r llawr mewn llewyg, nid serch 
hyny gan oleuni, eithr gan dywyllwch. Yr oeddwn 
megys mewn breuddwyd, a dychymygwn fy mod 
dan heulwen brydferth, ac mewn paradwys flodeuog 
a bendigedig; a gwelais yn y man, os oedd dychym- 
yg dyn yn medru creu y fath wlad, paham nas gall- 
asai Duw ? a chl5rwn lais yn dywedyd, * Heuaist an- 
nghrediniaeth, a medaist anobaith a diddymdra!' 
Teimlwn chwyldroad yn fy null o feddwl; yn He 
teimlo a fy neall, fel o'r blaen, dechreuais ddeall a 
fy nheimlad. Wrth feddwl drosof fy hun, ac ewyll- 
ysio drosof fy hun, aeth fy meddwl i ameu, a fy ew- 
yllys i ddiflEygio. Grym ewyllys dyn yw ewyllys 
Duw. Gynt, pan oeddwn yn ceisio ewyllysio drosof 
f y hun, nid oeddwn yn medru ; yn awr, mor hawdd 
yw, gan fod ewyllys Duw yn ewyllysio ynof a 
gweithredu ! Y mae fel aderyn yn ehedeg gyda'r 
gwynt; y mae dawn Duw yn cymeryd lie hunan, fel 
y gorchuddia y mor y traeth.* '* 

Y Parch. Dafydd Lefiticus (**Aie? Felly"). Un 

capel oedd yn y lie, ac efe oedd y 
gweinidog. Yr oedd Dafydd yn 
gydgasgliad o ragoriaethau a diffyg- 
ion ; ond yn sicr yr oedd ei rinwedd- 
au yn amlach ac yn gorbwyso ei 
ddiffygion. Yr oedd yn falch ac yn 
"Aie? Felly." ostyngedig; yn hunan-ymwadol ac 

ymff rostgar ; yr oedd yn llafurus gyda'i waith, ond 
yn ei gyflawni yn anmherffaith ; yr oedd yn hyawdl, 
ond yn ddieneiniad. Yr oedd yn ddiau yn ofni Duw, 
ond yr oedd ganddo gryn barch ato*i hun. Yr oedd 
yn gymeriad da, rhinweddol a diniwed, ac yn bleid- 
iol iawn i sancteiddrwydd a glendid buchedd. Yr 
oedd yn mawrygu ffyrdd Duw, ond yr oedd ganddo 
serch hyny gryn barch i'w ffyrdd ei hun. Er mai 
Deheuwr oedd, yr oedd yn hoff oddefnyddio y ** fo" 
a'r ** efo" wrth siarad aphregethu. Pan yn crybwyll 
hyn un tro, dywedoddyr Uwchgritig fod gan **bob 
enaid ei nodwedd;" ac ychwanegai y Proffesor fod 
** i bob clefyd ei arwyddion. *' Yr oedd yij hoff o ym- 
ffrostio fod pobl yn fynych yn credu mai Gogleddwr 
oedd. Yr oedd hefyd yn caru yr iaith Saesneg, fel y 
mae Uanc yn caru merch uwchlaw ei sefyllfa, ac 
uwchlaw gobaith am ei ffafr; ac er ei fod yn ei ser- 
enado hi ddigon, nid oedd y Saesneg yn cyfrif ei ym- 
drechion yn rhyw gymeradwy a boddhaol. Wrth ym- 
roi i wasanaethu y Cymry yn eu hiaith hwy ac yntau. 
gallasai f od o les mawr; ond yr oedd yn afradu ei 
ddawn a lladd ei ddylanwad drwy lefaru a'r gaeth- 
glud yn lingo y Babiloniaid. 

Y Gohebydd (**I raddau mwy neu lai"). Pan 
oedd natur yn hepian, ymgymerodd y prentisiaid a 
chreu clamp o ddoniolwch o'rj[defny ddiau ag oedd at 
law. Yr oedd y Gohebydd o wynebpryd glanwedd, 
a direidi lonaid ei groen; o dymer a nwyd ddigrifol, 
o dueddfryd lenyHdol, ac yn ddyn ag oedd yn cym- 

eryd amo, **iraddau mwy neu lai." Ni chafodd 
ddim tnanteision addysg; nid oedd yn ddarllenwr 
mawr, ac nid oedd yn fyfyriwr mwy na'r cyffredin ; 
eto yr oedd ganddo ffordd i siarad am brif bynciau 
yr oes, ac am brif ddysgawdwyr yr oes, fel pe b'ai 
mewn cymundeb dysgedig a hwy yn barhaus. Yr 
oedd yn hoff o ysgrifenu i'r Gwinwryf ; ac yr oedd 
yn ami yn medru gwneyd py tiau doniol ; a gallasai 
drin geiriau a phlethu ymadroddion yn y fath fodd 
cywrain fel yr oedd yn anhawdd penderfynu ai dyn 
gwir ddysgedig ai ymhonwr anwybodus ydoedd. Yr 
oedd yn byw ar ddychymyg, ac yn hoff o siarad am 
grebwyll ; ac yr oedd, fel Oscar Wilde, yn casau y 
syniad o ddiraddio y meddwl drwy ei ddwyn i gyf 
athrach a phethau materol ac ymarferiadau gwer- 
inol. Nis gellais ddeall erioed fod ganddo argy- 
hoeddiadau dyfnion. Yr oedd hefyd yn amddifad o 
serchiadau ysbrydol a meddyliau dyrchafedig. Iddo 
ef nid oedd crefydd yn beth hanfodol, ond fel add- 
urn cymdeithasol ; edifeirwch ond gwendid ; aberth 
a phethau cyffelyb ond penboethni; ac yn sicr y 
peth a'i cyffyrddai agosaf oedd digrifwch. Yr oedd 
fel Charles Lamb, yn gweled testynau digrifwch o'i 
amgylch yn mhob man. Yr oedd hefyd yn edmygii 
celfyddyd. Yr oedd ei sylwadau ar bob pwnc yn 
sawru o ysgafnder. Yr oedd yr Uwchgritig yn ar- 
fer cymharu meddwl y Gohebydd i **fwswgl ar 
faen,'* **iraddau mwy neu lai" ynbert, ond yn an- 
alluogi werthfawrogi mawredd ac arddunedd bywyd. 

Cyfarfu y Frawdoliaeth yn yr un fan am flynydd- 
au ; ac er fod y brodyr mor wahanol o ran teithi a 
thymerau, ni chlywais i ffrae nac anghydfod na di- 
flasdod godi pen yn eu plith. Y ffordd i gael aelod- 
aeth oedd hyn: Os y deuai dyn newydd i'r lie, ac 
ymweled a'r Clwb, yr oedd croesaw iddo ddyfod; ac 
yr oedd yr Uwchgritig, y Proffesor a'r GohebyJd yn 
bwyllgor o dri i'w farnu fel athrylith a chymeriad. 
Os y cai yr Uwchgritig ei fod * * yn wreiddiol, " a'r 
Gohebydd ei fod ** i raddau mwy neu lai" yn '* ddi- 
frycheulyd," deuai y Proffesor a'i report i mewn, 
gyda'r moesgyfarchiad : **I tell you, gentlemen!" 
Nid oedd neb i barotoi dim, nac i ddarllen papyr, na 
gwneyd defnydd o notcs^ ond yr oedd y testyn i gyf- 
odi yn ddifyfyr, a'r siarad i fod yn ex tempore, Ar 
hyd y blynyddoedd, y mae cof am y gymdeithas yn 
dyfod yn felus i fy meddwl ; ac yr wyf yn t.eimlo hir- 
aeth am y lie, a'r cyfeillion sydd erbyn heddyw wedi 
ymwasgaru i bedwar cwr y byd — rhai yn fyw, a rhai 
wedi marw! 

•• How some they have died; and some they have left, 

And some are taken from me ; all are departed, 

And all are gone, the old familiar faces !" 

— C. Lamb. 



PENOD II. 



FFYDD. 



T PN noson ymgododd y pwnc o ffydd yn mhlith 
ty y brodyr; ac yr oedd pob un a'i olygiad am 
dani, yn ol ei fympwy a'i anianawd. Credai y Go- 
hebydd mai **coel yw ffydd;" a golygai y Lienor 
mai '* ymglymiad wrth wrthrych neu amcan yw 
ffydd;" barnai y Chwedleiiwr mai **gallu i sefyll yw 
ffydd;" cred Jeremiah oedd mai *'ypeth sydd yn 
cysylltu dyn a Duw yw ffydd;" tyb y Proffesor oedd 
mai ** balast yw i gadw dyn rhag cael ei ddymchwelyd 
gan donau a thymestloedd bywyd;" ac esboniad y 
Gwladgarwr oedd mai *'cred ac ymddiried oedd 
yn Sir Aberteifi, ond n?.s gallodd efe ddeall erioed 
beth yw yn America," Ychwanegodd y Proffwyd 
mai ** peth anamgyffredadwy i ffyliaid yw ffydd;'' ac 
yn ol y Diacon, "peth hanfodol i bob meddwl." 
** Cychwyniad y bywyd ysbrydol yn y galon yw y 
ffydd grefyddol," ebe Memento Mori; neu ** wreidd- 
yn pren y bywyd," ebai yr Uwchgritig. Gyda hyn 
tarawodd y Parch. Dafydd Lefiticus i mewn a deffin- 
iad Paul, ** Ffydd yn wir yw sail y pethau yr ydys 
yn eu gobeithio ; a sicrwydd y pethau nid ydys yn 
eu gweled." ** Y mae deffiniad athronyddolneu len- 
yddol o'r goreu," ebe y Rabbi, *' ond mewn cymer- 
iad y mae hi i'w chanfod yn ei gogoniant. Y mae 
ffydd ar bapyr yn edrych yn dda; eto, ar y Haw ar- 

2 

all, y mae mewn ymarferiad yn beth gwerthfawr. 
Gwrandewch ar hanes Twm Hwmphra. Yr oedd 
yr hen Twm a Sioned yn grefyddol, ac yn byw yn 
Mairdref, O. ; ac yr oedd ganddynt un fetch, yr un 
a'i mam o ran enw a llun. Gelwid hi Sioned fach 
Bu yr hen bererin yn gweithio yn y glo hyd iddo 
ffaelu gan y gwanegon a diffyg anadl. Yr oedd yn 
awr bellach yn ymddibynu ar Sioned fach (yr hon 
oedd athrawes mewn ysgol), am gynaliaeth ac ym- 
geledd. Ond yr oedd Sioned fach yn eiddil a deli- 
cat; ac aeth yn eiddilach a gwanach, hyd iddi wywo 
a marw, gan adael y ddau hen ddyn yn amddifaid 
mewn gwlad estronol. Yr oeddwn yno pan y bu 
farw, ac mi gofiaf hyny byth. Pan y diangodd yr 
anadl olaf allan o honi, credwn y buaswn yn marw o 
gydymdeimlad. Fodd bynag bu farw, a chladdwyd 
hi yn y fynwent gerllaw. Clywodd cyfeillion yn yr 
Hen Wlad am amddifadrwydd acunigrwydd y ddau, 
"a gyrasant am danynt i ddychwelyd i Gymru i dreul- 
io gweddill eu hoes. Un noson daeth cnoc at y drws 
a daeth y ddau i mewn i ddeisyf arnaf fyned gyda 
hwy i'r fynwent i ffarwelio a Sioned fach cyn ymad- 
ael am Gymru. Aethym gyda hwy i'r fynwent. Yr 
oedd yn oleu Uoer, a rhyw ddystawrwydd dwys yn 
gwasgu ar y wlad. Nid oedd swn namyn cruglais 
taglyd y llyffant a thrydar aneirif y pryfed. Wedi 
cyraedd at y bedd, gorweddodd y ddau arno, a de- 
chreuasant wylo ac ochain, a galaru mewn modd tor- 
calonus. Yr oeddwn yn teimlo fy nghalon yn llosgi. 

yn nghyda rhy w boen dyeithr yn fy ngwegil. Buont 
yno am amser maith, fel pe yn benderfynol o gael 
Sioned fach i glywed ac ateb; ond er mai ychydig 
bridd oedd rhwng y ferch anwyl a'r rhieni drylliedig 
o ran pellder daearol, yr oedd yno bellder anfeidrol 
— y pellder anamgyffredadwy sydd rhwng bywyd ac 
angeu, y pellder annhraethadwy sydd rhwng mar- 
woldeb ac anfarwoldeb. Yr oeddwn yn meddwl yn 
fy nghalon y pryd hwnw — maddened Duw i mi am 
synied y f ath beth — mai dyna garedigrwydd a'r ddau 
hen ddyn fuasai gweled y pridd yn twmlo i'r ochrau, 
a Sioned fach fach yn rhuthro i fynwes ei rhieni! Yr 
oeddwn yn tybio hefyd y pryd hwnw y buasai yn 
blyfyn yn nghariad a thrugaredd Barnwr y weddw a 
Thad yr amddifaid pe y gwnaethai hyny. Ni fuasai 
hyny yn ddim iddo Ef ei wneyd. Fodd bynag aethom 
adref heb Sioned fach. Yr oeddwn i bob cam i'r ty 
gyda'r ddau yn troi ac yn edrych yn fy ol, gan Iwyr 
gredu y buasai Sioned fach yn sicr o'n goddiweddyd. 
Boreu tranoeth ymadawodd yr hen ddyn a'r hen 
wraig am Gymru ; ond cyn croesi y mor bu yr hen 
Sioned farw, a chladdwyd hi yn y dyfrllyd fedd. 
Glaniodd yr hen Twm yn Nghymru yn ddiogel, a bu 
yno amryw fisoedd cyn imi gael gair oddiwrtho. Yn 
y diwedd daeth gair; a dywedai, yn mhlith pethau 
eraill, nas gwyddai ffordd oedd aros yn Nghymru. 
*Y mae chwant anorchfygol arnaf,' ebe efe, *i 
groesi y mor er bod yn agos i Shoned fach. Wedi i 
ti dderbyn y Uythyr hwn, cais gan y cyfeillion yn y 

capel bach, pan yn ymostwng ger bron yr orsedd, i 
fy enwi i (fe wyr E' pwy wyf fi), a dweyd wrth yr 
Hwn sydd yn rhodio brig y don, y bydd yn dda gen* 
i gael ei gwmni dros y mor.' Yn mhen ychydig 
wythnosau cefais lythyr a phecyn bychau o New 
York yn fy hysbysu fod Mr. Humphreys wedi marvv 
yn mhen dydd wedi glanio ; ac y byddai cymwynas- 
wyr Cymreig yn ei gladdu; ac ebai y llythyr yn 
mhellach: * Dymunodd Mr. Humphreys arnaf an- 
fon y Beibl amgauedig i chwi, fel cyfaill agos iddo, 
yn arwydd o'i gariad atoch. Ymddengys iddo gyf- 
arfod a llawer o droion chwerwon ar ei yrfa; ond yr 
oedd yn marw mewn tymer fwyn anghyffredin;* ac 
ebe efe, ychydig fynydau cyn marw, * O, diolch, mi 
fyddaf gyda nhw ar fyr!' *Gyda phwy ?' ebe fi. 
• Gyda fy Ngwaredwr a'm dwy Sioned!' ebe efe. 
Wedi agor y pecyn gwelais mai Beibl bychan oedd, 
a brigyn bach o'r ferywen oddiar fedd Sioned fach 
yn gorwedd rhwng yr wythfed a'r nawfed benod o'r 
Rhufeiniaid, lie y tarawodd fy llygad ar yr hen ym- 
adrodd hwnw o eiddo yr Apostol, ' Pwy a'n gwahana 
ni oddiwrth gariad Crist ?' &c. Ffydd sydd allu i 
deimlo yn dda tuag at Dduwyn mhobprofedigaeth." 
Wedi i'r Rabbi orphen yr hanes, yr oedd ami i 
ddeigryn yn pelydru ar emrynt y brodyr. 



PENOD III. 

PREGETH O'r BEDD. 

YNOSON hon yr oedd y Frawdoliaeth yn ei 
hwyliau goreu, ac yn darllen yr act i'r preg- 
ethwyr. Y mae y pregethwyr a'r offeiriaid wedi bod 
yn g}"ffion digrifwch ac yn nodau gwawd yn mhob 
oes ; ac y mae llawer o honynt yn ddiau yn haeddu y 
driniaeth. Yr oedd y proffwydi yn ceryddu a 
gwawdio yr offeiiiadau yn eu dydd hwy; ac yn y 
tywyll Q^sau yr oedd y llenorion a'r ysgoleigion yn 
hoff o luchio digrifwch a diyrtyrwch atynt ar gyfrif 
eu hangymwysderau i'r gwaith, a'u diofalwch yn ei 
gyflawni. Y mae pregethu yr efengyl yn waith na 
ddylai yr aflan na*r arwynebol ymgeisio am ei wneyd 
ar un cyfrif yn y byd. Y mae pregethu gwirionedd 
yn waith i'r cy wir a'r diffuant ; ac y mae cyhoeddi 
iachawdwriaeth ynorchwyl i'rargyhoeddedig. Cam- 
gymeriad pwysig ag y syrthir iddo y w cyfrif dyn yn 
gymwys i swydd y weinidogaeth o herwydd ei ddysg- 
eidiaeth neu ei hyawdledd. Parotoir dynion, fel 
rheol, i'r gwaith drwy gwrs o addysg; nid drwy 
ddysgyblaeth foesol ac ysbrydol; a'r canlyniad yvv, 

• 

y maent yn pregethu o'u penau yn hytrach nag o'u 
hysbrydoedd. Nid yw gallu meddvvl ynddo ei hun 
o fawr gwerth na nerth i argyhoeddi dyn o'i bechod. 
Nid yw y deall a'i ddysgeidiaeth yn argyhoeddi neb 
i adael ei bechod, ond yn unig i'w ganfod; i'w gan- 



26 Y FRAWDOLIAETH. 

fod fel rhywbeth o le^ ond nid fel pechod, Nid peth 
deallol yw argyhoeddiad, eithr peth ysbrydol. Y 
mae pecliod yn mhob oes yn gwawdio dysgeidiaeth ; 
ond y mae yn ofni argyhoeddiad y dyn ysbrydol. 

**Mewn unigrwydd, nid mewn enwogrwydd, y 
mae cael gras." — Jeremiah. 

**Pe b'ai y pregethwyr yma yn myned i ben 
Calfaria ac o amgylch Sinai i dreulio eu holidays^ yn 
He i ffynon Llanwrtyd a Chat-awkward Lake, byddai 
mwy o arddeliad ar eu gwaith." — Y Proffesor. 

** Dylai pob pregethwr gael struggle q.'v angel er 
mwyn exercise^ cyn meddwl am bregethu." — Y 
Proffwyd. 

** Dylai pob pregethwr, fel ei Arglwydd, gyfarfod 
a'r Temptiwr, a'i 'nabod, os nid ei orchfygu^ fel y 
gallai roddi ei fares i bechaduriaid." — Memento Mori, 

** Dylai pob pregethwr wisgo cot goch fel sowld- 
iwr yr Hen Wlad, fel y gallai dynion ei 'nabod." — 

Y Gwladgarwr, 

** Dylai pob pregethwr ochri gyda'i Arglwydd yn 
mhob achos; a chario y groes, nid dysgwyl i'r groes 
ei gario ef." — Lienor. 

** Dywedodd yr Arglwydd wrth Petr, * Portha fy 
wyn;' nid wrth yr wyn, * Porthwch chwi Petr.'" — 

Y Gohebydd. 

** Yr wyf yn credu fod y dyn sydd yn myned heb 
ei alw, yn llawn cystal a'r truan sydd yn cael ei alw 
ac yn peidio. " — Rabbi. 

** Y mae y cwn sydd yn cyfarth ac heb gfnoi, yn 
cadw ofn ar bechaduriaid. " — Y Diacon, 

** A diffygion eraill y pregethwyr, onid ydynt yn 
ysgrifenedig yn Uyfr y Barnwyr ?" — Y Parch. D, 
Lefiticus. 

** Cyffelybir pregethwyr gan yr Apostol i lythyr- 
au ; ond y mae llawer o honynt heb stamps ; a cheir 
hwy oil ryw ddydd yn y Dead Letter Office.'' — Yr 
Uwchgritig, 

** Y mae y Dead Letter Office yn dwyn i fy nghof 
hanesyn a glywais un tro am bregethwr a aeth i'r 
byd addawheb stamp cymeradwyaeth arno," ebe y 
Chwedleuwr. ** Peth difrifol yw gadael gwaith heb 
ei orphen, a dyledswydd heb ei chyflawni, a hono i 
aros yn hen gownt am dragwyddoldeb. Yr oedd y 
Parch. Ifan Mesach wedi bod yn weinidog gyda'r An- 
nibynwyr am flynyddau ; ac er ei fod yn lied gywir 
o ran athrawiaeth, yr oedd yn ofni gwynebau dyn- 
ion. Nid oedd ei dalcen ef fel talcen Ezeciel, yn ad- 
amant, ac yn galetach na'r gallestr, ond yn debyc- 
ach i does. Yr oedd perchenog gwaith glo Pennant 
yn un o'i ddiaconiaid, ac yr oedd yn wr hunanol a 
rheolus. Yr oedd y gynulleidfa, gan mwyaf, yn 
gweithio yn ei waith. Yr oedd ei dad o'i flaen yn 
lied drahaus; ond yr oedd bys bach hwn yn freisc. 
ach na morddwyd ei dad. Aeth pethau o ddrwg i 
waeth, hyd nes i rwyg gymeryd lie rhwng y meistr 
a'r gweithwyr. Yr oedd y meistr yn amhvg ar gam ; 
ond nid ynganai Mr. Mesach air. Aeth pwyllgor 

ato i'w dy i ymbil arno draethu ei olyg;iadau j-n oil 
ar jT anghydfod. Addawodd yntau. Daeth y bi 
Sabboth, oud pan y gwelodd Mesach W3'neb y bre 
in, suddodd ei ysbryd o'i fewn, ac aeth yn wlani 
ac ni soniudd y naill ffordd na'r Hall. Y Sadw 
canlynol lladdwyd ef yn ddamweiniol gan y gerby 
res; claddwyd ef ; ' adyna ddiwedd Mesach,' nied< 
Uawer un. 

" Fisoedd ar ol hyn, yr oedd Die Moms yn d 
chwelyd o'r ffair yn ddigon meddw i gamgymeryd- 
capel am ei dy ei hun. Wedi euro wrth ddrw 
ffrynt, a Shiwan ddim yn ateb, aeth gydag ochr 
capel, a chan fod un o'r ffeneslri wedi ei gadnel 




agored ar ddamvvain, dringodd i fyny. ac i mewn j 
ef, Aeth yn mlaen tua'r gegin, tybiai efe, gan fed 
wl gorwedd ar y fainc heb yn wybod i Shiwan. Yi 

y bu mewn trwmgwsg am amser digyfrif iddo ef, a 
phan y deffrodd, gwelai oleuni annaturiol o*i am- 
gylch. Cododd ei olygon, a chanfu Mesach yn y 
pwlpud. (Y pryd hwnw yr oedd y pregethwyr yn 
pregethu, nid areithio.) Rhewaiei waed yn eiwyth- 
ienau ; a chan y gwelai fod y drychiolaeth yn troi a 
throsi dalenau y Beibl, fel pe yn chwilio am benod, 
tybiodd y gallasai ei gwanu hi allan heb yn wybod 
iddo. Pan yr oedd yn hedfan tua'r drws, cododd yr 
ysbryd ei olwg, a galwodd yn uchel, *Aros! clyw! 
paid agofni!' ac amneidiodd arno i gymeryd ei le 
yn nghongl y sedd, a gwnaeth Die hyny. * Myfi yw 
Mesach, y Parch. If an Mesach. Mae genyf gywil- 
ydd gwyneb ei ddweyd, serch hyny. Ofnais ddyn 
yn fwy na Duw ; gwnes y pwlpud hwn yn dwr i'r 
gormeswr, yn He ynnoddfai'rtlawd; parotoais breg- 
eth ar y testyn, * Yr hwn sydd yn gormesu y tlawd a 
gywilyddia ei Greawdwr;' ond troais oddiar ffordd 
Duw, a chyfarfu'r angel a mi fel y cyfarfu ei angel 
gynt a Balaam. Ni faddeuir i mi, ac ni chaf hedd- 
wch cydwybod hyd oni chaf ei thraddodi o'r pwlpud 
hwn. Felly gwrando, rhag gorfod i mi dreulio tra- 
gwyddoldeb yn nghwmni Deifas. ' Yna dechreuodd, 
ac aeth drwyddi yn araf a gofalus, a chyda phwys- 
leisiad dylanwadol. Tarawai weithiau y Beibl a'i 
ddwrn nes y syrthiai y plastryn o nenfwd y capel ar 
ben Die; a rhoddai ambell floedd nes y clywid y ffen- 
estri yn ratlan. Ni chlywodd y fath bregethu grym- 
us erioed o'r blaen. Yr oedd pob gair, wedi i Mes- 

ach dwymo, yn disgyn ar Die fel colsyn oddiar ben- 
tan gof ; a phan yn tynu tua'r diwedd, yn ei * air neu 
ddau yn fyr cyn terfynu,' nis gellid canfod dim o'r 
braidd ond gwreichion a thywyllwch! Yr oedd rhan 
olaf y bregeth, a siarad yn gyffelybiaethol, fel pyro- 
technical display godidog ac ofnadwy o allu argy- 
hoeddiadol pregethwr wedi gweled yr ochr oleu ar 
dynged pechod. Wedi i'r gwreichion ddiflanu, can- 
fu Die fod Mesach wedi gadael y pwlpud. 

** Trodd yr amgylchiad damweiniol hwn yn fen- 
dith f awr i Die Morus ; eymerodd yr ardystiad dir- 
westol ; daeth yn ddyn erefyddol a duwiol, ae wedi 
hyny yn efengylydd grymus a llwyddianus. Yr oedd 
yn hoff iawn ar ol hyny o lefaru am y bedydd tan ; 
ae un o'i ymadroddion tarawiadol oedd, * O ! na fydd- 
ai tan yn Seion, a ffwrn yn Jerusalem!' Ni ehlywyd 
swn byth mwyaeh am Mesach." 



PENOD IV. 

y NATURIOL A*R GORUWCHNATURIOL. 

NID oedd pwnc mawr na dyeithr yn y byd yn 
dychrynu nac yn dianc rhag sylw y Frawdol- 
iaeth. Yr oedd rhywbeth ganddynt i ddweyd am 
bob peth dan haul. Yr oedd cryn son y pryd hwnw 
am wyrthiau Pabyddol, iachad clefydau drwy ffydd, 
dychweliad y raada wedigion drwy ddylanwad cyf- 
ryngwriaeth ysbrydegol, a dylanwadau mesmeryddol 
cwsg-feddygiaeth, &c. Y mae y pethau hyn wedi 
bod yn difyru a thramgwyddo dynion yn mhob oes a 
gwlad; a llawer wedi ei ddweyd yn mhlaid ac yn 
erbyn. Yr oedd y dewiniaid yn yr Aifft gynt yn cyf- 
lawni gweithredoedd rhyfeddol; y mae swynwyr 
heddy w yn yr India Ddwyreiniol yn gwneyd campau 
anesboniadwy. Y mae yr eglwys Babyddol ar hyd 
yr oesau yn honi fod gan ei phlant allu i gyflawni 
rhyf eddodau ac arwyddion. * * Pel engraifft, " ch wedi 
y Lienor o'r gweithredoedd hyn, rhoddaf a ganlyn : 

Gwnaeth tir-feddianwr o'r enw Peter gytundeb ag 
offeiriad Pabaidd i anrhegu yr eglwys a darn o ddae- 
ar. Cyn rhoddi y cyfamod mewn ffurf gyfreithlon, 
a'i lawnodi, bu Peter farw ; ac edrychai yn gymylog 
ar yr offeiriad. Daeth y dydd i brofi y mater yn y 
llys, ac ni wyddai yr offeiriad pa fodd oedd gwynebu 
perthynasau yr ymadawedig, a diogelu y fargen. 
Gyda syndod dyma Peter yn rhodio i mewn i'r Uys, 

ac yn setlo y drafodaeth mewn amser byr, yn llaw- 
nodi y papyrau, ac yn rhodio all an mor ddiofal a 
hamddenol a phe b'ai ar fedr dychwelyd i'w balas. 
Ceisiai ei berthynasau a 4 gyfeillion ganddo aros j'n 
fy w ; ond nid oedd dim yn tycio ; aeth i'r fynwent a 
disgynodd i'r bedd, a thynodd y bedd ar ei ol. (Acta 
Sanctorum.) Y niae myrddiynau yr Eglwys yn 
coelio ystor'iau o'r fath ; ac y mae myrddiynau ar y 
Haw arall yn eu gwadu. Y mae athronwyr a gwydd- 
onwyr yn gwawdio a gwrthddweyd y.pethau hyn ar 
sail anghyfnewidioldeb deddfau natur. Y mae tin 
wedd i'r pwnchwn ag a esgeulusir yn fawr. Dywed 
y bardd Goethe mai * * barddoniaeth bywyd (die 
poesie des lebens) yw ofergoeliaeth ;" a phwy wyr 
nad yw dychymygion o'r fath yn rhagolwg niwlog o 
uwchafiaeth y Meddwl ar Fater. 

** Dygir llawer o resymau ymddangosiadol o gryf- 
ion yn mlaen i wrthbrojfi gwyrthiau, a phrofi eu bod 
yn annichonadwy ; ond cyhyd ag y credwyf fod Duw 
yn berson, ac yn feddianol ar ewyllys a deall, nid 
wyt yn canfod sail na rheswm mewn athroniaeth na 
gwyddoniaeth i wadu y gall gwyrthiau gymeryd lie. 
Deddf naturiol y w i ddyn anadlu ; ond i ddybenion 
neillduol medr y dyn drwy ei ewyllys atal anadlu am 
gryn amser. Natur y Mor Coch oedd llifo i mewn ; 
paham nas gallasai Duw ei atal am amser, hydyr aiy 
genedl drwyddo yn droedsych ?" — V Parch, D, Lcf- 
itiais. 

**Dywedir am Douglas Jerrold ei fod yn glaf hyd 

angeu, yn gwywo ac yn suddo yn is bob dydd, hyd 
i'r meddyg ddweyd wrtho ei fod yn myned i farw. 
Yr oedd ganddo wraig a phlant yn ymddibynu amo 
am fywoliaeth. *Marw,' ebe efe, *agadael fy 
ngwraig a fy mhlant yn amddifaid! — na wnaf!' a 
chododd ar ei eistedd, yn benderfynol o orchfygu 
angeu ei hun. Gwellhaodd o'r dydd hwnw. Os niedr 
y dyn drwy rym ewyllysiad ladd clefyd yn ei gorff, 
paham nas gall y Creawdwr wneyd fel ag y myno 
gyda'i greaduriaid a'i greadigaeth ?" — Y Diacon, 

** Y mae rhai yn gwneyd yr anianol yn bobpeth, 
eraill yn gwneyd yr ysbrydol yn gwbl oil. Dywed 
rhai mai cynyrch y defnydd yw y meddwl, megys 
plu ar ysgall, neu ewyn ar ddwf r ; dywed eraill mai 
meddwl sydd yn trefnu defnydd y peth ag yw. Y 
mae yn ffaith i ni, o fewn cylch ein profiad, mai yr 
ysbryd a'r bywyd sydd yn cadw trefn ar ein cyrff. 
Y mae y syniad fod defnydd yn dad i feddwl yn sar- 
had arno. Mwy cydweddol a chyson a phob athron- 
iaeth a synwyr, yw dal fod defnydd yn was i feddwl. 
Nid y Uythyren sydd yn cynyrchu y deall, eithr y 
deall a ffurfiodd y Uythyren." — Rabbi. 

** Pan yn siarad am y gweledig, neu am ddefnydd 
allanol natur, yr ydym yn siarad am bethau a welir 
ac a deimlir genym ; nid ydym yn deall llawer am 
danynt. Ond y mae y meddwl, yr ysbrydol, yr an- 
weledig a'r tragwyddol, y tu hwnt i gylch ein deall 
a*n hamgyffrediaeth. Y mae y syniad fod y dyn, y 
bychanigyn hwn, yn myned i gyfyngu a therfynu 

gallu a dawn Duw i gylch ei ddirnadaeth ef ei hun, 
yn ddirmygedig. Y mae fel corach yn mesur y gwag- 
le anfeidrol a'i linyn mesur a'i drem ei hun. Mor 
bell ag y medr efe ganfod. dyna hyd a lied a dyfn- 
der creadigaeth Duw!" — Yr Uivchgritig, 

** Nid oes yfath beth a gwyrth i anghrediniwr. 
Nis gall y dyn sydd yn gwadu Duw ganfod bys Duw 
mewn dim. Y mae y dyn hwnw sydd yn defnyddio 
ei feddwl i ddiraddio meddwl, a gogoneddu mater, 
yn debyg i fardd neu lenor yn syrthio o flaen ei bin 
ysgrifenu. ac yn gwaeddi, * O ! awdwr llenydd- 
iaeth!' '* — Lienor. 

** Y mae tragwyddoldeb yn annhraethol fwy na'r 
gweledig. Y mae y bydoedd yn fawrion, ond mae 
y gwagle yn anfeidrol fwy. Y mae cyfundraeth 
anferth fel hon yn galw am Feddwl i'w rheoli. Mae 
yn syn gen i fod y meddwl dynol yn well ganddo 
wadu y meddwl dwyfol yn hytrach na chydnabod ei 
isafiaeth ei hun. Wn i a yw asynod yn ymresymu 
fel dynion; na, choelia i tawr." — Proffwyd. 

** Yr oedd troedigaeth Paul ar y ffordd i Damascus 
yn gymaint gwyrth a throi dwfr yr lorddonen yn ei 
ol ; ac y mae wedi bod yn f oddion i gadw tyrf aoedd 
Uuosocach nag a gadwyd drwy sychu y mor." — 
Memento Mori. 

** Ychydig oedd yn ameu gwyrth yn yr Hen Wlad ; 
ond y mae llawer yn America." — Y Gwladgarwr. 

** Y mae ffug-wyrthiau a rhyfeddodau^twyllodrus 
yn taflu amheuaeth ar wyrthiau gwirioneddol. " — 
Jeremiah. 

** Y mae y Pabyddion yn ddiau yn gwneyd defn- 
ydd o wyrthiau i gynal a phrofi athrawiaethau ac 
egwyddorion twyllodrus. * Er engraifft,* adroddir 
hanesyn am Francis o Assisi, iddo weled Mair a'r 
lesu un dydd, a gofynodd iddynt am ganiatad i gy- 
chwyn achos o'i eiddo ei hun ; a chafodd hyny ar yr 
amod ei fod yn gofyn awdurdodiad y Pab yn Rhuf- 
ain. Amcan y wyrth hon oedd profi i'r bobl fod y 
Pab goruwch pawb oil yn ei gylch ei hun." — Y Pro- 
ffesor, 

**Ymae llawer o wyrthiau yn ffrwyth anwybod- 
aeth, cyfrwysdra, a chamgymeriad. " — Y Chwedl- 
euwr. 

*• Byddai ymchwiliad pellach i amgylchiadau rhai 
o honynt yn sicro'u chwalu * i raddau mwy neu lai,' " 
ebe y Gohebydd. ** Y mae yn coffau i mi ddygwydd- 
iad rhyfedd a gymerodd le mewn tref ychydig fis- 
oedd yn ol. Yr oedd gweinidog ag oedd dipyn o'i 
ben ar bynciau gwyrthiol crefydd ; ac yr oedd wedi 
rhoi ei holl fryd ar bethau o'r fath ; ac fel y gwydd- 
och, y mae brwdfrydedd eithafol o blaid ffolineb, hyd 
yn nod, yn gymorth i ddyn gredu. Yr oedd wedi 
darllen pob math o lenyddiaeth am ddawn ffydd. 
Un dydd yr oedd cyfeisteddfod o'r cyfryw rai wedi 
dyfod yn nghyd i drin pynciau cysylltiedig a ffydd 
iachaol, i gymharu nodiadau a'u gilydd, i ddweyd 
profiadau a chyfnewid awgrymiadau. Yr oedd y 
ffydd iachawr hwn a dytt arall yn lletya yn yr un ty 
ac yn cysgu yn yr un gell. Boreu tranoeth aeth y 

gwr dan sylw allan i'r heol am dro, a chyfarfn a hen 
ddynes dlawd yn cardota, yr hon a ofynodd iddo am 
elusen, gan alw ar yr Arglwydd i'w fendithio. Ar 
ol talu am ei wely a'i foreufwyd nid oedd ganddo i'w 
elw ond dolar, ac yr oedd yn sicr ganddo nad oedd 
newid man yn ei logell. * The Lord bless you!' ebe 
yr hen ddynes lawer gwaith. Gwthiodd yntau ei 
law yn ddwfn i'w logell, ac yno yr oedd lluaws o ar- 
ian manyn nghyda doleri, ddwy neu dair! Tynodd 
lon'd ei law allan, ac yr oedd yn rhyfeddu o ba le y 
daethant. Cofiodd mewn mynyd am y llonaid Haw 
o flawd mewn celwrn, a'r ychydig olew mewn ysten, 
ac awgrymwyd iddo yn ddystaw bach yn nghongl ei 
galon y gallai fod rhywbeth felly yn ddichonadwy 
yn ei hanes yntau. Fodd bynag yr oedd yr amgylch- 
iad yn anesboniadwy, yn anamgyffredadwy. Dech- 
reuodd deimlo yn garedig ac yn hael at yr hen Ga- 
naanees daer, a rhoddodd iddi ddolar; a ffwrdd a hi 
yn llawenhau a bendithio. Dychwelodd y brawd yn 
ei ol i'w lety, gan deimlo fel pe yn rhodio yn esgid- 
iau y proffwyd. Yr oedd ei gyd-letywr yn eistedd 
yn y gongl ger y tan, ac yn darllen y newyddiadur; 
ac ebe efe, gan godi ei ben ac edrych dros ei wydrau, 

* Gwnaethoch gamgymeriad pwysig y boreu yma!' 

* Sut hyny ?' ebe yntau. * Cymerasoch fy llodrau i 
yn lie eich llodrau eich hun!' ebe y dyn. Syrthiodd 
y wyrth i ddiddymdra, a gwelodd yn yman maicam- 
gymeriad oedd." 



PENOD V. 

Y MAB AFRADLON. 

YMWELODD pregethwr mawr o'r Hen Wlad a'r 
pentref un tro, ac yr oedd cynulleidfa anferth 
yn ei wrando. Yr oedd pob Cymro a fewn cylch 
pum' milldir wedi dyfod yno i weled a chlywed y 
gwr. Y mae Uawer o Gymry yn America — y maent 
fel daearfoch ; ni ddeuant allan o'u tyllau ond ar ad- 
egau cenedlaethol. Gellir cyfarfod a rhai o honynt 
mewn angladdau; eraill mewn cyfarfodydd preg- 
ethwr o'r Hen Wlad. Yr oedd yr Uwchgritig yn ar- 
fer dweyd, os y byddai cynuUiad da yn y capel, mai 
cwrdd pregethu yr Hen Wlad oedd. 

Testy n y bregeth oedd *' Y mab afradlon;" ac yr 
oedd y Lienor wedi sylwi iddo ladd y llo dair gwaith 
yn ystod y bregeth. Sylwai y Gohebydd nad oedd 
newydd-deb o gwbl yn yr ymdriniaeth. Nid oedd y 
Chwedleuwr yn hoffi y syniad mai myned i'r gweith- 
iau wnaeth. Gwell oedd ganddo gredu mai i Chica- 
go yr aeth. 

** Fechgyn," ebe yr Uwchgritig, ** gwreiddioldeb 
yw'r peth. Y mae gormod o gerdded ar hyd ffyrdd 
sathredigy byd. Dros y clawdd ac i'r maes, frodyr! 
Nid oedd y pregethwr yn cyffwrdd ond ag arwyneb- 
edd y pwnc. Sylwch! dywedir i'r tad ranu ei olud 
rhwng y ddau fab. Rhoddodd i'r ieuengaf bob peth 
ondgras; ac i'r hynaf bob peth ond boneddigeidd- 
3 

rwydd. Yr oedd y naill yn wastraffus a'r Hall yn 
gybyddlyd ; yr oedd y naill yn chwanog i fyned allan 
o hono ei hun, a'r Hall i suddo i mewn iddo ei hun. 
Gellid meddwl fod gan y tad olud nad oedd y bech- 
gyn yn ei brisio. Yr ydym, fel rheol gyffredin, yn 
•esgeulus o wir werth a gras by wyd ; yr ydym yn 
^mofyn pethau i'w gwario neu eu cadw. Y mae ded- 
wyddwch yn gynwysedig mewn gwir ddefnyddiad o 
bob peth a phob gras. Dywedir i'r mab afradlon 
ddyfod ato ei hun ; oblegid y mae dyn yn pellhau 
oddiwrtho ei hun pan yn pellhau oddiwrth Dduw; 
ond ymddengys i'r Hall suddo yn ddyfnach iddo ei 
hun, oblegid cenfigenodd wrth edifeirwch ei frawd. 
Tebyg iddo ddymuno lawer gwaith clywed y new- 
ydd fod ei frawd wedi marw, fel y c'ai efe yr oil iddo 
ei hun. Pan y mae trachwant dyn yn lefeinio ac an- 
dwyo holl beirianwaith ei serch, y mae yn niwed 
i'w gymydog a'i frawd, ac yn ddamnedigaeth iddo 
ei hun. Er i'r ieuengaf fyw yn mhell oddiwrth ei 
dad, yr oedd eto yn feddianol ar foneddigeiddrwydd 
ei dad; ac er fod y Hall yn byw yn barhaus yn 
nghymdeithas ei dad, nid oedd yn feddianol ar rad- 
lonrwydd ei dad. Yr oedd yr ieuengaf yn ormod o 
foneddwr i fyw yn hir yn mhlith y moch, ond pe y 
Hall adawsai dy ei dad, a chymeryd y swydd o borthi 
moch, buasai wedi aros yno a dyfod y pork packer 
blaenaf yn y wlad." 

** Efe a gymerth ei daith i wlad bell," ebe y Lien- 
or. **Nid lleoedd drwg a llygredig y byd sydd i 

feddwl wrth yr ymadrodd hwn; ond gadael yr ys- 
brydol am y bydol. Y mae materoliaeth mewn 
dysgeidiaeth a gwyddoniaeth yn niweidio ysbrydol- 
rwydd yr enaid. * Gwlad y moch a'r cibau yw y byd 
hwn yn ei fanau goreu ac urddasolaf. Y mae y dyn 
cyfoethocaf yn y wlad yn byw yno os y w yn esgfeul- 
nso ysbrydolrwydd egwyddorion yr enaid. Beth yw 
hoU wagedd y byd hwn wedi y disgyno gwlaw dig- 
ofaint Duw arno, ond mwd a Uaid — lie cymwys iawn 
i foch. Tryblith oedd yn y dechreuad, cyn i Ysbryd 
Duw ymsymud arno a'i weithio allan i brydferthwch 
drwy ddyfeisiadau ei arfaeth; ac eto, heb Ysbryd 
Duw, nid yw ond gwagedd ac aflunieidd-dra." 

** Nid wyf yn coelio fod * newyn mawr' yn y wlad 
o gwbl,'* ebe Jeremiah; **y mae yn naturiol i fab i 
wr boneddig, ar ol cael ysgol dda, a chodiad es- 
mwyth, mewn gwlad ddyeithr, ar ol gwastraff u ei 
arian, a dim ond rhagolygon picis a rhaw o'i flaen, y 
mae yn ddigon naturiol iddo ddychymygu fod newyn 
mawr yn y wlad. Wrth gwrs, yr oedd pobl y wlad 
bono yn gynefin a pheth o'r fath. Y mae yn ym- 
ddibynu lawer ar godiad dyn. Yr oedd steil y bach- 
gen o fyw wedi bod yn amgenach na myned o dwlc 
mochyn i dwlc mochyn drwy'r dydd, a gorphwys 
rhyngddynt y nos.'* 

** Yr oeddwn inau," ebe y Gwladgarwr, ** yn gwyl- 
io y gwr dyeithr er cael gwybod a roddai efe egflur- 
had ar yr ymadrodd dyrys hwnw sydd wedi fy mlino 
er's blynyddau bellach : * Ac un o'r dinaswyr a'i han- 

fonodd ef i'w faes i borthi moch; ac efe a chwen- 
ychai lenwi ei fol a'r cibau a f wy tai y moch ; ac ni 
roddodd neb iddo. * Dyma y peth mwyaf cywilydd- 
ns a gly wais erioed ! Chwenychai y llanc fyned i'r 
cafnau gyda'r moch i gael ei brydiau bwyd, ond yr 
oedd y meistr yno i afaelu yn ei goler a'i dynu allan 
o'u plith ! Ni welais y fath beth erioed yn yr Hen 
Wlad ; ond y mae pethau go debyg yn cymeryd He 
yn mhlith rhai dinasyddion yn America." 

** Cynwysfawr iawn," ebe y Proffwyd, ** yw yr ym- 
adrodd hwnw lie y mae y bachgen yn dweyd, * Pa 
sawl gwas cyflog o eiddo fy nhad,' &c. Y mae y 
driniaeth a ga dynion, yn weision a morwynion, yn 
ymddibynu ar y sort o ddyn yw y meistar ; a setlir 
byth mo bwnc llafur a phwnc gwasanaeth hyd y delo 
cyfiawnder i reoli dynion. l/yn da sydd dda i ddyn 
ac anif ail ; ond y mae trugaredd yr annuwiol yn greu- 
londeb. Dyma un meistar yn trin ei weision fel 
boneddwyr ; dyma y Hall yn camdraf od mab i wr 
boneddig fel pe b'ai niger. Y mae dyn da yn sicr o 
drin ei gaethwas yn well nag y trinia cnaf ei gyd- 
radd. Pa nifer o fechgyn anrhydeddus a boneddig- 
aidd sydd wedi ymfudo yma o wledydd y dd'aear i 
gael eu diraddio a'u treisio gan ddyhirod fel y dinas- 
yddhwn ?" 

**Ymae pwnc llafur/' ebe Memento Mori, **yn 
bwnc crefyddol, ysbrydol a thragwyddol. Y mae y 
ddameg brydf erth hon yn dangos mai nid cymdeithas, 
neu undeb, neu uchder swydd, neu ddyfnder profiEes 

sydd yn myned i wellau dynion, eithr gras Duw yn y 
by wyd. Yr oedd y dinasydd yn ngwlad y cibau yn ddi- 
egwyddor, ond ,pa faint gwell y brawd yn nhy ei 
dad ? Blys a thrachwant sydd yn rheoli calonau 
dynion yn mhob man, yn yr eglwys, ac yn mhell, yn 
y byd — yn nhy ein Tad, ac yn ngwlad y cibau. 
Dengys i ni hefyd fod ty Dduw yn beth hoUol wa- 
hanol i ras Duw. Gall dyn fyw ac aros yn nhy 
Dduw hoU ddyddiau ei fywyd, a bod yn hollol am- 
ddifad o ras Duw. Dyma fachgen wedi aros yn nhy 
ei dad boll ddyddiau ei einioes, a gweled dim ond 
boneddigeiddrwydd a charedigrwydd ; a gwelwch 
chwi ei ymddygiad melldigedig ef! Dengys hefyd 
fod y beclfgyn hyn yn fwy awyddus am olud eu tad 
nag am ei ddaioni a'i ras. Y mae yr ieuangaf yn 
newid erbyn y diwedd, ond y mae yr hynaf yn para 
yn ddigyfnewid. Y mae yn cwyno na roddasai ei 
dad fyn iddo ; ond nid y w y n gweled y f raint f uasai 
iddo feddianu un o rinweddau da ei dad. Y berchen- 
ogaeth oreu yw gras Duw." 

** Y mae sylwadau y brawd yn coffa i mi ddameg 
a glywais er ys tro yn ol," ebe y Parch. Lefiticus. 
** Yn yr hen amser gynt, yr oedd tad ac iddo fab. 
Tarawodd i ben y mab y gallasai fyw heb ei dad, yn 
annibynol ar ei dad, ac mor barchus ac anrhydeddus 
a'i dad. Un bore hysbysodd hyny o fwriad i'w dad, 
ac aeth y son ar led yn y man. Yr oedd hwn yn 
meddwl aros yn nhy ei dad, heb gydnabod ei awd- 
urdod a'i uwchafiaeth. Y dydd cyntaf canfu bawb 

yn y ty yn ymddyeithrio oddiwrtho. Nid oedd ei 
fam fel mam mwyach ; nid oedd ei chwiorydd fel 
chwiorydd mwyach ; nid oedd y gweision a'r mor- 
wynion yn ei gyfarch mor hawddgar a chynt. Aeth 
allan i'r clos, a gwelai ei ^i, a fu yn gyfaill agos ar 
hyd ei oes, yn ei osgoi drwy ei gwanu hi yn llechwr- 
aidd drwy rwyg yn y berth ; a charlamai ei ferlyn i 
ffwrdd a'i ben tua'r llawr a'i gynffon yn yr awyr. 
Aeth yn mhellach, i blith deiliaid ei dad, ond nid 
oeddynt yn cymeryd arnynt ei gydnabod. Aeth eto 
yn mhellach, ac nid oeddynt yn ei adnabod. Aeth 
yn mhellach eto, ac ymosodasant amo, gan ei rwymo 
a'i niweidio yn agos i angeu. Wedi iddo ddyfod ato 
ei hun, efe a ddywedodd, * Mi a godaf a dychwelaf 
at fy nhad, a dywedaf wrtho, * Fy nhad, pechais yn 
dy erbyn di, ac yn erbyn dy holl deyrnas ; a gwelaf 
yn awr mai dy ffafr di yw fy haeddiant, a dy gym- 
eradwyaeth yw fy heddwch. Y mae dy gariad a'th 
ddigof aint yn rheoli yn mhob man. ' Ar ei ddychwel- 
iad i dy ei dad, deuai pawb yn mlaen i*w gyfarch a'i 
groesawu ; deuai y merlyn yn mlaen, gan wthio ei 
drwyn i'w gesail ; Uamai y ci i lyfu ei law a throell- 
lamu o'i fiaen a chyfarth ; ac ymddangosodd ei chwi- 
orydd yn y drws i'w gofleidio a'i gusanu, ac nid oedd 
y ty yn ddigon mawr i gynwys y croesaw." 

MAE rhagrith yn gyffredinol, 
ac eto yn anmhoblogaidd. Y 
mae rhagrith wyr yn casau rhagrith; 
a dyna yw perffeithrwydd drwg, sef 
rhagrith yn casau rhagrith. Dy wed 
rhywun mai ** rhagrith yw y parch 
" Y gwir am dani." y mae drwg yn dalu i dda. " Y mae 
hyd yn nod y drwg yn cydnabod gwerth daioni; ond 
y mae yn cyfrif Hun ac ymddangosiad daioni yn f wy 
gwerthfawr na'i sylwedd. Y mae ymddangosiad yn 
swynol iawn i bawb ; ac y mae yr arwynebol a'r an- 
sylweddol yn hoff o'i ddefnyddio fel yr unig ran han-^ 
fodol angenrheidiol. I fod yn dda rhaid cael syl- 
wedd; ond i fod yn gymeradwy yn mhlith poblach, 
y mae gwisgo ymddangosiad yn ddigon. Nid yw 
Duw yn sylwi ar ymddangosiadau, oddigerth i'w con- 
demnio ; eithr y mae y byd yn gwneyd cyfrif mawr 
o honynt. Y mae yr argyhoeddedig yn parchu a 
gwrteithio y mewnol, yr ysbrydol ; y mae yr ysgafn 
a'r distadl yn ymorfoleddu mewn addurniadau ac ar- 
ddangosiadau swynol sydd yn creu argraffiadau dy- 
munol. Y mae yn syn meddwl, serch hyny, gymaint 
o ragrith anymwybodol sydd yn y byd. Y mae dyn- 
ion yn ami yn rhagrithio yn ddiarwybod iddynt eu 
hunain. Os y bydd rhyw ddiffyg, neu nam, neu anaf, 



44 Y FRAWDOLIAETH. 

neu gamwedd, mewn dyn a dynes, y maent yn debyg 
o geisio ei orchuddio a rhith harddwch neu rinwedd. 
Y mae dynion yn prydferthu a pherffeithio eu hun- 
ain a ffug harddwch a ffug sancteiddrwydd ; ac y 
maent yn pryderu mwy o lawer yn nghylch gwneyd 
eu hymddangosiad yn ddaofiaen eu gilyddna'u cyd- 
wybod yn bur tuag at Dduw. 

** Y mae pawb/' ebe Jeremiah, un noson yn ddi- 
symwth, **yn fwy awyddus am eu rhyfeddu gan 
ddynion na'u cymeradwyo gan Dduw. Mewn ffordd 
o ddweyd, y mae llawer iawn yn byw ar hyd eu 
hoes a'u gwynebau at ddyn a'u cefnau at Dduw." 

**Y mae rhagrithwyr yn fynych yn condemnio 
rhagrith er mwyn i ddynion goelio eu bod yn well 
nag ydynt. Y mae hyd yn nod Uedrith yn cydnabod 
rhagoriaeth sylwedd. Dynion rhagrithiol sydd yn 
trin fwyaf ar eu gilydd. Y mae yn well gan ragrith 
gymdeithas duwioldeb nag annuwioldeb. " — Lienor, 

** Nid oes dim gwreiddioldeb mewn rhagrith. Nid 
oes cysondeb ynddo ychwaith. Ymae yn caru drwg 
ei hun, ond yn casau ei lun ; y mae yn caru agwedd 
y da, ond yn casau ei sylwedd. Ei ddyfais yw rhoddi 
gwisg y da am gorff y drwg ; a'r canlyniad y w, y mae 
y drwg yn ogystal a'r da yn ei ddiarddel a'i ddir- 
mygu. ' ' — Uwchgritig . 

**Ymae yn haws canfod rhagrith yn eraill nag 
ynom ein hunain. " — Y Chwedleuwr, 

** Nid oes dim sydd yn cynhyrfu rhagrithiwr yn 
fwy na gweled rhywun arall yn rhagrithio yn well. 

Y mae rhagrithwyr bob amser yn cenfigenu wrth 
ragrithwyr. " — Rabbi, 

**Rhagrith yw rhod fawr Uwyddiant. " — F Go- 
hebydd. 

Adnod i ragrithwyr. — ** Rhagrith sydd noddfa a 
nerth i mi; cymorth hawdd ei gael mewn cyfyng- 
der. ' * — Proffesor, 

**Y mae rhagrithwyr yn yr Hen Wlad yn rhag- 
, rithio yn Gymraeg ; yn America y maent yn rhag- 
rithio yn Saesneg." — F Gzvladgarwr, 

** Y mae llawer mwy o son am, nag sydd o rag- 
rith. Nid rhagrith yw ffiigio. Os y bydd dyn yn 
ifugio i amddiffyn ei hun, cyfrwysdra diniwed yw 
hyny; ac ymddengys i mi fod synwyr cyffredin yn 
ei gymeradwyo. *Byddwch gyfrwys fel sarff. * 
Pan y mae dyn yn ffugio i ddrygu, yna y daw rhag- 
rith yn haeddu ei goUfarnu." — Diacon. 

** Cytrifir rhagrith yn gyffredinol fel drwg cref- 
yddol; ond y mae y f ath beth i'w gael a rhagrith 
mewn masnach, mewn gwladyddiaeth, mewn dysg- 
eidiaeth, mewn gwaith crefft, celfyddyd, priodas, 
cyfamod, &c. Amcan rhagrith yn yr holl gysyllt- 
iadau hyn yw gorchuddio anuniondeb ac anmher- 
ffeithrwydd. Y mae cymaint o ragrith mewn mas- 
nach ag sydd mewn cretydd. Y mae cymaint o 
ffugio mewn gwladyddiaeth ag sydd mewn proffes. 

Y mae dyn yn dwyn ei wendid gydag ef i bob man. 

Y rhagrithwyr goreu yn y byd yw y rhai goreu yn yr 
eglwys, a vice versa J"' — Y Parch. D. Lefiticus. 

** Y tnae rhagrith yn llawn y byd, ond yn ngoleuni 
yr ef engyl y canf yddir ef ; f el y gwelir y Uwch yn y 
baladr. " — Memento Mori. 

** Da y dywedaist fod rhagrith yn llawn y byd; y 
mae yn ffugio gwladgarwch yn fynych. Yr wyf yn 
cofio darllen am Iwyth o Roegiaid a aethant i ran o 
Asia ganrifoedd cyn Crist, ac yr oedd eu hymddyg • 
iad dyeithr a chwerthinus yn arddangosiad o ragrith. 
Yr oedd yr hen bobl gan mwyaf yn medni y Roeg ; 
ond yr oedd eu plant oil yn gwybod ond ychydig am 
iaith eu tadau. Yr oedd yn arferiad gan y llwyth 
hwn i ymgasglu at eu gilydd i gyfarfodydd cenedl- 
aethol a elwid yn yr iaith Roeg yn Kathedrai, sef o'i 
gyfieithu, * Eisteddf an Gwladgarwyr. * Yr oedd y 
rhai hyn yn dyfod yn nghyd, ac yn myned dandeim- 
lad eithafol o anwyldeb a hiraeth am eu gwlad a'u 
hiaith. ac yn syrthio ar yddfau eu gilydd gan waeddi, 
* Oes y byd i'r iaith Roeg!* * Mae hen wlad y Groeg- 
iaid,' * Oes faith, fendigaid i hen iaith y Groegiaid/ 
&c., a gwaeddai eraill, * Tra'r graig tra'r Groegiaid!* 
Wedi gorphen y cyfarfod a myned y tu allan i*r drws, 
anghofient yr oil am eu gwlad a'u hiaith, a dechreu- 
ent ymddigrifo ac ysgafnhau, a siarad iaith Asia, a 
by w yn ol def odau Asia, a dysgu iaith Asia i'w plant, 
a siarad iaith Asia yn eu clywedigaeth beunydd, a 
mynent bregethwyr o wlad Groeg i bregethu iddynt 
yn iaith Asia bob Sabboth. Yr oeddynt am gofio eu 
gwlad, ac ar yr un pryd, a phob pryd, yn dileu ei 
choffadwriaeth o'u calonau ; yr oeddynt am i'r iaith 

barhau am oesau y ddaear, ac eto ni roddent iddi 
lety yn y teulu. Yr oedd eu hanwyldeb ati yn an- 
hwyldeb, ac o fod yn wladgarwyr aethant yn wat- 
war wy r . ' ' — Proffwyd, 



PENOD VII. 

Y DDAWN FARDDONOL. 

Since likewise for the stricken heart of love 
This visible nature and this common world 
Is all too narrow. — Coleridge, 

BE Memento Mori un noswaith, 
* * Gwna y dyn ei waith goreu yn 
ddiymdrech. Dy wed rhai mai ffrwy th 
ymdrech yw dawn, ac mai cynyrch 
llafnr a chaled waith yw celf, bardd- 
oni, arlunio, areithio, &c. ; ond gell- 
"Ymaeiie i ofni." wch anturlo eich bywyd ar hyn, mai 
by wyd yw dawn, ac fod y llaf ur yn myned gan mwy- 
af i gadw y materol rhag ymyraeth a hi. Y mae y 
Uafur a'r caledwaith yn gyfatebol i ddiffyg a phrin- 
der y ddawn. Y mae gan natur ei ffordd ei hun i 
ddadblygu a meithrin doniau ; ond yr ydym ni yn 
tori ffyrdd newyddion ac amgylchog gyda llawer o 
lafur ac ymdrech, ac wedi'r cyfan yn methu cyraedd 
yr amcan. Pe baem ni ond deall ffordd natur, a 
gweithredu yn unol a'i hewyllys, byddai rhagorach 
doniau yn y byd. Natur y w yr artist goreu ; ac ond 
i ni ddyfod o hyd i'w botymau a'u gwasgu yn y 
ffordd iawn, y mae hi yn sicr o gyflawni y gweddill. 
* A Moses a estynodd ei law ar y mor ; a'r Arglwydd 
a yrodd y mor yn ei ol drwy ddwyreinwynt cryf.' 
Gwelwch! ufuddhau oedd Moses; gwneyd fel y 

mynai yr Arglwydd iddo wneyd ; ond yr Arglwydd 
oedd yn cyflawni. Yr un modd yn gywir gyda'r 
awen. Y mae natur yn gyntaf peth yn neillduo yr 
enaid i waith ; ac yna drwy ufudd-dod a gostyng- 
eiddrwydd yn ei gymwyso, ac yna y mae hi yn cyf- 
lawni y gwaith drwyddo. Y mae mor rhwydd i 
natur weithredu drwy enaid ufudd ag yw i oleuni yr 
haul dramwyo drwy wydr. Ond pan y mae yr enaid 
yn anufuddhau drwy gredu neu goelio y medr efe 
gael ei ffordd ei hun yn y mater, a yr awen yn Uong- 
ddrylliedig, a Uyncir hi gan y dyfnder, fel yr aeth 
Jonah ar gyfeiliom, ac y llyncwyd ef gan y morfil. 
Nid gwirionedd crefyddol yn unig yw ymadrodd yr 
Arglwydd i Paul : * Fy ngras i a berffeithir mewn 
gwendid.' '* 

** Genir dyn yn naturiol, * i raddau mwy neu lai,* 
(chwedl y Gohebydd), ond y mae ei ddygiad i fyny 
yn annaturiol ; ac erbyn y cyraeddo ei lawn oed a'i 
faintioli, y mae yn gynyrch celfyddyd a chyfeiliorn- 
ad. Nid yw natur yn cael fawr golwg arno na chym- 
deithas ag ef o'i febyd i'w fedd. Rhoddir ymborth an- 
naturiol iddo yn fynych ; a thrwy ysu a goglais ei waed 
ag elfenau cyfferedig, cynyrchir ynddo chwantau dy- 
eithr a gwrthanianol ; a dysgir ef o'i fabandod i 
guddio a chelu, rhagrithio a ffugio fel mater o gyf- 
Twystra canmoladwy. Yn y man y delo i gyffyrdd- 
iad a*r hyn a elwir yn gymdeithas, cenfydd mai rhy w 
fath o ymostyngiad slafaidd a chydymffurfiaeth cyf- 
rwys a'i hegwyddorion a'i threfniadau yw y ffordd 

oreu i Iwyddo gyda hi, a dywed yr enaid tlawd a 
thruan ynddo ei hun, * Wei, y ffordd oreu i mi yw 
cydymffurfio ag egwyddorion llygredig y byd, os wyf 
am ff afr a chydweithrediad y byd. * Siaradai y dyn 
yn iawn, ac ymddygai yn onest a diniwed pe y c*ai 
delyn natur, yn lie efelychu triciau gwareiddiad. Yr 
ydym yn talu gormod o sylw i ddysgeidiaeth, a rhy 
fach i naturioldeb. Y mae dyn ar ffordd gwareidd- 
iad yn ymbelihau fwyfwy oddiwrth symlrwydd 
natur. 

** Ond i ddychwelyd at^yr awen. Natur sydd yn 
cynyrchu yr hyn sydd fywyd mewn dawn; a dyna y 
rhan benaf a phwysicaf ; ac y mae addysg yn tram- 
gwyddo dawn yn ami, yn hytrach na'i chynorthwyo. 

Y mae natur yn oludog yn mhob dawn. Medr hi 
gynyrchu y crefftwyr mwyaf cywrain, y llefarwyr 
mwyaf hyawdl a dylanwadol, y cantorion mwyaf 
swynol, y beirdd mwyaf awenyddol, a'r rhinweddau 
mwyaf dysglaer. Pan y mae gallu Duw ynddi yn 
cael ei barchu a'i werthfawrogi, a'i greddfau yn cael 
eu dylyn yn ofalus, medr hi gynyrchu pethau rhag- 
orol a bendigedig. Y mae pob peth rhagorol ag ar- 
ogl natur ganddo. Gwelwch yr anhawsderau sydd 
yn y byd o achos yr anghyfleusderau yr a dynion 
iddynt o herwydd antif uddhau ac anwybyddu dawn 
natur. Yr ydym ni yn ymdrechu cyflawni gorchestion 
natur, yn lie gadael iddi hi wneyd y gwaith trwom ni. 

Y mae dawn anithrol, ddihysbydd yn natur! Yr 
ydym ni am wneyd y gwaith yn ein ffordd ni ein 

hunain, a chael y clod. Nid dyna'r peth ! Gadawer 
iddi wneyd ei gwaith, a chaffed y clod, aninau yr ad- 
eiladaeth a'rmwynhad. Yr ydytn oil yn weiniaid, 
am y rheswm ein bod yn hunanol. Hunan-ytnwad- 
iaeth yw ffordd Duw yn natur i'n cynorthwyo a'n 
prynu allan o bob caethiwed ac anmherffeith- 
Twydd." 

**Dyna athrawiaeth digon annymunol," ebe y Go- 
hebydd, oblegid amddifadir y bardd a'r doniol o'i 
beth mwyaf anwyl, sef ei glod.'* 

** Nid oes y syniad o glod yn mhlith dybenion 
natur," ebai Memento Mori. **Edrycli ar y meus- 
ydd eang, prydferth, cnydiog, mawrfrydig! — nid oes 
yr awgrymiad gwanaf o hunanoldeb yn ganfyddad- 
wy. A yw y wawr yn tori er mwyn clod ? y gwlaw 
a*r gwlith yn disgyn er mwyn enw ? rhifedi y ser 
yn pelydru, a'r dydd yn tywynu er mwyn hunan-og- 
oniant ? Hunanoldeb y dyn y w rhwystr penaf yr 
ysbryd. Fel rheol gyffredin, nid y w natur yn gor- 
fodi a threisio. Y mae hi (fel ysbryd Duw) yn ein 
hamgylchu beunydd ; ac ond i ni dynu yn ol y by lit 
ar ein drysau a'n ffenestri, y mae yn sicr o ddylifo i 
mewn i'n heneidiau yn oleuni ac yn awelon bendig- 
edig." 

** Y rheswm felly," ebe y Gohebydd, **fod bardd 
yn barddoni yn lledchwith yw, ei fod yn cyflawni y 
gwaith heb fendith a chyfarwyddyd natur." 

** Natur," ebe Memento Mori, ** yw ffynonell pob 
dawn naturiol. Y mae yma i gynorthwyo a gwneyd 

gwaith Duw. Ei amcan Ef yw cael y gwaith wedi 
ei wneyd, ac nid ei wneyd gan ddyn er mwyn y clod 
sydd yn deilliaw o hyny. Pan y mae bardd yn ceisio 
gwneyd ei waith heb gymorth, ac heb gydnabod 
natur, nid yw yn haeddu llwyddo, ac nid yw yn deb- 
yg o Iwyddo, ychwaith." 

**Pa sut i ddeall neu ddirnad," ebe y Lienor yn 
wawdus, ** pa sut i ganfod ewyllys a dymuniad natur 
yn y pethau hyn ?" 

**Y mae enaid sydd yn nghymdeithas natur yn 
barhaus," ebe Memento Mori, **mewn cymundeb 
agos a hi ddydd ar ol dydd, a nos ar ol nos, yn cael 
y fraint o wybod ei meddyliau. Y mae yn Uefaru 
mewn arwyddion ac awgrymiadau digamsyniol mor 
amlwg a phe b'ai mewn print. Y mae Uawer iaith 
heblaw iaith llafar. Y mae natur bob dydd yn Uef- 
aru pethau wrth galon y bardd nas gall tafod dyn eu 
hadrodd. Nis gellir trosglwyddo y pethau mwyaf 
gwerthfawr i neb ond sydd ei hun mewn cymundeb 
a natur. Nis gall y bardd roddi ei awen i'w frawd. 
Rhaid myned at natur bob tro i'w chael. Hi sydd 
yn rhoddi pob dawn." 

** A yw yn ddichonadwy," ebe y Lienor, ** i bawb 
ddyfod i gyfeillach a, natur ? A yw hi yn gyfeillgar 
a phawb ?" 

** Y mae hi yn cyfeillachu a phawb sydd yn medru, 
sydd yn gyfaddas, i gyfeillachu a hi," ebe Memento 
Mori. ** Er ei bod yn gyffredinol, y mae yn mhell 
o fod yn werinol. Nid yw hi yn gwastraffu ei chym- 

deithas. Ychydig fedrant ymgymuno a hi; ac i'r 
cyfryw y mae hi yn rhoddi ei dawn a'i greddfau, a'i 
haw^rymiadau a'i hyfforddiadau i wneyd ei gwaith 
yn brydferth." 

Ebe y Gwladgarvvr yn awyddus, ** Dyna sylw 
campus! Y mae canoedd o feirdd yn yr Hen Wlad, 
ac yma hefyd. sydd heb eu geni erioed, heb son am 
eu bedyddio a'u derbyn i'r gyfeillach farddonol. Ni 
fu * Rhodd Mam' farddonol yn eu Haw erioed. Nis 
gwyddant ddim am Genesis na Dadguddiad yr Awen. 
Y maent yn yr un cyflwr a'r brodyr hyny gyfarfu 
Paul yn Ephesus. Nid ydynt wedi cymaint a chlyw- 
ed fod Awen erioed! Yr wyf fi yn creda a dal y 
dylai fod mewn barddoniaeth rywbeth yn cyfateb i 
edifeirwch mewn crefydd — rhywbeth i roi start i 
ddyn. Dryllir y galon gan yr Ysbryd ; oni ddylai 
yr Awen ddryllio y pen ? Nid wyf yn gwybod llaw- 
er am farddoniaeth, ond y mae sylw fel yna yn ym- 
ddangos i mi fel peth reit angenrheidiol." 

^'Y mae rhywbeth yn hynyna hefyd," ebe Lienor, 
** OS oes coel i roddi i hanesyn a glyvvais gan feddyg 
un tro. Yr oedd dyn, flynyddau yn ol, yn yr Hen 
Wlad, yr hwn a dderbyniasai addysg o'r goreu, ac yr 
oedd yn awyddus iawn am ddyfod yn fardd enwog. 
Ond yn rhywfodd neu gilydd yr oedd rhywbeth dir- 
geledig yn ei atal. Yr oedd ganddo gryn lawer o 
hamdden, ac yr oedd yn defnyddio pob awr segur i 
ymdrybaeddu a barddoniaeth. Yr oedd ganddo wy- 
bodaeth helaeth o iaith, a gwybodaeth eang o bethau 
4 

bywyd; ond yr oedd ei gynyrchion awenyddol yn 
amddifad o'r peth byw. Yr oedd yn cynyg yn mhob 
cyfarfod llenyddol, ac yn enwedig yn mhob Eistedd- 
fod genedlaethol, ond yn aflwyddianus. Yr oedd yn 
llwyddo i fod yn agos i'r olaf bob tro. Er colli a 
choUi, yr oedd yn parhaii i obeithio y goreu. Un nos- 
waith, pan yn dychwelyd o Eisteddfod, a phan yn 
disgyn o'r gerbydres gerllaw ei gartref, tramgwydd- 
odd a syrthiodd i ffos, ac archollodd ei offeryn bardd- 
oni yn enbydus. Y mae anffawd, ambell waith, yn 
ffawd. Fodd bynag, yn mhen ychydig wythnosau 
gwellodd yr archoll, a theimlai y bardd nad oedd ei 
beiriant awenyddu wedi ei smashio. Yn yr Eistedd- 
fod gyntaf y cystadleuodd wedi y briwiau, daeth all- 
an ar ben y rhes; a dywedai y beirniad fod y cyfan- 
soddiad yn llawn o arddunedd Parnassus. Ar ol 
hyny yr oedd yn euro y beirdd oil yn ddellt yn mhob 
man; ac adwaenir ef heddyw wrth yr enw * Bardd 
yr Archoll,'" 

**Tebyg," ebe y Gohebydd yn gellweirus, **fod 
simnei yr avven yn tynu yn well wedi cael twll yn 
y to!" 

** Wei," ebe Memento Mori, ** waeth yn y byd am 
hyny, gellir gwawdio pethau yn ddigon hawdd, a'r 
pethau goreu gymerant eu gwatwar rwyddaf. Y 
mae yn ffaith wedi y cwbl, y rhaid ysigo y meddwl 
yn cgystal a'r galon cyn y byddant o nemawr gwerth. 
Pa fodd y gellir rhoddi cyfrif am y ffaith fod clwyf 
Person yn nghyffelybiaeth dyn wedi rhoddi cychwyn- 

iad i'r gyfundraeth ryfeddolaf ac effeithiolaf welodd 
y byd erioed ? Fod y dylanwyd hyd heddyw yn 
tarddu allan raegys o'r clwyf hwnw ? Ac mai drwy 
friw calon pob dyn y daw pob dyn i undeb a chym- 
undeb a haeddiant y clwyf hwnw, * a thrwy ei 
gleisiau Ef y iachawyd ni.' 

* Dear dying Lamb, thy precious blood 

Shall never lose its power, 
Till all the ransomed church of God 

Is saved to sin no more.' 

Megys y mae yn rhaid tori y ddaear i'w gwrteithio 
a'i braenaru. yr un modd rhaid yw briwo y meddwl 
a'r galon cyn y gellir amaethu y meddyliol a'r ys- 
brydol. * Eithr yr holl f ynyddoedd, y rhai a geibir a 
cheibiau, ni ddaw yno ofn mieri na drain ; ond bydd 
yn hebryngfa gwartheg, ac yn sathrfa defaid.' " 



PENOD VIII. 

DAWN CERDD. 

•• Music, sweet as love." — Shelley. 




I®) imi," 



pethau mwyaf dyddorol 
ebe y Proffesor un nos- 
waith, **yw darllen sylwadau dysg- 
awdwyr ar bynciau anesboniadwy 
ac anamgyffredadwy. Dyma lie y 
gwelir cywrainfrydedd ac oferedd y 
I tell you, gentlemen, meddwl dynol. Ymddengys i mi 
fod ymosodiadau aflwyddianus y meddwl beiddgar 
ar ddirgeledigaethau, i ddirnad yr annirnadwy, a 
thraethu yr annhraethadwy, yn rhoddi boddhad an- 
nghyffredin i mi. A siarad yn gyffelybiaethol a dig- 
rif, y mae fel dynion yn ceisio dringo caerau annring- 
adwy, ac yn syrthio yn eu hoi i'r ffos islaw. Gwel- 
wch yr athronwyr a'r gwyddonwyr yn anturio dar- 
nodibywyd! Y mae yn hoUol ofer. Nid oes ffurf 
na Hun ar fywyd. Nis gellir ei ddeffinio na'i ddar- 
lunio. 

** Fe ddywedodd rhywun am Dduw, * Yr wyf yn 
ei ddirnad pan yn meddwl am dano; ond pan y'i 
darnodir Ef, yr wyt yn dechreu ei ameu.' Y mae 
llawer o betbau yn ymddangos yn amlwg i'r teimlad 
nad ydynt yn amgyffredadwy i'r deall. Dyma gam- 
gymeriad mawr a wneir yn barhaus gan athronwyr, 

s^t ceisio gan y naill synwyr ddirnad pethaa perth- 
ynol i synwyr arall. Nis gellir gweled sain, ac nis 
gellir archwaethu ymadrodd. Nis gellir mewn un- 
rhyw ffordd beri i ddyn byddar iawnsynied beth yw 
cerddoriaeth. Nis gellir desgrifio cerdd i'r deall, 
am mai peth teimlad yw. Yr unig ffordd i ganfod 
cerddoriaeth yw ei theimlo. Nis gellir darlunio dim 
ond sydd a llun arno. Haera rhai fod cerddoriaeth 
yn medru darlunio. Dyma gamgymeriad arall." 

**Yr wyf yn.hoffi peth fel yna," ebe y Gohebydd; 
** yr wyf yn hoffi dyn yn tori i faes newydd, yn He 
rhodio hen ffyrdd gwerinol a sathi^dig. Yr ydym 
yn ami yn rhy ddiog i geisio y gwir ; ac yr ydym yn 
ofni gadael hen Iwybrau rhag i ni fyned ar gyfeil- 
iom. Y mae cerddorion yn ami yn son am gerddor- 
iaeth yn desgrifio meddylddrychau. * 

** Peth teimlad yn hollol yw cerddoriaeth," ebe y 
Proffesor ; * * nid oes dim deallol ynddi. Nis gellir 
cyfieithu Salm neu benod o Esaiah i'w hiaith fel y 
byddo yn ddealladwy. Y mae yn ddiau yn dyfnhau 
ac ysgafnhau teimlad; y mae yn tyneru y teimlad; 
y mae yn rhoddi hwyl ar ddychymyg; y mae yncyn- 
yrchu gobaith, hiraeth ac adgof. Nid yw fel iaith, 
yn traethu meddylddrychau, eithr yn adfy wio amryw- 
iolsyniadau." 

** Yr wyf wedi sylwi ar hyny fy hun," ebe Rabbi, 
**er nad wyf fi fawr o gerddor. Nis ^wn fawr am 
ddamcaniaeth cerddoriaeth; ond y mae genyf am- 
acniaeth o beth yw ei heffaith. Wedi gwrando canu 

a cherddoriaeth offerynol, yr wyf wedi sylwi lawer 
gwaith fod pob un yn meddwl pethau gwahanol o 
dan yr un seiniau. Y mae can felus a chyfeiliant 
swynol yn dwyn ein teimladau penaf i amlygrwydd. 
Bydd y r hiraethus yn meddwl am ei gartref ; y bach- 
gen serchglwyfus am ei fun ; y fam am ei phlentyn 
a gladdodd, neu y mab neu y ferch oddi cartref ; 
bydd yr arwr yn meddwl am ryw gamp ; a'r uchel- 
geisiol am Iwyddiant a gogoniant." 

** Yn gywir felly," ebe y Proffesor; "ymddengys 
fod cerddoriaeth yn ddyfnach nag iaith ; y mae yn 
hynach nag iaith? Yr oedd y dyn yn medru canu a 
mwynhau cerdd cyn medru iaith. Y mae yn agos- 
ach i'r teimlad nag iaith. Pan y mae y fam am i*w 
phlentyn huno, nid y w yn siarad ag ef , ond pan allan 
o'i chof ; eithr y mae yn canu Iwlgan iddo, ac y mae 
tymestl bywyd yr un bacH yn tawelu. Y mae y teim- 
lad hefyd yn nes i'r bywyd nag yw deall. Y mae 
dyn yn teimlo cyn deall. Peth deall yw iaith ; peth 
bywyd a theimlad yw cerdd. (Terfysg.) 

**Peidiwch a therfysgu'n awr/' ebe Jeremiah, pan 
y canfu fod rhai or brodyr ag awydd objectio i syl- 
wadau y Proffesor ; **ymaeyn siarad fel ysbrydol- 
iaeth."^ Chwareu teg iddo, os y gwelwch yn dda.'* 

* * Yr wyf wedi darllen a gwybod digon am gerdd- 
oriaeth," ebe y Proffesor, **i ganfod fod agosrwydd 
neillduol a chyfatebiaeth gyflawn rhwng bywyd ei 
hun a cherdd. Y mae yn gynyrch mwy uniongyrch- 
ol i fywyd nag yw iaith. * Music is the bloom of 

life ; language the fruit. " Y mae yn drech nag iaith 
i ddifyru a swyno y dyn ; y mae yn f wy cyffredin yn 
ei dylanwad. Y mae yn meddu ar gymwysder a 
chyfaddasder i ddyddori pob dosbarth a phob gradd 
o ddynion. Y mae pob bywyd dynol yn dechreu 
mewn cywair neillduol, si^iliedig ar gyflwr amgylch- 
iadau a naws foesol neu anfoesol rbieni y cyfryw; a 
thrwy ei einioes y mae yn ddarostyngedig i'r cywair 
neu y cyflwr hwnw. Wrth esgyn a disgyn ar hyd 
graddfa bywyd, teimlir fod y cywair yn ei reoli yn ei 
symudiadau a'i ddedwyddwch, Y mae dylanwad 
boreu oes, fel y dy wedir, yn rheoli dyn, * i raddau 
mwy neu lai, ' ar hyd ei oes ; a cheir engreiff tiau o 
ddynion ar ol ymysgwyd o afaelion hualau y dylan- 
wad, drwy rym penderfyniad, yn syrthio yn y diw- 
edd o dan ei reolaeth, fel y terfyna alaw a chyngan- 
edd, ar ol ei hoU amrywiol symudiadau, a'i hoU 
drawsgyweiriadau, yn y cywair gwreiddiol. Y mae 
dylanwadau amgylchiadau a dygwyddiadau amryw- 
iol bywyd hefyd'yn ymdebyguyn fawr \ flats, sharps 
SL naturals mewn cerdd. Y mae y cyntaf yn debyg i 
anffodion neu aflwyddiant ; yrail fel llwyddiant neu 
ffodion ; a'r olaf megys dygwyddiadau sydd yn codi 
calon yranffodus neu ddarostwng y balch i'w le. Y 
mae hoU ymadrodd cerddoriaeth mor gymwys i 
draethu ac egluro amgylchiadau a damweiniau, a 
chyflyrau bywyd, fel y gellid o'r braidd siarad am y 
naill yn iaith y Hall. Fe allai y tery bywyd allan yn 
y major neu yn y minor, ac odid na ddaw i'w gyfar- 

fod ryw dramgwydd neu wrthwynebiad yn y ffurf o 
iflaty neu hyfrydwch yn y ffurf o sharpy neu ddy- 
gwyddiad rhagluniaethol ceryddol neu iawnol yn y 
ffurf o natural, ac effeithiau hyny yn amlwg ar gyf- 
eiriad y bywyd, ac ar gynganedd yr amgylchiadau. 
Weithiau bydd y trawsgyw^riad yn fwyn a naturiol, 
niegyr> argyhoeddiad Zaccheus; neu yn chwyrn ac 
abrupt^ fel troedigaeth Paul ar y ffordd i Damascus. 
Fe allai y bydd yn cyfarfod a'r truan fel anffodion 
Job, yn ysgwyd holl raddfa dedwyddwch, ac eto yn 
dychwelyd fel ymweliad dyohweliad llwyddiant a 
dedwyddwch teuluol. Fe allai y daw ar fywyd yr 
anffodus fel tynged drallodus Habacuc, megys tu 
dalen o wyllt symudiadau ac aruthr a thymestlog 
anghydgordiadau Wagneraidd ; ac yna diwedda mewn 
alaw melus ac angelaidd. * Eto mi a lawenychaf yn 
yr Arglwydd ; byddaf hyfryd yn Nuw fy iachawdwr- 
iaeth.' * Hyffordda blentyn yn mhen ei ffordd,' 
ebe Solomon ; hyny yw, Rho gywair cywir i fywyd 
dy blentyn." 

** Dyna y iheswm," ebe Jeremiah, ** fod gan gerdd 
gymaint o ddylanwad a swyn ar fywyd, am eu bod 
yn berthynasau a chymdeithion mor agos ac anwyl." 

** I tell you, gentlemen," ebe y Proffesor, **cyn 
bod eto iaith, cerdd ddechreuodd ddofi a gwareiddio 
y dyn pan ydoedd ond megys Gwyddel ; dyma y 
Dafydd a wnaeth i'r ysbryd drwg gilio o'r Saul yr 
oeshono; ac wedi i'r gwyllt ddyn hwnw ddiflanu, 

tarddodd cyfeillgarwch ac ymlyniad rhwng Dafydd, 
sef cerdd, a Jonathan, sef gwareiddiad. 

*' Its golden touch could soften steel and stones." 
**Ac,'* ebe efe, gan edrych draw dros ben y boys, 
**0! gerdd, wyt gares a chymhares gobaith ac ad- 
gof ! Yr wyt mor anwyl a chariad, ac mor swynol a 
dychymyg! Dygi awelon gwynfyd bywyd i anadlu 
ar ein clwyfau, a gobaith paradwysaidd yn falm i'n 
briwiau! Beth wyt, adgof o Eden neu adsain o'r 
byd a ddaw ? Yr wyt yn un o attendants y Dyddaii- 
ydd ei hun, ai nid wyt ?" (Cymeradwyaeth.") 

Cafodd y sylwadau hyn o eiddo y Proffesor gymer- 
adwyaeth brwdfrydig, oblegid yr oedd mewn hwyl- 
iau gwell nag arferol ; ac wedi adferiad tawelwch, 
ebe Jeremiah, **Cof genyf ddarllen yn un o lyfrau 
ysgolion yr Hen Wlad, am Schabas, un o freninoedd 
Persia, un tro pan ar daith trwy ranau mynyddig ei 
deyrnas, iddo ddyfod i gyffyrddiad a llanc glanwedd 
ag a fugeiliai braidd ei dad. Y mae yr hanesyn yn 
arddangos dawn cerdd i angerddoli teimlad, bywhau 
adgof, neu fel y dy wed Shakespeare, * refresh the 
mind of man. ' Tybiai y brenin na welodd harddach 
hogyn yn ei fywyd, a chymerodd ef gydag ef i'w brif 
ddinas ac i'w balas ei hun i fyw; a rhoddodd iddo 
bob manteision a chyfleusderau addysg a chymdeith- 
as, ysblander'gwisg a phob hyfrydwch mwyniantau. 
Daeth ar fyr yn drysorydd golud aruthrol y deyrnas. 
Yn ngwlad ei dadau yr oedd gan y llanc gym hares a 
garai yn well na'i fywyd ei hun, ac yr oeddynt gynt 

beunydd gyda*u gilydd, ac fel dwy gainc gyfagos yn 
ymglymu ac ymgusanu a'u gilydd yn wastadol. 

• With honeyed lips enamored woodbines meet, 
Clasp with fond arms, and mix their kisses sweet.' 

Crwydrent ar hyd y meusydd, gan ganu caniadau eu 
paradwys. 

O ! d)mer glwy' o friw mor fad ! 
Nid oes un orsedd yn y byd, 
Nid oes un goron mewn un wlad, 
Nid oes un trysor Uachar, drud, 
A fedr hud-ddenu cariad pur, 
A fedr Iwyr brynu ffyddlawn serch ! 
Mwy gwerthfawr wyt na'r oil, O ! fab ! 
Mwy anwyl wyt na'r byd, O ! ferch ! 

Yr oedd blynyddoedd bellach wedi llifo dros ei ben ; 
ac yr oedd yr hen ardal, a'i throion a'i dyddordeb, 
wedi myned fel breuddwyd yn ei feddwl; ond yr 
oedd yn parhau i ymgyfeillachu mewn dychymyg a 
rhith ei ferch ar hyd y meusydd fel cynt. Yr oedd 
ei chojffadwriaeth fel teimlad tyner, tawel, yn dif- 
lanu yn raddol yn y gorphenol ; bob amser y medd- 
yliai am dani yr oedd yr adgof yn taro ei galon fel 
ffarwel hiraethus o bell. Yr oedd yn ei gweled yn 
chwyfio ei Haw fel yr arferai wneyd gynt, ond gwan- 
ychai y teimlad o flwyddyn i flwyddyn, neu yn fwy 
barddonol a chywir, ymaddfedai y teimlad i fod yn 
fwy nefolaidd o fwyn ac anwyl. Un noson yr oedd 
yn ei ystafell yn y mur, ac yn edrych, fel Daniel, tua 
chyfeiriad ei wlad, mewn myfyrdod hyfryd, ond 

pruddglwyfus; y lloer yn pelydru fel hiraeth, a'r 
dystawrwydd yn gwasgu fel galar; ac ust! dyma yr 
hen gan, fel ymweliad serch o wlad bell, yn gwefru 
drwy unigrwydd y nos, gan awgrymu gorymdaith o 
adgofion swynol: 

Mwy gwerthfawr wyt na'r oil, O ! fab ! 
Mwy anwyl wyt na'r byd, O ! ferch ! 

Ffodd y noson bono gyda'i fun, yr hon a ddaeth ar 
bererindod faith i chwilio am dano, ac ni chlywyd 
siw na naiw am danynt byth wedi hyny. " 



i 



PENOD IX. 

BYD A CHREFVDD. 

"A chanddynt rith duwioldeb, eithr wedi gwadu ei grym 
hxr—Paul. 

BE yr Uwchgritig, un nos- 
waith, **Ymae arwyddion y 
dyddiau hyn fod yr ysbrydol yn 
myned yn ddisylw a dibarch; a'r 
bydol a materol yn dyfod yn fwy 
*'Byddwchwreiddioi, poblogaidd bob dydd. Nid yw 
°^^' pobl yn awr yn cymeryd dyddor- 

deb yn yr ysbrydol fel cynt. Pan yr oeddwn i yn 
laslanc yn Nghymru, gfallesid gweled ami i ddyn pan 
y caffai hoe, yn tynu ei Feibl neu ei Lyfr Emynau 
allan o'i logell, ac yn cipio adnod neu ymadrodd o*r 
naill, ac emyn o*r Hall, i'w gosod yn y Qoi for future 
use or reference ; ond yn awr y mae ysmygu a chnoi 
*baco, a darllen Uenyddiaeth ogleisiol a disylwedd 
wedi dyfod yn brif .. ddifyrwch yr oes yn mhlith y 
werin. Os y darllenir y Beibl, darllenir ef drwy del- 
escop y lesson leaves. Yr ydym fel pe yn ofni dyfod 
i gyffyrddiad a'r ysbrydol ei hun. Y mae ein eref- 
ydd wedi myned yn bobpeth ond ysbryd a gwirion- 
edd. Yr ydym yn ceisio addoli Duw drwy offeryn- 
oliaeth goruchwyliaetliau moddion materol a bydol. 
Y mae oes yr aberthau wedi diflanu, ond y mae oes 
y trafferthion wedi dyfod, pan y mae holl f ryd ac ym- 

drechion yr eglwys yn canolbwyntio yn yr amcan o 
dalu dyled y capel a chyflog y gweinidog. Y mae yr 
eglwys mor brysur a diwyd gyda gorchwylion bydol 
y gwaith, fel y mae yn esgeuluso porthi y plant. Yn 
yr amser gynt, yr oedd y gwrandawyr yn cael pryd- 
iau ardderchog o fwydydd sylweddol a maethlawn — 
bara y bywyd, dyfroedd bywiol, lloiau pasgedig, a 
gloew-win puredig, *gwin a lawenychai galon dyn.' 
Yn awr rhy w ragbryd yw pob pryd ; rhy w esgus neu 
rith o fwyd; rhyw lunch, ys dywed y Sais; rhyw 
drefniad i gadw dyn i newynu a bwyta o hyd ; rhyw 
gibau neu eisin athroniaeth a gwyddoniaeth sydd yn 
cadw natur ysbrydol dyn, fel y mab afradlon, mewn 
gwanc parhaus. Y mae crefydd yn myned yn ddi- 
Dduw; projffes yn ddiargyhoeddiad ; cyffes yn ddi- 
bechod ; y myfyrdod yn anysbrydoledig ; a holl gyf- 
undraeth crefydd jm sawru o wyddoniaeth a chelf- 
yddyd. Y mae pobl yn coelio y gallant grefydda a 
byw yn annuwiol ; y maent yn coelio y gallant ryngu 
bodd Duw a byw yn anghyfiawn ac yn anedifeiriol ; 
y maent yn coelio y gallant argyhoeddi eu hunain 
heb gymorth yr Ysbryd, a thrwy ryw sleight of hand 
ail-eni eu hunain. Gwelir eu syniad am fywyd tra- 
gwyddol yn yr ymadrodd esgusodol, * We only have 
to live once.' Y mae y social wedi cymeryd lie y 
cwrdd gweddi ; y bazaar wedi goresgyn y gyfeill- 
ach ; y candy treat wedi gwaradwyddo y gymanfa; y 
newspaper wedi troi o'r neilldu y Beibl ; a digrif wch 
y byd a'r bywyd presenol wedi gorchuddio difrifwch 

y Hid a fydd. Y mae yr oes bresenol yn angerddol 
oarwynebol! y mae yn odidog o ymddangosiadus ; 
ond y mae yn amddifad o waelod a sylfaen." 

** Er engraifft: Gwneir yr oes bresenol i fyny o 
ddwylaw Esau a Uais Jacob." — Lienor. 

** Lie nis gwelir Haw Duw, gweUr cynffon y diaf- 
ol." — Diacon. 

** Y mae i'r oes oleuedig hon orfoledd mawr ger 
bron — Bel a*r Y>drQ.{g,'*—/eremiak, 

** Wrth edrych ar yr oes hon, y mae gwen ar enau 
y gagendor, a deigryn ar amrant y nef." — Chwedl- 
euwr. 

•* Y mae yr oes hon wedi cyfeiliorni o ffordd byw- 
yd drwy hudoliaeth celfyddyd, a pheth elwir yn 
''progress. ' Y mae yr ysbryd celfyddydol y dyddiau 
hyn, nid yn unig yn andwyo cymdeithas, eithr cref- 
ydd hefyd. Y mae pawb yn gosod gormod pwys a 
bri ar yr ymddangosiadol, yr hyn yw cenadaeth celf- 
yddyd. Y mae bydolrwydd yn dyfod yn fwy amlwg 
o hyd ; a dadblygir y gweledig a'r materol i fesur 
pechadurus ac annuwiol. Y mae cyffyrddiad gwanaf 
celfyddyd yn niweidio ac anafu cywirdeb argy- 
hoeddiad. Y mae diwylliad celfyddyd yn cydfyned 
a dirywiad y gwirionedJ. Gwaith a swydd crefydd 
y w gwellhau by\\'yd ; gwaith celfyddyd y w perffeith- 
io ymddangosiad. Nid y w Duw yn arddel celfyddyd. 
Y mae yr ysbrydol yn ddiff uant ; y mae celfyddyd yn 
ffug. Amcan crefydd y w d^dblygu by wyd a'i wneyd 
yn ddiff uant. Y mae Duw yn sefyll dros fy wyd ; y 

mae y dyn erioed yn sefyll dros ymddangosiad. Fel 
y mae dyn yn agosau at Dduw, y mae ei gelfyddyd 
yn lieihau, a'i ddiiffuantrwydd yn cynyddu." — Pro- 
ffesor, 

**Celfyddyd a Defodaeth yw revised version y di- 
afol o Ras jl Gwirionedd. " — Rabbi, 

**Y mae crefydd y dyddiau hyn yn America yn 
cyfiawnhau dyn ar waethaf ei weithredoedd ; ac y 
mae damnedigaeth (a siarad yn fyr ac i'r pwynt), yn 
nhafodiaeth gwlad, yn unconstitutional,'' — Gwlad- 
garwr. 

** Byddai yn gryn job i surveyors benderfynu pa 
fan y mae maes y byd yn dechreu, a gwinllan yr eg- 
Iwys yn darfod." — Gohebydd, 

** Y gwir am dani, y mae cymdeithas y dyddiau 
presenol yn llawn anialwch a gwagedd. Y mae*r 
chwyn wedi tyfu yn uwch na phenau y ffensis. Wrth 
gwrs yr wyf yn siarad yn awr yn gyffelybiaethol. 
Yr ydym ni, i ni ein hunain, yn ymddangos yn gyf- 
iawn ac yn ddifrycheulyd ; ond yr wyf yn sicr o hyn, 
pe y deuai y Cynauafwr heibio yr oes hon, ni ch'ai 
nemawr ddim ond chwyn yn y maes, ac ond ychydig 
sypiau surion mewn ami i winllan. Ac y mae peth- 
au wedi syrthio i'r fath gyflwr a threfn annuwiol, 
fel y planir egwyddorion drwg fel pe baent rinwedd- 
au; a chwynir planigion rhinweddol fel pe byddent 
lysiau gwenwynig. Mewn byd ac eglwys, y mae y 
cyfrwys a*r rhagri thiol yn drech na'r gonest a'r duw- 
iolfrydig; acoranhyny, yn y byd hwn, nis gellir 

dysgwyl i ddeiliaid y byd a ddaw gystadlu a'r dieg- 
wyddor. Y mae trysorau yr Aifft o'r goreu, ond 
beth am yr amser y bydd y mor yn cau am gen- 
edlaeth yr oes bresenol ? Wnaiff hi ddim o'r tro i 
waeddi hew gyda'r cwn, a how gyda'r cadno. " — 
Proffwyd, 

** Y mae y byd yn gwneyd llawer dros bechadur y 
dyddiau hyn. Gwneir ymgais y dyddiau arwynebol 
hyn i ddileu a diwreiddio pob petli sylweddol, a gos- 
od rhywbeth ysgafn ac arwynebol yn ei le. Y mae 
crefydd a byd wedi bod, ac i fod, yn elynion i'w gil- 
ydd ; nid nod y byd y w nod crefydd ; nid egW5''ddor- 
ion y byd y w egwyddorion crefydd ; nid buddianau y 
byd yw buddianau crefydd. Y maent yn de5''rnas- 
oedd hollol wahanol, ac y mae iddynt freninoedd 
gwahanol. Belial yw pen ynaill; Crist yN pen y 
Hall. Tywyllwch sydd gan y naill mewn golwg (y 
fath olwg, onide ?); goleuni gan yUall. Nid oes gy 
sondeb na chyfeillach rhyngddynt i fod o gwbl ; ond 
tuedd yr oes bresenol y w cael y byd a chrefydd i un- 
deb a chydweithrediad a'u gilydd, i gyd ddealltwr- 
iaeth a'u gilydd, i bar tner ship a'u gilydd, fel y gall- 
ont, yn nhafodiaeth masnachwyr, * reoli y farchnad. ' 
Canlyniad uniongyrchol hyn yw gweddnewid llawer 
ar athrawiaethau sydd wedi bod yn taro dipyn yn 
annymunol ar deimladau plant y tywyllwch. Ed- 
rychir ar bechod fel peth digon anhyfryd, ond ddim 
mor erchyll ag y myn gair Duw i ni ei gyfrif. Cyf- 
rifir damnedigaeth fel cyflwr anghysurus, ond yn 



BYD A CHREFYDD. 69 

gyfryw ag y gellir ei gyfnewid a'i gymwyso drwy 
aelodaeth eglwysig a phresenoldeb haner dwsin o 
weinidogion yn yr angladd, yn barod i dyvStio fod y 
brawd bob amser yn siarad yn barchus am grefydd, 
Yn yr amser gynt yr oedd edifeirwch yn beth han- 
fodol angenrheidiol a nodweddiadol o ddechreuad 
buchedd y Cristion ; ond erbyn heddyw y mae edif- 
eirwch yn ormod o iselhad a darostyngiad ar ddines- 
ydd gwlad rydd ac annibynol. Y mae yn anghyson 
ag urddas y dyn, ac yn anfoneddigaidd yn ol etiquette 
gwareiddiad. Drwy edifeirwch y mae pechadur yn 
gadael ffordd fawr pechod a choUedigaeth, ac yn cy- 
meryd llwybr cyfiawnder a'r ffordd i'r bywyd. Y 
mae crefydd ddiedifeirwch fel dyn yn trafaelu ar 
hyd yr un ffordd, ond yn proffesu a choelio ei fod yn 
rhodio ffordd arall. Os na fydd dyn ar y ffordd 
iawn, waeth yn y byd beth fydd ei lafur a'i frys ; y 
mae yn sicr o gyfeiliorni a gweled ei ynfydrwydd yn 
y diwedd. 

** Y mae yr hen daith o'r Aifft i Ganaan yn ddar- 
luniad byw a phrofiadol o bererindod y Cristion. 
Rhaid i'r enaid adael yr Aipht, trysorau yr Aifft, ei- 
lunod yr Aifft, crochanau cig yr Aifft, a holl chwant- 
au yr Aifft. Rhaid iddo fyned i gyfyngder Baal- 
sephon a Pihahiroth; yr Aifftiaid yn ol, a'r mor yn 
mlaen! Nid rhywbeth yn ffrwyth rhesymeg neu 
ddysgeidiaeth, neu wybodaeth gyffredin, yw edif- 
eirwch; nid rhyw ymdeimlad o foddlonrwydd yn 
codi o fyfyrio profion athroniaeth Gristionogol ; eithr 

cyfyngder ysbrydol pan y mae yr enaid yn cael ei 
orfodi i ddewis rhwng pechod a sancteiddrwydd ; 
rhwng tywyllwch a goleuni ; rhwng caethiwed a 
rhyddid ; rhwng anghrediniaeth a ffydd ; rhwng an- 
wiredd a gwirionedd ; rhwng amser a thragwyddol- 
deb; rhwng diafol a Duw. Ac nid hyny yn unig, 
eithr dangosir i'r enaid yn y cyfyngder hwnw ddawn 
waredigol Duw; ac y mae yn dianc o afaelion y gel- 
yn, nid drwy ei ymdrechion ei hun, eithr dan law 
estynedig yr Arglwydd yn ei amddiffyn a'i waredu. 
Nid gwaredigaeth wyddonol nac arbediad rhesym- 
iadol yw; eithr iachawdwriaeth ysbrydol — dyfnach 
na gweledigaeth gwybodaeth ddynol, ac effeithiol- 
ach na dawn dysgeidiaeth. Ond yn yr oes hon ni 
chyfrifir edifeirwch o'r fath yn hanfodol — nid oes 
eisiau croesi y Mor Coch bellach ; gellir osgoi yr hen 
ffordd, a chyfeirio tua'r wlad heb nemawr ddim an- 
fanteision nac anghyfleusderau, nac anghysuron. Y 
mae y daith fu i'n tadau yn alar ac yn ochain, ac yn 
gyfyngder, heddyw yn ddifyrwch ac yn ddigrifwch. 
Y mae yna suspension bridge erbyn heddyw wedi ei 
thaflu ar draws y mor, a medr y pechadur rodio 
drosto heb yr un ymwybyddiaeth o gytyngder y 
bwlch a'r rhyd, ac heb yr amgyffrediad gwanaf o 
bresenoldeb a gras y Gwaredwr. Nid oes eisiau iddo 
mwyach fyned ar hyd dyffryn Baca, * y dyffryn ty- 
wyll garw,' lie y gwelai pererinion crefydd ar hyd 
yr oesau ogoniant a ffyddlondeb ffydd; nac ychwaith 
heibio y ffrydiau chwerwon, na dwyn y groes 

ychwaith. Amcan crefydd y dyddiau hyn y w gwneyd 
y goreu o'r byd, a llwyddo yn fydol ac yn ysbrydol. 
Y mae crefydd wedi myned yn Haw y byd yn gariad 
Duw; ac felly y mae pawb yn pechu yn ddiofn a di- 
bryder." — Memento Mori. 

'* * A well di, fab dyn, yr hyn y mae henuriaid Is- 
rael yn ei wneuthur yn y tywyllwch, bob un o fewn 
ei ddelw-gelloedd ? Canys dywedant, Nid yw yr Ar- 
glwydd yn eu gweled; gadawodd yr Arglwydd y 
ddaear. ' Yn absenoldeb Ysbryd Duw y mae pechod 
yn blodeuo. Y mae pren y bywyd yn hoffi goleuni, 
ond y mae pren pechod yn blodeuo oreu yn y ty wyll - 
wch. Yr ydym ni yn gweled Duw a'r un llygad ag 
y mae o yn ein gweled ni ; felly pan yr ydym yn cael 
golwg ar Dduw, yr ydym yn colli golwg arnom ein 
hunain. Pan yn pechu, nid ydym yn credu fod Duw 
yn ein gweled. Pan yn bechadurus iawn, yr ydym 
yn coelio fod yr Arglwydd wedi gadael y ddaear, ac 
y gallwn yn ddibryder ac yn ddiberygl ymroi i bob 
anghyfiawnder ac aflendid. Yn absenoldeb Ysbryd 
Duw, y mae moddion fi^ras yn amlhau ac ymddiryw- 
io ac ymlygru. Po nesaf yr awn at Dduw, symlaf 
yiv ein haddoliad, a chywiraf ydyw, a goraf yw ein 
hymddygiad at ein gilydd." — Y Parch, D, Lefiticus. 



PENOD X. 

BWYD A BYWYD. 

Fortunse miseras auximus arte vias. — Propertius, 

YR oedd y Proffesor wedi talu sylw neillduol ar 
hyd ei oes i fwyd, a'i ddylanwad ar y cyfan- 
soddiad, yn anianol, yn feddyliol ac ysbrydol. Un 
o*i olygiadau anghyffredin o gyraeddfawr oedd, fod 
elfenau tragwyddol yn y bwyd materol. ** Y mae y 
dyn, o'i gorff hyd ei enaid, yn greadur cyfansawdd \ 
a phan y diraddir y corff, y mae yr enaid, o herw5^dd 
cysylltiadcydymdeimladol, yn gyfranogo'r anmharch 
aYniwed." Ebe ef e un tro, **Ymaerhai pobl yn 
coelio y gallant aros o ran eneidiau yn urddasol, er 
eu bod yn gwneyd asynod o'u cyrff; ac eraill yn 
barnu y gallant fod yn ddiargyhoedd o flaen Duw, 
fel eneidiau, er eu bod o ran y dyn oddiallan yn f edd- 
won ac yn odinebwyr. * Gwibed meirw a wnant i 
enaint yr apothecari ddrewi.' " 

Yr oedd rhai o'r frawdoliaeth wedi arfer edrych i 
iawr ar a gwawdio athrawiaeth fwydol a bywydol y 
Proffesor; ond y noson hon, ar ol gwrando arno yn 
traddodi un o'i anerchiadauMoniol ac ymarferol ar y 
pwnc, daethant i edrych ar ddysgeidiaeth y gwr hy- 
nod fel peth teilwng o sylw neillduol. Beth bynag 
ellid ddweyd am dano fel cymeriad ysmala ac an- 
nghyson a'i broffes, rhaid yw cyfaddef fod ganddo 
amgyffrediaeth gywrain, ac yr oedd ganddo allu cyf- 

lym i ganfod meddylddrychau athronyddawl a 
gwersi^defnyddiol. Yr oedd ar wahan i ddynion cy- 
ffredin ; felly yr oedd mewn ffordd i ganfod eu cam- 
gymeriadau a*u cyfeiliomadau. Dynion eithriadol 
yw y rhai gforeu a chymwysaf i ganfod rheolau. 

•* Y mae perthynas a chysylltiad agos ac anwahan- 
adwy/' ebe efe, ** rhwng bwyd a bywyd. Y mae i 
bob anifail ei fwyd, ac y mae natur wedi golygu iddo 
fwyta bwyd neillduol. Y mae perthynas rhwng y 
bwyd hwnw a'i fywyd a'i anianawd. Ychydig o 
ganfyddiaeth sydd eisieu i ganfod fod anifeiliaid yn 
byw yn dda ac yn teimlo yn ddedwydd ar y bwyd a 
fwytant. Y mae yr ymborth yn cyfateb i ddyben 
eu bodolaeth. Y mae eu bwyd yn cydweddu a'u 
by^wyd. Y mae dyn yn wahanol i'r boll greaduriaid 
yn eu cyflwr anianol. Y mae efe yn bwyta nid i 
ddiwallu angenion cyfreithlon ei natur, eithr i fodd- 
hau ei chwantau a'i flysiau annaturiol. Y mae yn 
amlwg i bob dyn sylwgar fod rhyw elfen estronol, 
derfysgaidd, yn ei natur — elfen sydd yn barhaus yn 
gweithredu yn erbyn ei heddwch, ei les a'u fuddian- 
au naturiol. Nid eisieu, ond chwant sydd yn ei re- 
oli. Dyma achlysur neu achos ei annedwyddwch 
a'i ymddirywiad. Gellid olrhain llawer o'i anned- 
wyddwch a'i aflonyddwch i'r elfen estronol a gry- 
bwyllwyd eisoes. Y mae yr Ysgrythyr yn gywir yn 
yr athrawiaeth o gwymp dyn drwy anufudd-dod. 
Nid yn unig cwympodd yn Eden, eithr y mae yn 
cwympo ar hyd ei oes ; ac, f el y dy wed y bardd, yn 

colli bendithion lawer drwy ddylyn ei chwant fym- 
pwyol ac anniwall yn hytrach na greddfau syml ei 
natur. Y mae yn amlwg fod deall y dyn yn ei gyn- 
orthwyo i ymlygru ac ymddirywio. Y mae yn dych- 
ymygu ei annedwyddwch, ac yn dyfeisio chwantau, 
gan synal gredu mai y ffordd oreu i fod yn ddedwydd 
yw boddhaii y cyfryw chvvantau afreidiol. Y ffordd 
rwyddaf i fod yn ddedwydd yw ymwadii a ni ein 
hunain, ac wrth hyny lladd pob chwant, a choleddu 
syniad priodol am ddedwyddwch. * Y mae gadael 
egwyddorion syml natur yn arwain i bob eithafion o 
ynfydrwydd ac oferedd. Nis gellir byth ddal ded- 
wyddwch wrth ei erlid ; y mae y lledrith yn hoffi ei 
erlid, ond nid yw yn hoffi ei ddal. Nis daliwyd gan 
neb erioed, ac nis delir byth. Y fEordd oreu i'w gael 
yw peidio a'i erlid, ac yna efe a ddaw atom. Y 
chwant oreu yw bod yn ddichwant. Chwant yw 
dystryw dyn o'r cychwyniad. Y mae bwyd iachus 
yn adeiladu dynion iachus, ac y mae ymborth aflan 
a chyfferedig yn creu dynion aflan, nwydus a mell- 
digedig. Nid wyf yn coelio y cychwyna gwir war- 
eiddiad yn y byd hyd nes y delo dynion i dalu sylw 
arbenig i'w hymborth. Nis gellir dysgwyl gwneyd 
sant o ddyn sydd yn ymborthi fel diafol. Nis gellir 
dysgwyl i gyfansoddiad sydd yn gwenwyno ei hun 
a phob bwydydd cymysgedig a chyfferedig a gwir- 
odydd tanllyd a melldigedig, fod yn meddu ar bur- 
deb ac addf wynder. Yr oedd y proffwyd yn canfod 
y ffaith hon pan y dywedai, * Y Hew, fel yr ych, a 

bawr wellt. ' * Ni ddrygant ac ni ddyfethant 5m boll 
fynydd fy sancteiddrwydd;' am y rheswm eu bod 
wedi newid eu diet. Rhaid yw hefyd i'r pechadur 
a'r annuwiol newid eu bwyd. Fedr dyn da ddim 
by w yn dduwiol ar f wyd a diod dyn annuwiol. Nis 
gellir adeiladu ty maen o goed neu wellt, neu fws- 
wgl ; ond y mae dynion yn dysgwyl gwneyd cenedl- 
aeth anrhydeddus o ymborth annaturiol, yn cyn- 
yrchu nwydau pechadurus. Y mae bwydydd syl- 
weddol yn adeiladu dynion sylweddol; ac y mae ym- 
borth moethus, gwageddus, blysig a glythig, yn ad- 
eiladu dynion creulon a thrawsawdurdodol. Hyn 
sydd wrth wraidd pechod y byd, sef chwant. Y mae 
balchder bywyd yn andwyo mwy ar fwyd na dim 
arall ; ac y mae bwyd eto yn dinystrio mwy ar bur- 
deb a chysuron bywyd na dim arall. Dywedodd 
John Wesley, fod glanweithdra yn nesaf peth i 
dduwioldeb ; ac yn sicr bWyd y w y peth agosaf i 
fywyd. Y mae bwyd iachus mor angenrheidiol i'r 
bywyd naturiol ag y w gras i'r enaid ; ac yr wyf yn 
credu yn gydwybodol fod yn ddichonadwy i ddyn 
osod ei hun y tu hwnt i bob gobaith am achubiaeth 
ysbrydol drwy andwyo ei gyfansoddiad anianol a 
bwyd a diod annuwiol a melldigedig. Y mae y dyn 
a drigo mewn anedd annhymerus ac afiachus yn 
debyg o deimlo effeithiau hyny yn rhyw ffordd neu 
gilydd ; ac y mae yr enaid sydd yn aros mewn corff 
o waith nwyd a chwant aflan yn debyg o ddyoddef 
rhyw haint a chlefyd. I arddangos hyn nid oes eis- 



76 Y FRAWDOLIAETH. 

ieu i mi ond crybwyll yr aneirif anhwylderau sydd 
yn ffynu yn ein plith, anhwylderau sydd o'r braidd 
yn gyffredinol — y gwalldrenliad sydd yn achosi gwall- 
dreuliad yn nghylla ysbrydol y bobl, ac yn cynyrchu 
clefydau ysbrydol, sef yn mhlith pethau eraill, ys- 
gafnder a diffyg difrifoldeb a pharch duwiol at eg- 
wyddorion cyfiawnder a sancteiddrwydd. Dygodd 
yr Aifftiaid blaau arnynt 'eu hunain, ond dyg cym- 
deithas y dynion hyn fwy o blaau arni ei hun, a rhai 
arosol, drwy anufuddhau i ddeddf bwyd a bywyd. 
Y mae y bobl yn bwyta anhwylderau ac yn yfed 
marwolaeth. Y mae y meddygon yn amlhau yn ofn- 
adwy, ac y mae claddu y meirw wedi dyfod yn al- 
wedigaeth enillfawr. Nid yw y mwngloddiau aur 
yn California, na'r rhai arian yn Colorado, na rhai 
deiamwnt Deheubarth Affrica, i'w cymharu a myn- 
wentydd y Talaethau Unedig! Y mae eiddilwch 
bwyd wedi creu eiddilwch bywyd ; ac y mae can llei- 
ed o fywyd mewn bywyd fel ag i fod yn analluog { 
wrthwynebu ymosodiadau clefydau a heintiau. Nerth 
bywyd sydd yn trechu anhwylder ; a phan y gwanychir 
bywyd gan fwyd disylwedd a moethus, cyfyd angeu 
i ledaenu ei deyrnas i mewn i diriogaeth bywyd. 
Gwendid bywyd yw cyfle a theler ymosodiad an- 
hwylder; ac eiddilwch bywyd sydd yn cymell ymos- 
odiad clefyd. Y mae pob cosbedigaeth yn gynyrch 
y trosedd ei hun. Y mae gan natur l5^s barn, lie y 
mae yn damnio neu yn cyfiawnhau y rhai sydd yn 
anufuddhau neu ufuddhau i'w deddfau a'i gorchy- 

mynion. Ac nid yw hi ychwaith yn ymddiried ei 
gwaith i blismyn a barnwyr y gellir ffoi rhagddynt, 
neu eu hosgoi drwy Iwgr-wobrwy ; eithr y mae ei 
llygad yn canfod pob trosedd, a'i cherydd a'i chosb- 
edigaeth yn disgyn ar bob troseddwr.'* (Cymerad- 
wyaeth.) 

" Y mae yn amlwg i mi," ebe y Proffwyd, ** fod 
bywyd, er ys amser, wedi symud o diriogaeth natur 
i ddiffaethwch celfyddyd; ac y mae bwyta, meddyga 
a chladdu, erbyn heddy w, wedi dyfod yn fine arts yn 
ein plith ; neu mwy priodoi fyddai dweyd am yr olaf 
ei bod yn final art, Y mae steil wedi cymeryd 
lie gwirionedd — steil mewn bwyd, steil mewn salwch, 
a steil mewn claddu ; a gwneir addurniadau o gyrff y 
meirw; ac nid yw bywyd bellach ond cyclorama 
o lygredigaeth a gwagedd.*' 

** Er engraifft; y mae haner ein bywyd yn steil, 
a'r gweddill yn walldrealiad.*' — Lienor, 

** Pan yn hogyn yn yr Hen Wlad, yr wyf yn cofio 
y ffordd yr arferai dychwelwyr o America ganmol 
bwyd y wlad — y pasteiod a'r teisenau, a'r danteithion 
a'rmoethau; yr oeddwn i yn arfer cenfigenu wrth 
drigolion y wlad. Yr oedd yno un llanc croch iawn 
ei lais yn gogoneddu bywoliaeth y wlad. Wedi i mi 
gyraedd yma, dygwyddodd i mi ymweled a'r brawd 
hwnw, ac yr oedd mewn cyflwr ofnadwy. Yr oedd 
wedi colli ei iechyd er ys blwyddyn neu ddwy, ac yr 
oedd ei glefyd yn anfeddygadwy. Dywedodd wrthyf 
un diwrnod ei hanes a thipyn o'i brofiad. Ymbriod- 

odd a dynes falch a ffasiynol iawn. Yr oedd hi yn 
ystyried bara cyffredin a chig a phytato, a chawl a 
phethau felly yn rhy isel a chyffredin iddi eu gosod 
ar y bwrdd. Yr oedd ganddi hi lyfr coginio gymaint 
a Beibl Peter Williams, ac yr oedd yn darllen a myf- 
yrio hwnw ddydd a nos. Yr oedd yn Haw alluog ar 
basteiod a theisenau o bob lliw a Hun; ac yr oedd ei 
bwrdd yn weledigaeth farddonol. Bu Cadwalad yn 
ymborthi ar ei bwydydd celfyddydol am ychydig 
flynyddau ; a*r Bardd Cwsg neu Dante yn unig f edrai 
ddesgrifio y purgatorio a'r inferno yr aeth efe drwy- 
ddynt. Dechreuodd deimlo rhyw anhwylder, rhyw 
anhwylusdod annesgrifiadwy, rhyw anfoddlonrwydd, 
anfoddogrwydd, anesmwytbder, aflonyddwch, an- 
nedwyddwch, trueni, anghyfanedd-dra teimlad, an- 
obaith ; a chymerodd bob math o feddyglynau a 
meddyginiaethau i'w symud i ffwrdd. Pan yn son 
am hyn gwenai yn ddoniol wrth ddweyd, * Wy'st ti 
be,' ebe efe, * yr oedd pob yr un o honcn' nhw yn 
cael eugwarantio i wella y cylla, yr afu a'r arenau!' 
Ni wnaeth gymaint ag un o'r meddygon a weiniai 
arno awgrymu mai cam-ymborthiad oedd achos ei 
hoU anhwyldeb. Yr oedd yn parhau i fwyta pastei- 
od a theisenau, &c., a la mode, nes iddo un diwrnod 
benderfynu cyflawni hunan-laddiad. Aeth i fewn i 
fasnachdy yn gwerthu arfau heiyrn, gynau a llaw- 
ddrylliau, gyda'r bwriad o brynu ' y moddion mwyaf 
eff eithiol, ' ebe efe. Wedi myned i mewn, y peth 
cyntaf gly wodd oedd, * I am perfectly well ; and I 

am determined never more to touch artificial food. * 
Aeth adref heb brynu llawddryll, a'r peth cyntaf gyf- 
lawnodd oedd gwneyd auto-da-fe o lyfr coginio y 
wraig; a rhoddodd orchymyn iddi wneyd bwyd iddo 
ef fel yr arferai ei hen fam ei wneyd yn Nghymru. 
Ond yn y diwedd bu hi yn angeu iddo. '* — Gwlad- 
garwr. 

** Y mae bwyd a bywyd yn berthynasau; ond mae 
coginiaeth a fferylliaeth wedi gwneyd gelynion o 
honynt. " — Jeremiah, 

'* Lladdodd ein bwyd ei filoedd, a'n dwfr ei fyrdd- 
iynau. " — Chwedleuwr, 

** Adnod i r meddyg: * Byw i mi yw'r claf, a marw 
sydd elw i'r claddwr.' " — Y Gohebydd, 

'* Pan yn meddwl hyny, ymddengys i mi fod ar- 
ferion caethiwus cymdeithas yn fendith mewn llawer 
ystyr. Pan yn llanc yn Sir Gaerfyrddin, nid oedd 
son am foethau a phasteiod, ond ymfoddlonai pawb 
ar f wyd syml a sylweddol ; ac ymddengys i mi nad 
oedd neb yn gwybod beth oedd gwalldreuliad ; ac 
nid oedd un o bob mil yn gwybod fod y fath beth o 
fewn dyn a chylla. Nid oedd yn blino neb, ac felly 
nid oedd neb yn meddwl dim am dano. Gynifer o 
ddynion anystyriol sydd yn dyfod i'r wlad hon, ac yn 
lie dal at arferion eu gwlad, ymollyngant i fyw yn 
foethus, gan Jybio y gallant fyw fel y mynant. *' — 
Diacon. 

•*Yrwyf wedi synu lawer gwaith wrth ystyried 
ein dull afresymol o fyw. Yr ydym yn bwyta pob- 

peth ar W3nieb daear ; yr ydym yn cymysgu y sur a*r 
melus, yr ysgafn a'r trwtn, yr addfed a'r anaddf ed, y 
bras a'r seimllyd a'r annhreuliadwy ; ac, wedi'r holl 
gamwedd, yr ydym yn dysgwyl cadw ein hiechyd yn 
ddianaf. Yr ydym yn mwynhau gormod ar ein bwyd 
i fwynhau ein bywyd yn iawn. Ein bywyd ddylem 
fod yn awyddus i'w fwynhau, nid ein bwyd. Y mae 
llawer un er mwyn ychydig fwyniant wrth y bwrdd 
yn aberthu ei gysur am y dydd a'r nos. Dylem 
wneyd ein bwyd yn iswasanaethol i'n bywyd. Ni 
ddylem borthi chwantau a blysiau, eithr gwir angen- 
ion ein nsituT.*' —Rabdi. 

** Y mae dau ddosbarth o fwytawyr yn y byd, sef 
y rhai sydd yn coelio fod y bwyd yn f wy na'r bywyd, 
a'r rhai sydd yn credu fod y bywyd yn fwy na'r 
bwyd. " — Uwchgritig. 

** Mae gwirionedd eang, dwfn a dihysbydd yn ym- 
adrodd ein Hiachawdwr: * Fy mwyd i yw gwneuth- 
ur ewyllys yr Hwn a'm hanfonodd.' Elfen bwys- 
icaf ymborth yw ei gyfaddasder naturiol i'r bywyd. 
Dyma yr elfen fywiol o hono. Dyma yr elfen sydd 
yn maethu, yn bendithio. Y mae llawer o fwyta yn 
anufudd, a bwyta drwy dramgwydd. Y mae y mwy- 
afrif yn bwyta i foddio en chwantau a'u blysiau, nid 
i ddiwalhi eu hangenion. Y mae teyrnas chwant a 
theyrnas Dduw (pa un ai anianol ai ysbrydol) yn 
deyrnasoedd gwahanol a gwrthwynebol; a'r ffaith 
yw, nid yw ufudd-dod i chwant byth yn derbyn y 
fendith a'r boddlonrwydd ag y mae Duw yn addaw 

yn ei lywodraeth. Y mae cyfaddasrwydd y bwyd 
i'r bywyd yn deler y fendith sydd mewn ufudd-dod. 
Y mae y rhai sydd yn ^nufuddhau i ofynion natur a 
gorchymynion Duw ynddi, drwy fwyta i ddybenion 
chwant, yn byw heb y fendith. Y mae yr amddif- 
adrwydd o'r fendith hon yn cynwys anfoddlonrwydd, 
anesmwythdra, rhyw ymdeimlad annhraethadwy o 
eisieu a diffyg sydd yn anmhani ac yn annhrefnu y 
cyfansoddiad ben-bwy-gilydd. Y canlyniad yw, fod 
trueiniaid yn defnyddio moddion celf yddydol a choeg- 
anianol i geisio llenwi y gagendor anniwall hwn. Y 
mae megys pwll diwaelod, nis gellir byth ei lenwi a*i 
ddiwallu. Hawdd yw i bob dyn sylwi fod elfen 
mewn chwant nag sydd mewn angen. Y mae bodd- 
hau angenion naturiol y corff a'r enaid yn cynyrchu 
mwyniant a boddlonrwydd ; ond y mae boddhau 
chwantau, ar y Haw arall, yn gychwyn adeiladu uff- 
ern i ni ein hunain. Y mae y gagendor yn ymagor 
o hyd rhwng dysgwyliad a boddlonrwydd, hyd nes y 
syrth y truan yn ysglyfaeth i'w flys a'i chwant ei 
hun. Gellir anufuddhau i ddeddf, ond nis gellir di- 
leu ei gofynion. Y mae anufuddhau i ddeddf bwyd 
a bywyd yn beth cyffredin yn ein plith, a'r canlyniad 
yw, y def nyddir yn gyffredin gyfferi er ceisio rhoddi 
rhyw f ath o iawn i natur. Y mae iawn o drefniant 
cyfiawnder, serch hyny ; ac nis gellir rhoddi iawn i 
natur ond drwy drefniant ag a fyddo yn parchu ac 
anrhydeddu ei gofynion. Y mae yr iawn y cyfeirir 
ati uchod yn debyg i ddyn yn gwastraffu ac afradu 

o'r naill logell, ac yn ei wneyd i fyny o gynwys y 
Hall. Pan y mae natur yn gofyn ufudd-dod gan 
ddyn, nid yw hi yn caniatau^ camddefnyddio ei had- 
noddau ei hun i ddianc rhag ei gofynionei hun, oddi- 
eithr i ddybenion daionus ac i gyfeiriad dychweliad 
yn ol i'w hufudd-dod. Y mae Duw wedi creu peth- 
au i ddybenion cyfiawnder a daioni, nid i amcanion 
drygion a chyfrwysdra. Y mae hon yn ddeddf nas 
gellir ei newid ; sef , nis gall dyn ddysgwyl heddwch 
ac esmwythdra wrth dori a throseddu deddfau Duw 5 
a pheth arall, nis gall y diafol fendithio enaid sydd 
yn dirmygu Duw. Y mae y fendith yn yr ufudd- 
dod i Dduw. Fel nas gellir cyfiawnhau camwedd ag 
esgusodion, felly hefyd nis gellir boddloni bywyd a 
chyfferi. Y mae pob dyn sydd yn ddarostyngedig i 
chwant, yn aelod o deyrnas Satan, beth bynag fyddo 
ei gysylltiad cymdeithasol ag achos Duw yn weledig. 
Y mae pob dyn duwiol yn ffyddlon i Dduw, yn ffydd- 
lon i Grist, yn ei serchiadau yn ogystal *a'i broffesiad- 
au. Y mae pob dyn sydd yn gaeth i'w chwantau yn 
aros yn y tywyllwch ac yn angeu. Y mae eto heb 
ei waredu, heb ei achub. Oferedd ac ynfydrwydd 
yw coelio y gellir sefydlu bywyd a dedwyddwch, a 
boddlonrwydd ar chwantau a chyfferi meddygol. 
Gyda holl ffwdan meddygol y byd nis gellir sicrhau 
iechyd nac esmwythdra i'r truan hwnw sydd yn ddi- 
ofal o*i fwydydd a*i ddiodydd. Mor debyg yw ym- 
ddygiad o'r fath i eilunaddoliaeth. Y mae hyn 
hefyd yn coffau i mi ymddygiad dyeithr offeiriaid 

Baal er ys llawer dydd : * A hwy a waeddasant a lief 
uchel, ac a'u torasant eu hunain, yn ol eu harfer, a 
chyllill ac,ag ellynod. nes i'r gwaed ffrydio arnynt. 
Ac wedi iddi fyned dros haner dydd, ac ofiErymu, 
ymwrando, clustfeinio o honynt hyd nes offrymu yr 
hwyr-offrwm; eto nid oedd Uef, na neb yn ateb nac 
yn ystyried.' O'r tu arall, aeth Elias o flaen yr Ar- 
glwydd mewn hunan-feddiant a thawelwch, ac yn y 
man disgynodd y tan ac a ysodd y poeth-offrwm. 
Dirwest yw proffwyd natur, a'r cyfferi meddygol yw 
offeiriaid Baal." (Cymeradwyaeth. ) — Memento Mori, 
'* * Y rhai a ddysgwyliant wrth yr Arglwydd a ad- 
newyddant eu nerth, ' " ebe y Parch. Lefiticus. *' Cyn- 
yrchir cyflyrau o afiechyd andwyol gan ymborth an- 
naturiol ac anghyfaddas. Y mae anghyfaddasrwydd 
bwyd a diod yn effeithio yn felldigedig ar y corff, ar 
y meddwl, ac ar yr ysbryd. Cof genyf am ddyn a 
fu yn sal am flynyddoedd, ac yr oedd eu salwch yn 
ddirgelwch i'r medd3^gon mwyaf galluog a dawnus. 
Yr oedd wedi myned yn ysglyfaeth, gorff ac enaid, i 
andwyaeth y clefyd. Yr oedd hyd yn nod ei enaid 
wedi ei anmharu. Bu am flynyddau yn herio pob 
ymgais i'w esmwythau. Canfu un dydd y geiriau, 
* Y rhai a ddysgwyliant wrth yr Arglwydd a adnew- 
yddant eu nerth ;' a theimlodd fel pe b'ai heulwen 
Duw yn tywynu drwy ffenestr ei ysbryd. Myfyriodd 
uwch iddynt am fisoedd, a thybiodd fod ufudd-dod i 
Dduw mewn bwyd a bywyd, fe allai, yn fwy wedi'r 
cwbl nag offrwmu ar allor -^sculapius. Dychwel- 



84 Y FRAWDOLIAETH. 

odd at fwyd yr amser gynt, a gfadawodd gelfyddyd a 
steil mewn ymborth. Dychwelwyd o i nerth ac 
iechyd ; ac er ei fod yn eiddil ar brydiau, y mae yn 
mwynhau bywyd, ac yn ddiangol o'r anghyfanedd- 
dra teimlad y soniai y brawd am dano. Y mae yr 
Arglwydd wedi arlwyo bord o flaen y creadur o ddyn ; 
ond y mae efe, yn ystyfnigrwydd a balchder ei ys- 
bryd, yn gwrthod bono ac ynmynu ei ford ei hun, 
yn darparu ar gyfer ei chwantau a'i flysiau. Yr oedd 
y brawd yn ddoniol yn ei atebiad i ymofyniadau 
parth adferiad ei iechyd. * Wei, sut y bu ? sut yr 
adferwyd dy iechyd, dywed ?' ' Drwy ympryd a 
gweddi,' ebai yntau. Dirwest, llwyrymwrthodiad 
ac ympryd yn unig fedrant feddyga Uawer o anhw yl 
derau cymdeithasol y dyddiau hyn. Y mae syrthio 
oddiwrth natur mor andwyol ag yw syrthio oddiwrth 
ras. Y mae pechodau anianol, ac y mae pechodau 
ysbrydol; ac y mae y ddeddf anianol mor effeithiol 
o fewn ei chylch hi, yn damnio, ag yw deddf ysbryd- 
ol yn ei thiriogaeth hithau. Y mae anrhydedd Duw 
y tu cefn i'r ddwy; ac nid bwriad Duw yw troi ei 
ddeddfau i gyfateb ein mympwyon cnawdol ni, eithr 
mynu ufudd-dod iddynt, costied a gostio." 

Voulez-vous travailler k detruire la pauvret6, travaillez k de- 
truire le peche. — De Lamennais. 

yN noswaith, pan oedd anghydwelediadau a gwrth- 
darawiadau cydrhwng y gweithwyr a'r meistri 
mor lluosog yn y wlad a bwyd y barcud yn Nghym- 
ru, cododd un o'r brodyr ar ei draed, a gofynodd i'r 
frawdoliaeth, '*Betli am ddifodiant y gweithiwr ?" 
Chwarddodd amrai o'r brodyr, a gwaeddodd eraill, 
^*Clywch! clywch!" ** Yr ydym ni, gwyr Sir Aber- 
teifi," ebe yr Uwchgritig, ** yn rhy arferol o alw * y ' 
yn * i.' Bum i am flynyddoedd yn ymarfer fy hun 
allan o'r nodweddiad yna. Pan y daethym i'r wlad 
hon gyntaf , yr oedd yn * fini ' ac yn * gy wili, ' ac yn 
^bentigili,' ac yn y blaen, hyd nes yr oedd *cy\vili' 
arnaf siarad. Fodd bynag, y mae llawer o synwyr 
yn yr ymofyniad, Beth am ddifodiant y gweithiwr ? 
Gellid tybio mai amcan y byd y dyddiau hyn yw ei 
ddifodi; ond aed y brawd yn mlaen." 

Dechreuodd y brawd eto, gan ofalu am yr ** y ": 
** Beth am ddyfodiant y gweithiwr ? Beth am ddef- 
nyddioldeb undebaeth ? A yw dyrchafiad y gweith- 
iwr yn rhywbeth amgenach na dychymyg ? A oes 
^wawr i dori, neu nos dragwyddol i amgau am obaith 
llafur ?" Aeth pawb yn fud; a gellid clywed pin yn 

disgyn, ac ai y cloc bach ar yr astell yn dic-a-tic, 
6 

dic-a-tic, fel pe b'ai dolur y galon arno. Wedi ed- 
rych o amgylch, gan ddysgwyl i rywun ddechreu yr 
ymdriniaeth, agorodd yr U wchgritig ei enau, a hwyl- 
iodd allan yn nghanol banllefau o gymeradwyaeth. 
** Wei," ebe efe, gydag ochenaid arwyddocaol, fel pe 
b'ai yn dianc o dan bwysau o fyfyrdod, **can mil o 
weithiau y taflwyd Uewyrch ar bwnc llafur gan goeg 
athronwyr a gwag-esbonwyr; ond y mae heddyw yn 
gymaint o fagddu ag erioed. Er gwaethaf pob 
meddyglyn, a phob crach-feddyginiaeth, a phob eli, 
a phob balm, a phob triagl, y mae pwnc llafur mor 
sal heddyw ag y bu erioed ; ac ymddengys ei f od fel 
y gwahanglwyf neu y pruddglwyf, yn anfeddygad- 
wy. Gwae ni na ch'ai efe y ddarfodedigaeth gar- 
lamol, athrengu! O'm rhan fy hun, nid wyf yn 
coelio fod athronwyr a gwladyddwyr yn ei amgyff- 
red o gwbl. Yr wyf yn credu fod ffordd iawn i bob- 
peth — ffordd rwydd, ffordd Iwyddianus. Pan yr 
oeddwn i yn yr ysgol er's talwm, ar ol gweithio allan 
sum^ yr oeddwn yn ei phrofi, ac os byddai y prawf 
yn iawn, yr oedd y sum yn iawn. Ond nid wyf yn 
gwybod am yr iin engraifft o sum pwnc llafur wedi 
ei phrofi yn gywir ac i foddlonrwydd. Y maenl oil 
yn troi allan yn. fethiantau. Yn awr ac eilwaith 
haera ambell i ddyngarwr ei fod ef wedi so/Jio y 
drwg, ac wedi darganfod ffordd newydd i gael tawel- 
wch, ond yn ddisymwth tyr allan ry w frech neu rash 
ar gorpws y sefydliad dyngarol, a dechreua syfrdanu 
fel pe yn y delirmm tremens^ a gwingo fel gwallgof. 

fel y mae yn hysbys i'r frawdoliaeth, heb eisieii 
rhoddi engreifftiau. O ran yr allanol, theoretically^ 
ys dywed y Sais, yr oedd yn nefolaidd; ond o ran 
egwyddor ac ymarferiad, yr oedd yn annyoddefoL 
Fel y dywed yr hen gyffelybiaeth, * O du yr helwyr 
a'r cwn yr oedd yn ddim ond mwyniant, ond o du yr 
ysgyfarnog yr oedd yn felldigedig.' Y mae llawer 
o bethau yn y byd hwn yn un-ochrog, ac yn ormodol 
felly. Y mae edrych ar amgylchiadau a chyfyng- 
derau y gweithwyr yn y wlad hon yn ddigon torcal- 
onus, am y rheswm mai yma, yn y wlad hon, a than 
aden gweriniaeth ac egwyddorion rhyddid, y dys- 
gwyliesid setlo y pwnc am byth. Nid oes a fyno 
gwlad na hinsawdd, na ffurfiywodraeth a'r anhaws- 
der o gwbl; y mae yn ymddibynu yn hoJlol ar ym- 
ddadblygiad moesol ac ysbrydol. Nid pwnc i'w 
benderfynu drwy ymdrechion allanol a threfniadau 
celfyddydol ydy w ; ond y mae i flaguro allan o gyd- 
wybodau dynion, a ffrwytho ac addfedu fel pob tyf- 
iant arall. 

**Y mae peth anghyffredin o angfhariad, o an- 
nhrylwyredd, o anuniondeb, neu mewn ymadrodd 
gwerinol, o hymbygiaeth yn y byd, sef cariad a rhin- 
wedd a phroffes ragrithiol — dynion yn cymeryd ar- 
nynt fod yn rhywbeth, ac mewn gwirionedd yn am- 
ddifad o'r sylwedd ; neu, fel y dywed yr Apostol, 
Y mae ganddynt rith daioni, eithr yn amddifad o'i 
rym. Y mae defnyddiau doniolwch anghyffredin yn 
y byd i ddyn sylwgar mewn chwilio allan, wrth ei 

hamdden, i hymbygiaeth anymwybodol bywyd. 
Beth sydd yn f wy digrif na chlywed y meistr arianog 
yn dweyd wrth y gweithiwr newynog mai cydweith- 
wyr ydynt! Beth sydd yn fwy chwerthinus odru- 
enus na chlywed y tafarnwr cestog yn dweyd wrth y 
meddwyn blysig mai brodyr ydynt! Dim, oddigerth 
gweled Satan yn ymfreichio a Michael, acynsibrwd, 
* Yr ydym ni yn cydweithio er daioni!' Y rheswmy 
dyoddefir y fath hymbyg mewn cymdeithas yw, fod 
y syniad o gyfiawnder a gwirionedd yn y byd yn 
ddim amgen na niwl a lledrith; ac egwyddor yn 
ddim amgenach nag ofer chwedl. Pan y daw gwir- 
ionedd yn amlwg i feddianu ysbrydoedd plant dyn- 
ion, bydd i bob hymbygiaeth ymneillduo rhag cy- 
wilydd ; a bydd i ddigofaint dyn y dyfodol ei losgi i 
fyny fel y llosgir sofl gan dan. Daw rhyddid i'r un 
graddau ag y mae dyn yn haeddu ei gael. Nid rhyw- 
beth i*w gael yw rhyddid, ond rhywbeth i'w gyraedd 
a'i gadw. " 

Ebe Jeremiah: **Ymae y gweithwyr er ys can' 
mlynedd wedi bod yn dysgwyl wrth y pleidiau gwlad- 
yddol ; a chan nad oedd y Gwerinwyr yn gwneyd 
cymaint o ddaioni ag a ddysgw34id, rhoddodd plant 
llafur eu gogliid ar addewidion y Democratiaid ; ac 
ymddengys mai dyna'r camwedd penaf gyflawnwyd 
ganddynt er ys talwm. Dadleua rhai fod ym wared 
y gweithwyr yn y diwedd i'w gael drwy ymuniad, 
drwy ymglymiad brawdgarol; ond y mae cymaint o 
anhawsderau a dirgelwch mewn undeb ag sydd yn 

mhwnc llafur ei hun. Y pwnc mawr eto yw cael 
allan pa fq^d i gael y gvveithwyr at eu gilydd, ac 
ymgadw gyda'u gilydd. Cot genyf ddarllen un tro 
am ddyn ar daith mewn cerbyd, ac mewn man cul ar 
y ffordd gwelodd ddarn o'r graig wedi treiglo yn y 
fath fodd fel nas gallai yru heibio. Disgynodd o'i 
gerbyd, a gwnaeth ymgais i'w symud, ond yr oedd 
yn ansymudol. Yn mhen ychydig amser daeth er- 
aill, ac eraill, hyd nes iddynt gyda'u gilydd symud y 
tramgwydd a'r rhwystr o'r ffordd a chychwyn eil- 
waith i'r daith. Y mae nerth aruthrol mewn undeb. 
Undeb graian sydd yn gwneyd y traeth ; undeb dyf- 
erynau sydd yn gwneyd i fyny y mor; undeb dyfer- 
ynau yn treiglo gyda'u gilydd sydd yn gwneyd y Ni- 
agara Falls ; undeb y ser sydd yn gwneyd y nefoedd ; 
ac undeb y Trindod sydd yn rheoli y bydysawd." 

*.* Ymddengys fod undebaeth yn mhlith y pethau 
fu," ebe y Proffesor; **y mae wedi ei phwyso, a'i 
chael yn brin. Y mae gormod o'r ddawn ymfriwio, 
a'r duedd ymrwygo yn y dosbarth gweithiol i fedi 
dim lies a daioni oddiwrth yr undeb. Y mae undeb 
o'r goreu lie y gellir ei hymarfer yn iawn ; ond fedr 
y gvveithwyr ddim dyfod at eu gilydd a glynu wrth 
eu gilydd hyd cyraedd amcan sylweddol. Mae yn 
wir mai egwyddor undeb sydd yn dal y greadigaeth 
wrth ei gilydd; ond y mae undeb yn mhlith y gweith- 
wyr yn annichonadwy ; oblegid ni ymostyngant i 
egwyddor. Y mae mympwy yn eu tynu at eu gil- 
ydd; ac y mae mympwy ac eiddigedd a chenfigen 

yn eugwasgaru a'u chwalu. Adaraddfwynywgwen- 
oliaid ; ond pan y daw y barcud i'r golwg^ gwelwch 
fel y maent yn ei erlid! Nid felly yn mhlith plant 
llafur ; cewch hvvy yn ymranu ac ymbleidio ac ym- 
frwydro a'u gilydd, yn lie ymosod ar gaeran y cryf 
arfog yn un a chytun. Y mae yr Ysgrythyr yn 
rhoddi hanes y symudiad nndebol mwyaf y clywyd 
son am dano erioed. Yr oedd Pharaoh wedi cymer- 
yd yr eondra i wneyd slafiaid o genedl Israel — nid 
gwneyd gweithwyr o honynt, ond slafiaid perffaith ; 
Ond nid oedd Pharaoh yn gwybod fod gan y genedl 
Gyfaill cryf ac anorchfygol. Yr oedd Duw Abra- 
ham, Isaac a Jacob yn myned i ddangos i'r gwalch 
hwnw beth oedd yn agos i'w le. Nid oedd gwaith, 
caledwaith, yn ddigon, ymdrybaeddu o oleu i oleu 
mewn mwd a llaid i wneyd priddfeini ; ond yr oedd 
yn rhaid trymhau y gwaith arnynt. Yr oedd yn 
rhaid iddynt bellach hel a chasglu eu gwellt eu hun- 
ain; am y rheswm, ebe y brenin, eu bod yn segur. 
Yr oedd efe yn coelio fod pymtheg awr y dydd yn 
fawr gwell na bod yn segur; a hyn i gyd am fod y 
bobl am fyned i'r wlad am holiday. Aeth Moses ac 
Aaron ato droion, ond nid oedd modd i gael ganddo 
eu rhoi yn rhydd ; ond un diwrnod dyma yr holl gen- 
edl yn codi gyda'i gilydd, ac nid yn nnig yn * sefyll 
allan,' ond yn ymdaith allan o'r wlad fel byddin arf- 
og a llu banerog. Dyna i chwi undeb ! dyna i chwi 
labor movement ! Pe buasai y genedl yn myned at 
Pharaoh, bob yn un, bob yn deulu, rieu bob yn 

llwyth, buasai yn eu dyfetha; ond drvvy iddynt sy- 
mud a gweithredu gyda'u gilydd, yn genedlaethol, 
cyraeddwyd yr amcan godidog. Wedi'r cwbl, yr 
oedd yr Hebreaid yn un genedl, ac yn disgyn o'r un 
cyn-dad. Nid yw symudiad o'r fath yn ddichonadwy 
mewn gwlad lie y mae holl deuluoedd Babel, o bob 
lliw, ^lun, tymer, cred, crefydd a choel yn cyduno i 
anghytuno. Nid oes obaith am achos y gweithwyr 
yn America hyd y delo pob cenedl yn un, yn siarad 
yr un iaith, ac yn teimlo yr un teimlad. Yr oedd 
undeb yn annichonadwy yn amser adeiladu Twr 
Babel; oblegid nid oedd y gweithwyr yn deall eu 
gilydd, nac yn cydymdeimlo a'u gilydd." 

Ebe y Lienor: ** Y mae undeb yn dda lie y mae 
yn ymarferadwy. Y mae y werin yn gydgasgliad 
dyeithr; y mae fel arian byw, nis gwyddoch pa fodd 
y mae ei dal wrth ei gilydd. Y mie ychydig gyf- 
newidiad yn dylanwadu yn fawr arni. Y mae yn- 
ddi allu anafus; eithr anafu ei hun y mae fynychaf. 
Y mae yn ami yn feddianol ar ryw fath o undeb ym- 
ddangosiadol ; ond gwir undeb a chymundeb nis gall 
ei feddu na'i werthfawrogi. Nid yw y gweithiwr 
nac anifail nac angel. Byddai gobaith am dano pe 
byddai y naill neu'r Hall. Llywodraethir y naill gan 
reddf , a'r Hall gan ddeddf ; ond ni reolir y gweithiwr 
gan y naill na'r Hall. Y mae y deyrnas anifeilaidd 
yn beth anrhydeddus o'i chymaru a'r deyrnas ddyn- 
ol. Y mae y morgrug a'r cwningod a'r locustiaid yn 
rhagori ar yr un genedl o ddynion y clywyd son am 

dani erioed. Gwelwch y gwenyn — dyna i chwi 
weriniaeth ! Nid oes yn eu plith na Gwerinwr na 
Democrat, na Silverite na Bimetalist, na Henry- 
Georgite ; ond y maent yn carlo y gwaith yn mlaen 
yn rhagorol o drwyadl a heddychol Pwy glywodd 
erioed fod * rhyfel cartrefol' yn eu plith ? Pwy er- 
ioed glywodd fod un o honynt wedi ffoi yn fyr yn ei 
gyfrifon ? Pwy erioed glywodd fod en harlywydd 
wedi ei fradlof ruddio gan wenynen anfoddog ? Pwy 
erioed gl5-wodd fod rhai o honynt yn gweithio extra 
time^ a'r lleill allan o waith ? Pwy erioed glywodd 
eu bod yn rhoddi gwaith i estroniaid o flaen eu pobl 
eu hunain ? Yn mhlith y rhai hyn y ceir cydradd- 
oldeb a chydweithrediad. Y maent yn byw yn yr 
un ty ; yn byw ar yr un bwyd (a bwyd da hefyd), y 
maent yn gwisgo yr un dillad, ac yn ufuddhau i'r 
un ddeddf. Nid ydynt yn trwyddedu tai Hey gwerth- 
ir diodydd i feddwi, andwyo a dyfetha eu cydgread- 
uriaid. Nid ydynt yn ymranu, ymbleidio ac ymder- 
fysgu yn eu plith eu hunain. Nid oes ganddynt fan- 
er genedlaethol, ond y mae ganddynt beth mwy 
gwerthfawr, sef egwyddor genedlgarol y byddai yn 
werth i genedloedd dynion ei hefelychu. (Clywch! 
clywch!) Y mae y gymdeithas ddynol yn ddiffygiol 
yn y pethau hyn, ac y mae yn sicr yn amddifad o 
lawer o rinweddau sydd yn nodweddiadol o anifeil- 
iaid. Nid yn unig y mae dyn wedi syrthio oddiwrth 
ras, ond y mae wedi syrthio oddiwrth natur. Y mae 
yn rhy uchelfryd i fyw wrth symlrwydd natur, ac 

eto yn rhy bechadurus i fyw wrth reol gras. Nid 
• natur sydd yn dal dynion wrth eu gilydd, eithr 
rhyw elw neu chwant, neu fwyniant. Elw, fe allai, 
yw y gallu penaf . * Nyni a gawn bob cyfoeth 
gwerthfawr ; nyni a lanwn ein tai ag ysbail. Bwrw 
dy goelbren yn ein mysg; bydded un pwrs i ni i 
gyd.' Dyna main spring trafodaeth fawr y byd." 

" Nid wyf yn coelio," ebe y Diacon, ** fod dim yn 
fwy boddhaol, amgylch ogylch, na chyflafareddiad. 
* Wele, mor ddaionus ac mor hyfryd yw trigo o- 
frodyr yn nghyd.' (Gyda'r sylw hwn gellid clywed 
y Gohebydd yn ocheneidio.) Y mae peth fel hyn 
yn ymddangos yn fwy tebyg i Gristionogaeth nag 
anghydweiiadau a gwrthdarawiadau a therfysgoedd 
diddiwedd. Yr ydym, fel pobl, yn ymffrostio cy- 
maint yn barhans yn ein rhyddid a'n cydraddoldeb,. 
ein breintiau gweithfaol a chymdeithasol,. ac yn trin 
dynion mor g^reulon a diystyr fel y mae cenedloedd y 
byd yn ein gwawdio a'n gwatwar. Yr ydym yn def- 
nyddio y naill bobl i oresgyn y Hall yn eu gwaith ; 
yr ydym yn defnyddio y melyn a'r du i orchfygu y 
gwyn; ac nid ydym yn petruso gwneyd Haw o'r 
moddion m ^ryat dirmygedig a bawlyd i gyraedd am- 
canion bydol. Byddai dyfod wyneb yn wyneb, i 
siarad ac ymresymu a chydystyried pynciau yn llaw- 
er mwy boneddigaidd nag amrafaelio fel anwariaid."' 

•' Y mae cymaint o hymbygiaeth yn y byd yma," 
ebe y Proffwyd, **fel yr wyf fi, erysamser, ynameu 
pob beth a gynygir i sylw fel trefniant heddychol a 

boddlonol. Y mae'r wlad yn llawn o ddarganfydd- 
iadau a dyfeisiadau, ac awgrymiadau a gwelliantau, . 
sydd yn addaw gwella pob clwyf, a symud ymaith 
bob tramgwydd arhwystr o ffordd pawb a phobpeth ; 
ac wedi'r cwbl, ac ar waethaf yr oil, y mae y clwyfau 
yn aneirif, a'r tramgwyddiadau a'r rhwystrau yn 
amlach nag mewn gwledydd lie nas gwelir y filfed 
ran o'r ddarpariaeth ar gyfer eu symud. Y mae yr 
tin rhwysirau yn ffordd cyflafareddiad ag sydd yn 
fEordd undeb. Ni ddaw y meistri i ymresymu a'r 
gweithwyr. Nid amcan y meistri yw cyfiawnder, 
ond cyflawnder. Nis gall y gweithwyr ddangos dim 
na goleuo dim ar y meistri. Nid diffyg synwyr a 
gwybodaeth yw'r mater, eithr diffyg cydsynio ag eg- 
wyddor. Nid yw y meistri yn parchu y gweithwyr 
5^n ddigonol i'w hystyried a'u cyfrif yn gydradd a 
liwy. Y gwir am dani, ni fyddai cyflafareddiad yn 
ddim amgen na llwynogod a gwyddau mewn cyngor 
a'u gilydd, pa fodd i gael * peace with honor.' Mi 
fyddwn yn C5'"dsynied a'r cynllun o wneyd i fyny y 
cyngor o Iwynogod a chwn, " 

Ebe y Gwladgarwr ar hyn : ** Dyna yr unig ffordd 
resymol i drin bwystfilod ysglyfaethus, yw gyru cwn 
ar eu hoi. Dyna'r arferiad cyffredin yn yr Hen 
Wlad. Y mae llwynogod yno yn gwybod hefyd 
beth sydd oreu iddynt, sef ymguddio mewn ffeuau a 
thyllau ag ogofau, a dyfod allan y nos, os y mynant. 
Ebai ein Hiachawdwr, * Y mae gan y llwynogod 
ifeuau,'&c. ; ond gellir dweyd gyda phriodoldeb, a 

llawer o wir hefyd, y dyddiau hyn, * Y mae gan y 
llwynogod swyddfaau, ' lie y maent yn carlo allan en 
gwaith ysglyfaethol yn ddiofn. Ond i ddychwelyd 
at yr Hen Wlad, y mae llwynogod a phob bwystfil 
yn cael byd digon caled ac anesmwyth yno. Os y 
clywir fod cadno yno yn rhywle, daw tyrfa fawr o 
ddynion a chwn yn nghyd, a chymerant ddiwrnod 
cyf an i'w erlid a'i ddal. Pan yn hogyn yr o'wn i'n 
hoffi hela, myned ar ol y cwn o fore hyd nos, dros 
fryniau, drwy gymoedd, dros gaeau a thrwy elltydd, 
gyda hyfrydwch anghyffredin. Lawer gwaith yr es 
i gyda nhw, yn lie myned i'r ysgol ; a llawer gwaith 
y scipiais i ar ol y cwn yn lie myned i'r gwaith. Yr 
oedd llais ci hela a chynganedd yr helfa i mi fel awen 
i fardd, alaw i gerddor, neu weledigaeth anian i ar- 
lunydd. Fe ddaw amser pan y gwelir llwynogod yn 
America yma hefyd yn gorfod ffoi am eu bywyd bach, 
pan y daw cwn hela gwareiddiad i wybod en gwaith 
a gwneyd eu dyledswydd, Y mae gormod o fwyst- 
filod ysglyfaethns yn y wlad hon i greaduriaid diniw- 
ed gael chwareu teg a llonyddwch. Yn America y 
nhw sydd uwchaf eu cloch gyda phobpeth ; y nhw 
sy' flaenaf gyda gwaith byd ac eglwys. Pe b'ai Sam- 
son byw heddyw gallasai gael tair mil o Iwynogod 
yma mor hawdd ag y cafodd dri chant yn ngwlad 
Israel." (** Bravo! Gwreiddiol !" ebe'r Uwch- 
gritig.) 

** Y mae siarad am y llwynogod," ebe y Chwedl- 
euwr, " yn coffa i fi chwedl a glywais un tro. Y 

mae'n gwmws fel hyn; ac y mae yn dangos man 
gwany gweithiwr i'r dim. Yn yr amser gynt, pan 
oedd iaith yn llafar gwlad yr adar a'r anifeiliaid, yr 
oedd haid o wyddau. Un diwrnod daeth llwynog i'r 
golwg, ac ebe efe wrth rai o'r gwyddau (yr oedd 
coesau duon ganddynt), * Byddwch ch'i'n dawel yn. 
awr hyd nes yr ysglyfaetha' i y gweddill, ac wed'yn 
mi gewch ch'i fwy o borfa ar ol hyn.' *Calon y 
gwir, ' ebe y gwyddau ; a phan ymwelodd y cadno a'r 
caerau, ni chlywyd ysgrech o big yr un o honynt. 
Un noson wedi hyny, pan yr oeddynt yn Uongyfarch 
eu gilydd yn y rhagolwg am ddigonedd o borfa, ea 
cyfran eu hunain, a chyfran yr ymadawedigion, 
daeth y cadno yno yn llechwraidd, pan yr oedd pob 
un a'i phen dan ei haden, ac ysglyfiodd yr oil o hon- 
ynt. Gwers: Peidiwch byth gwella eich hunain. 
wrth ddrygu eraill. Y mae chwedl fel yna o'r gorea 
fel darluniad; ond gallaf ddweyd wrthych nad oedd 
yr awdwr yn gwybod fawr am wyddau. 'Nawr mi 
wnaf fy Uw nad oedd gwydd ar gyfandir America, 
neu ar ddaear Cymru, a wnai y fath beth! Dim unf 
Y mae pob gwydd yn ffyddlon i'w natur. Ni welais 
erioed wyddan a choesau duon ganddynt. Nid oes^ 
hanes am wydd yn ddim ond gwydd. Ac yr wyf yn 
sicr pe y beiddiai cadno nesau at wydd i son am y 
fath beth, ac awgrymu haner gair am y fath gytun- 
deb annaturiol. a'r fath gyfamod twyllodrus, byddai 
ei hysgrech yn diaspedain drwy y dyff ryn. No Sir ! 
Nid gwyddau gewch ch'i i gyflawni triciau o'r fath 

"hyny. Y mae yn gofyn dyn i wneyd troion o'r 
fath!" 

**Dynayw'r achos mawr o ddiraddiad y gweith- 
wyr fel dosbarth, " ebe yGohebydd; **y maent yn 
anffyddlon i'w gilydd, ac yn drygu eu gilydd yn f wy 
nag y drygir hwy gan y meistri. Y maent yn ddwy 
"blaid ; a cheidw y meistri y balance of poiver yn eu 
•dwylaw bob amser. Eu rheol yw defnyddio y naill 
ddyn yn erbyn y Hall ; defnyddio y naill ddosbarth 
yn erbyn y Hall; ac felly, ar ol cael y ddwy ochr 
i'r dafol i gydbwyso yn ddidrafferth, taflant eu 
chwarter pwys i mewn i'w hochr hwy, a dyna'r oil 
ar ben. Yr wyf yn sylwi fod llawer o feio ar y 
meistri; ond y ffaith yw fod y gweithwyr cynddrwg 
a'u calon pan y cant y cyfle. * Gosodwch y tlawd ar 
^effyl, ac efe a'i gyr i gythraul. ' Gosodwch y gweith- 
iwr yn feistr, a dyna fel Gosodwch y meistr yn 
weithiwr, a dyna yntau! Chwech o un, a haner 
•dwsin o'r Hall. Cuwch cwd a ffetan! Gweithwyr 
yw rhai o'r meistri gwaethaf a chreulonaf y gwn i 
am danynt. Pwy ddy wedodd, * There's only one 
step from the love of liberty to the love of power' ? 
Yr un y w Wil y gwas a William y meistar ; yr unig 
wahaniaeth yw fod amgylchiadau wedi dwyn ei gy- 
meriad i'r golwg. Pwy oedd caethfeistri y De ond 
trueiniaid wedi ymfudo i'r America er mwyn rhydd- 
id ? Yr oeddynt yn gwingo yn Lloegr o dan gaeth- 
iwed, a daethant i'r wlad hon i sefydlu un o'r sefydl- 
iadau mwyaf melldigedig o gaethiwed a welodd y 

byd erioed, Gallwn feddwl mai y ffordd oreu i 
wneyd gormeswr digydwybod a diegwyddor yw 
rhoddi rhyddid ac awdurdod i gaethwas." 

** Nid wyf yn cymeradwyo y gweithiwr na beio y 
meistr," ebe Rabbi, ** y mae yn llawn bryd i ddirnad 
gwir sefyllfa llaf ur. Nid cwestiwn o weithio a meis- 
troli yw, eithr cwestiwn o degwch a chyfiawnder. 
Nid yw tegwch a chyfiawnder yn derbyn wyneb 
gweithiwr a meistr. Y mae y gweithiwr yn dyoddef 
cam mawr, a'r meistr yn treisio a gormesu yn fynych ; 
a gellid meddwl weithiau y gwna cyfraith neu reol 
gwlad ein cynorthwyo fel dosbarth o ddynion. Ond 
y rhwystr y w fod y gweithiwr yn y meistr, a'r meistr 
yn y gweithiwr. Y mae chwant a blys am fanteision 
ac uwchafiaeth yn y naill fel y Hail ; ac y mae y 
gweithiwr mor barod i gymeryd mantais ar ei gyd- 
lafurwr ag yw y meistr. Y mae yn gyfoeth ac aw- 
durdod yn y naill, ac yn genfigen a gwrthryfel yn y 
Hall. Y gweithiwr mwyaf gwrthryfelgar yn ami yw 
y meistr creulonaf ; ac yn ami y sythaf ei gef n yn 
rhengau y gweitliwyr yw y llipryn mwyaf hyblyg 
yn nghymdeithas y cyfoethogion." 

Ebe y Parch. Dafydd Lefiticns: ** Nid yw cyf- 
oeth a thlodi ynddynt eu hunain yn ddrygau, Y 
mae cyfoeth yn ami yn fendith ; a thlodi yn fynych 
iawn yn fendith fawr. Y mae llawer iawn o blant y 
ddaear yn gwylltio pan y cant ychydig o foddion i'w 
dwylaw ; ac ni chant lonyddwch hyd nes y gwariant 
y cwbl, neu yr amddifadir hwy o bono drwy drugar- 

edd Duw. Bendith annhraethol fyddai rhoddi cyf- 
oeth i bob dyn da, a thlodi i bob dyn drwg ; ond drwy 
ryw achos anesboniadwy nid felly y mae. Y mae 
llawer yn gyfoethog drwy drachwant, a mwy, fe 
allai, yn dlawd o herwydd gvvastraff. Y mae cym- 
deithas, y dyddiau hyn, yn Uawn anian drachwantus^ 
sydd yn bygwth andwyo pob cymedroldeb, a din- 
ystrio pob parch i egwyddor a gwirionedd. Y mae 
Petr, yn ei epistol, yn son am y llygredigaeth sydd 
yn y byd drwy drachwant; ac y mae yn son hefyd 
am ryw ddwyfol anian. Nid yw crefydd yn derbyn 
wyneb dyn wrth setlo mater. Nid yw yr Arglwydd 
yn cyfrif na Gwerinwr na Democrat, na Thori na 
Rhyddfrydwr na neb, yn ddim ; ond y mae yn cyfrif 
y cyfiawn a'r annuwiol yn bob peth. Y cyfiawn sydd 
yn gymeradwy ger bron Duw, a'r annuwiol sydd yn 
gas ganddo. Y mae y naill yn gwellau cymdeithas, 
a'r Hall yn ei handwyo. Anghofir enwau bydol a 
gwladyddol yn ami; ond y mae enw y cyfiawn a'r 
annuwiol i barhau holl oesau y byd. Y mae y cyf- 
iawn, serch hyny, i oroesi yr annuwiol; oblegid dy- 
wedir am dano, * Yr annuwiol ni saif yn y farn. ' 
' Yr Arglwydd a edwyn ff ordd y rhai cyfiawn, ond 
ffordd yr annuwiolion a ddyfethir.' Annuwioldeb 
yw yr elfen sydd yn dyrysu pwnc llafur, ac yn ei 
wneyd yn anhawdd ei benderfynu. * Pan amlhaer y 
cyfiawn, y bobl a lawenychant ; ond pan fyddo yr 
annuwiol yn llywodraethu, y bobl a ocheneidia/ 
Annuwioldeb sydd wrth wraidd pob gormes ac an- 

nghyfiawnder. * Y cy fiawn a ystyria fater y tlodioh ; 
ond yr annuwiol ni of ala am ei wybod. ' Dyna an- 
nuwioldeb yn anystyriol! Y mae y cyfiawn yn pryd- 
eru Uawer yn nghylch materion; y ma-e efe eisieu 
•cael pethau yn iawn, yn deg, yn drugarog ac yn un- 
ion at bawb ; y mae yr annuwiol, ar y Haw arall, yn 
pryderu yn nghylch ei les a'i Iwyddiant ei hun, ei 
•elw yn fawr ac yn fynych. Doleri. a sentiau yw hi 
gydagef; nid*gwragedd a phlant. Y mae cynideith- 
as yn hoff iawn o briodoli ei drygau i bob achosion 
ond y rhai iawn. Yn fynych y mae yn defnyddio 
pob moddion i wellhau clwyf ac anhwylder ond y 
mioddion iawn. Mor fynych y gadewir i ddrwg cym- 
deithasol gynyddu ac ymddadblygu hyd y delo yn 
annyoddefol, am y rbeswm fod dynion yn ofni colli 
ychydig o elw arianol. Ceir haner dwsin o bobl yn 
ami yn cael caniatad i andwyo cymdeithas am ei fod 
yn fuddiol iddynt hwy ! Ac y mae dau neu dri gwr 
goludog yn ami yn ddigon eu dylanwad i lygru ffyn- 
onellau gallu dinas gyf an ! Ystyried ei fater ei hun 
y mae yr annuwiol; ystyried mater y tlodion y mae 
y cyfiawn. Wedi y delo pawb yn gyfiawn, bydd 
dynion yn dechreu ymholi a'u gilydd, * Beth ddaeth 
o bwnc llafur ?' " 

*' Y mae lie i ofni," ebe Memento Mori, ** na setlir 
pwnc llafur hyd y cyfodir ef o awyrgylch y cnawdol 
a'r anianol i'r moesol a'r ysbrydol. Camgymeriad 
cyffredinol ac ofnadwy ei ganlyniadau yn mhlith 
plant dynion yw deongli a phenderfynu pynciau 

oddiar safonau cnawdol ac anianol. Nid yn unigf 
y mae dyn yn greadur meddyliol ac ysbrydol, 
ond y mae o'r herwydd yn dyrchafu ei holl faterion 
gydag ef i'r ysbrydol. Er fod rhan anifeilaidd yn 
aros gydag ef, y mae [yn ymddwyn at bono nid fel 
anifail, eithr megys ato ei^hun. Y mae gwaith dyn^ 
neu gymdeithas, neu lywodraetb, yn ymddwyn at 
ddyn fel anifail, nid yn unig yn pechu yn erbyn y 
dyn ei hun, eitbr y mae yn diraddio urddas dynol- 
iaeth. Y mae dyn yn nbrefn Duw i ymgodi o'r an- 
ianol. Y mae pob trefniad neu acbos sydd yn 
rhwystro ei ymddadblygiad yn y cyfeiriad hwn yn 
becbod yn erbyn Duw. Yr oedd rhai o drefniadau 
caethwasiaeth yn wrtbwynebiadau melldigedig yn 
erbyn urddas dyn a dybenion Duw yn ei bertbynas 
ag ef, Y mae pecbod nid yn unig yn niweidio dyn, 
ond hefyd yn gwrtbwynebu amcanion ysbrydol Duw 
i'w ddyrchafu o'i gnawdolrwydd. Y^mae trefn Duw 
hefyd yn gyfansawdd. Nid yn unig y mae y dyn 
wrtb ufuddhau i Dduw yn ei lesau a'i ddyrchafu ei 
hun, eithr y mae hefyd yn rhoddi gobaith i'r anifail 
sydd yn ei wasanaeth. Pan y dyrchafodd Duw y 
Tad y Mab, yr oedd yn dyrchafu yr holl ddynoliaeth 
ynddo. Yr oedd ei ddyrchafiad Ef yn fendith i 
bawb. Yr un modd gyda dyn, y mae dyrchafiad 
dyn yn ddyrchafiad ac yn fendith i'r anifeiliaid hyny 
sydd yn ei wasanaeth. Y mae dyn cyfiawn yn gyf- 
iawn i'w anifail; mwy felly i'w gyd-ddynion. Y mae 
gwareiddiad yn dyrchafu bodau yn uwch na hwy eu 

7 

hunain, yn rhoddi gwerth uwchraddol iddynt. Pan 
y mae Crist yn edrych ar ddyn, nid fel pechadur y 
gwna hyny, eithr fel bod gwerth ei achub. Dyma y 
gwahaniaeth amlwg rhwng syniad y byd a syniad 
Duw am ddyn. Y mae y byd yn edrych ar ddyn fel 
y mae, ac yn ei ddirmygu ; y mae Duw yn edrych ar- 
no fel y dylai fod, ac yn ei fawrhau. Mewn gwir- 
ionedd, nid pwnc dyn yw pwnc llafur, ond pwnc 
Duw. Y mae y meistri yn edrych arno o gyfeiriad 
eu cyfieustra a'u lies eu hunain; y mae y gweithwyr 
hefyd o du eu lies a'u llwyddiant hwythau. Hawdd 
yw canfod mai Hunan versus Hunan yw hi. Yn aw- 
yrgylch yr ysbrydol y liiae y pwnc dyrys hwn yn 
dyfod yn eglur. * Os y gwirionedd a'ch rhyddha, 
rhyddion fyddwch yu wir.' Un meistr sydd, sef 
Crist; un tindeb sydd, sef undeb yr enaid a Christ; 
un cyflafareddiad sydd, sef ymgyflafareddiad yr en- 
aid ag Ysbryd Duw; un arweinydd llafur (labor 
leader), ac un master- workman, sef Creawdwr nef a 
daear. Fe ddylai y fath weithiwr a Duw wybod 
rbywbeth am waith, a g wybod rhywbeth hefyd am 
egwyddorion llafur. Yn ei olwg ei hun y mae dyn 
yn weithiwr; yn ngolwg Duw nid yw ond megys 
clai yn Haw y crochenydd; raw material, fel tase; a 
thrwy ras a thrugaredd yn unig y cyfrifir ef yn gyd- 
weithiwr ag Ef ; ond ni chyfrifir ef yn hyny oddi- 
eithr pan yn cyflawni ei ewyllys Ef, a phan yn cyd- 
weithio a'i ddybenion ysbrydol Ef. Felly yn ngol- 
wg Duw gweithiwr yw dyn sydd yn gweithio Ei ew- 

« 

yllys — dyna lie mae gweithio yn cael ei gychwyniad 
cyntaf . Os nad yw y gwaith a dyben da ac ysbrydol 
iddo, nid yw yn waith yn ngolwg Duw. Gweith- 
iodd Crist pan yn mhlith dynion gyda dyben ysbryd- 
ol ; ac y mae pob llafur arall i fod yn is-wasanaeth- 
gar i^lafur ei enaid Ef. Y mae llafur y gweithiwr 
a'r meistr i gymeryd o ansawdd ei lafur Ef cyn y 
dechreuir penderfynu y pwnc hwn. Y mae y cwbl 
yn ymddibynu ar ddyrchafiad Crist; os y dyrchefir 
Crist yn mhlith y meistri a'r gweithwyr, yna y daw 
cyfiawnder i reoli pob trafodaeth. Pan yn edrych 
ar lafur ac ar gyflwr gweithwyr y dyddiau hyn yn y 
wlad flaenaf yn y byd, yn • yv oes oleuaf welodd y 
byd, ac yn nwylaw pobl a phob manteision addysg a 
chyfleusderau gwybodaeth ganddynt, nis gallwn lai 
na chanfod fod y pethau hyn i gyd yn is-wasanaeth- 
gar i hunanoldeb a chwant ddigymysg. Ai tebyg y 
llwydda gwybodaeth heb ras ? Ai tebyg y ffyna 
gwaith a llafur yn ddiras ? Ai tebyg y bendithir 
cynydd trachwant ? A geir tangnefedd byth ar del- 
erau annuwiol ac anghyfiawn ? Rhodd Duw yw 
tangnefedd — a. roddir ef i anghredinwyr ac annuw- 
iolion ? A fydd Duw yn foddlon i setlo gofynion ei 
santaidd Ddeddf ysbrydol a thragwyddol ar delerau 
cnawdol a darfodedig ? Y mae Duw yn myned i 
benderfynu y pwnc ei hunan, yngyson a'i ddadgudd- 
iad. Dad-ddyrysir ef yn raddol, yn gyfatebol i ym- 
ddadblygiad yr ysbrydol yn y dyn. Y mae gormes i 
ddifianu gyda chynydd urddas y gweithiwr ; y mae 

urddas y gweithiwr i gynyddu gyda chyflawniad cyf- 
atebol o ddybenion Duw, a'i gydnabyddiad ymarferol 
o wirioneddolrwydd a phwysi^rwydd yr ysbrydol. 
Pan y daw Llafur ato ei hun, a dweyd, * Pechais yn 
erbyn y Nef, ac o'th flaen dithau/ a boddloni bod yn 
was cyflog i Dduw, yna ni bydd digon o allu o fewn 
uffern ei hun i rwystro y Nef i'w anrhydeddu a'i 
roesawu i lawenydd hoU fendithion Duw. 



PENOD XII. 

FFAITH A FFUC, 

Ewig Jung ist nur die Phantasie. — Schiller. 

^YWEDODD un oY bechgya, 
un noswaith, "fod mwy o o£- 
idiau dychymygol yn y byd nag o 
rai gwirioneddol ;" a bu hyny o 
sylw yn achlysur dadl ac ymdrin- 
' driniaeth hirfaith a dyddorol yn eu 
1 plith, Y mae yn ffaith nodedig 
fod cryn lawer o annedwyddwch 
I raddau mwy neu ifli. a tlitueiii plant dynion yn tarddu o 
anfoddogrwydd a heintiau meddwl a theimlad, Yn 
fynych ceir dynion yn llawen a hyfryd yn nghanol 
amgylchiadau annymunol; a cheir eraill yn anned- 
wydd er yn nghanol digonedd o gysiiron. Y mae 
dedwyddwch, yn ddiau, yn ymddibynu mwy ar an- 
ianawd y dyn nag ar ei amgylchiadau. Y mae Uaw- 
er o ddoethion y ddaear wedi sylwi ar y gwirionedd 
hwn erioed; ac y mae ein Harglwydd, yn yr Efeng- 
ylau, yn dysgu y ffaith hon yn fynych. Fe Jallai yr 
ymddengys ynynfydrwydd i ddyn ddweyd fod ded- 
wyddwch yn beth sydd yn annibynol ar bethau y 
bywyd presenol. Coelia y mwyafrif o blantjdynion 
mai dedwyddwch yw rhes o bleserau yn cantyn eu 
gilydd yn ddidor ac yn ddifwlch ; ac annedwyddwch 
5-w yr amddifadrwydd o honynt. Y gwirionedd am 

hyn yw, pleserau cnawdol yw mawr achos anned- 
wyddwch yn mhlith dynion. Pe byddai llai o bleser 
yn y byd, yn sicr byddai llai o annedwyddwch a 
thrueni. Y mae boddlonrwydd, sef dawn y meddwl 
i fyw heb bleser, yn ffynonell fawr dedwyddwch. Y 
pleser goreu yw bod heb bleser. Ymddengys hyn- 
yna eto yn ffolineb; ond myfyriwch chwi, a chewch 
weled y gwir. Y mae y dyn neii y ddynes sydd bob 
amser ar ol pleser bydol ar y ffordd fawr i drueni, 
mor sicr a'n geni. Y mae pob pleser yn ymylu neu 
amgylchu rhyw ddrwg neu bechod neu gilydd. Y 
mae y diafol yn ddigon cyfrwys i rwymo pob drwg a 
thipyn o bleser, er mwyn i ddynion gymeryd eu 
hudo i'w dinystr eu htinain. Nid y meddygon yn 
tmig sydd yn defnyddio sugar-coated pills. Drych- 
feddwl y diafol yw hwnw; ac y mae llawn roesaw i 
blant dynion ddefnyddio ei ddarganfyddiadau ef. 

Y mae y meddwl neu y dychymyg dynol yn swyn- 
ol a galluog iawn. Yr ydym ni eto yn ami yn arfer 
coelio fod ein holl rwystrau y tu allan i ni ; ond y 
ffaith yw mai ein gwendidau ni sydd yn creu e'.n 
rhwystrau penaf a'n profedigaethau mwyaf hudol. 
Os yr ydym yn eiddil o ran gwroldeb meddwl, bydd 
llwybrau bywyd yn llawn gelynion a pheryglon; 
bydd niaen fel mynydd, a bydd yr anghyfleusderau 
lleiaf megys anhawsderau anorchfygol. O ! *r amgy- 
ffrediaeth ysbrydol oedd gan ein Harglwydd i ddy- 
weyd, **Cred, a phob rhwystr a ddiflana. " Nis 
gwyddom ni pa faint o allu sydd gan gred — gan ffydd. 

Yr oedd y fath hunan-ymddiriedaeth ganddo Ef, fel 
y gallai rodio ar y mor, a dal Petr i fyny gydag Ef. 
Y mae ffydd megys yn dileu anscddau defnydd, ac 
yn ymryddhau o hualau deddfau anianol. 

** Y mae mwy o afael ar y sylweddol (reality) nag 
ar y dychymygol {fiction)^ gellid meddwl," ebe yr 
Uwchgritig; '*eto i brofiad dyn erioed, nid yw 
fiEaith, fel y'i gelwir, yn boddhau fel y ffug. Y mae 
rhywbeth hysbyddadwy a darfodedig mewn ffaith, 
pan y mae y ffug a'r dychymygol yn annherfynol yn 
ei swyn a'i hudoliaeth. Y mae peth sydd heb ei 
gael yn llawer mwy hudolus na'r peth a gaed. Y 
mae rhyw swyngyfaredd o amgylch y mynydd draw 
mwy na'r mynydd hwn. Pan yn edrych draw i'r 
gorllewin gyda disgyniad yr haul, a'r weilgi yn 
gwrido wrth ei dderbyn i'w mynwes, y fath swyn 
yn y weledigaeth ; y fath ardal ddysglaer sydd yn 
awyrgylch y f angre ; y fath baradwys sydd yno; y 
fath fodau dedwydd sydd yn trigianu yno, gellid 
meddwl. Yr ydym yn edrych dros ben pobpeth tu- 
ag yno ; a pho bellaf y lie, mwyaf y swyn. Yr im 
raodd gydag amser. Heddyw yw yr adeg ddiflasaf 
yn hanes y byd ; y mae ddoe ac yf ory yn f wy swynol ; 
a pho bellaf yr eir i'r gorphenol neu y dyfodol, hyf- 
rytaf yw o hyd. Pe b'ai raid i enaid fyw ar y pres- 
enol noeth yn unig, byddai yn ddigon caled arno. Y 
mae ieuenctyd yn mwynhau edrych yn mlaen, ac y 
mae henaint yn mwynhau edrych yn ol, ac y mae y 
canol oed yn edrych yn ol ac yn mlaen. Y mae yr 



I08 Y FRAWDOLIAETH. 

enaid yn teithio yn mlaen drwy y bywyd hwn megys 
rhwng dau angel, adgof a gobaith. Nid yw y pres- 
enol ond megys ff ordd gul ; adgof a gobaith sydd yn 
creu y meusydd eang yn ol ac yn mlaen. 

' When I was young ! 
When I was young ? Ah, woful when ! 
Ah, for the change 'twixt Now and Then !' 

Dyna fel y dyg Adgof yr enaid yn ol i'r Gorphenol. 
Ar y Haw arall y cyfeiria Gobaith yn mlaen i'r Dyf- 
odol addawol : 

Oh, ever skilled to wear the form we love, 
To bid the shapes of fear and grief depart. 
Come, gentle Hope ! with one gay smile remove 
The lasting sadness of an aching heart, 

Felly yr ydym yn treulio ein bywyd yn awyrgylch 
y dychymygol. Y mae bodolaeth bywyd yn cael ei 
dori a'i anafu gan y cyffyrddiad. Y mae ffaith yn 
ymdebygu i fater; ond y mae y dychmygol yn debyg 
i ysbrydoliaeth. Y mae y peth a ellir ei gyffwrdd 
yn gyff redin ; y mae y peth nas cyffyrddir yn gysegr- 
edig. 

** Nid cynyrch mater yw bywyd," ebe lienor, '^ac 
nid cynyrch cyfryngau a moddion naturiol yw ded- 
wyddwch ac annedwyddwch. Y mae yr hyn sydd 
yn digoni yn Uadd dedwyddwch. Yr hyn sydd yn 
hudo a swyno heb ddiwallu sydd yn hyfrydwch par- 
haus. Colli y w meddianu ; a dysgwyl y w cael, yn 
myd y meddyliau. Y mae mwy o hyfrydwch yn y 
dylyn nag yn y dal. 

Y mae dychymyg ynddo ei hun yn ddigon i greu 
dedwyddwch ac annedwydd tvch ar wahan i foddion 
sylweddol. Gall coel greu hyfrydwch, ac amheuaeth 
ofnau dychrynllyd. Y mae elfen gwynfyd ac adfyd 
yn y meddwl ei hun. Y mae nefoedd ac uffern yn 
gyflyrau ag y medr y meddwl dynol eu creu. Beth 
sydd yn waeth na'r ymdeinilad truenus hwn o ddi- 
ifrwythdra a diffaethwch ysbrydol a elwir yn ennui 
gan y Ff ran cod, pan y mae pob serch a dyddordeb 
wedi trengu ac afon bywyd megys yn Uifo yn mlaen 
i'r mor marw ! Enaid wedi gwy wo oherwydd diogi 
ysbrydol ! Enaid vvedi ymroddi gymaint i'w foddhau 
ei hun a mwyniant bydol nes y mae wedi alaru ar 
fywyd, ac wedi colli y dyddordeb sydd yn rhoddi 
bias ar fywyd. Rhaid y w gwrteithio yr ysbrydol fel 
pob peth arall." 

**Clywais yn ddiweddar," ebe chwedleuwr, ** am 
ddyn tra chyfoethog a fu farw o wan galon, a fu 
farw o eisiau dychymyg i roddi bias ar ei fywyd. Y 
mae y gobeithlawn yn byw yn hir iawn. Y mae 
calon obeithlawn mewn dyn neu ddynes yn gystal a 
bwyd. O'm rhan fy hun, yr wyf yn coelio fod can- 
oedd bob blwyddyn yn marw o eisieu grym dychym- 
yg. Yr wyf yn coelio hefyd fod gobaith mewn dyn 
neu ddynes yn alluog i alltudio gofidiau allan o'r 
galon. Pan y mae ysbryd dyn yn myned yn isel ac 
eiddil, y mae gofidiau o bob lliw a llun yn dyfod i 
mewn heb eu gwahodd, ac y maent yn eistedd o am- 
gylch y meddwl, fel pe baiangladd i fod 3'no. Bydd- 

ant yno yn ocheneidio a wylo, a bydd yr enaid yn 
galaru gyda hwy, nes y bydd yn boen byw. Ond 
yn y man y daw gobaith a'i wynebpryd siriol i ed- 
rych drwy y ffenestr, ceir gweled y cynulliad prudd- 
glwyfus yn ymchwalu ac yn ymwasgaru mewn 
mynyd. Cysgodion amgylchiadau y w gofidiau ; ac y 
maent yn amlhau ac ymestyn fel y mae haul bywyd 
yn disgyn. Adnabum wraig a fu yn hynod o sal ac 
yn eiddil a diymadferth am flynyddoedd — nid oedd 
yn gallu symud Haw na throed, fel y dywedir, a bu 
yn y cyflwr truenus hwnw hyd nes i'w gwr farw. Yr 
oedd ami i gymydog a chymydoges yn tosturio wrth 
dynged yr hen wraig; ond cyn pen nemawr ddydd- 
iau yr oedd yr hen greadures mor iach ag erioed, en- 
nui oedd ami, a dim arall yn y byd." ** Y mae ath- 
ronwyr erioed wedi hoffi y syniad mai ffug yw byw- 
yd, " ebe y Proffesor ; **mai drychiolaeth a lledrith 
yw y byd a'i bethau ; ac mai cynyrch castiau ac ys- 
tranciau y dychymyg yw pob peth allanol. Bu ath- 
ronydd un tro yn ngwlad Groeg a goeliai mai raedd- 
ylddrychau y w yr holl bethau sydd yn ein hamgylchu. 
Meddylddrych y w pob defnydd : meddylddrychau yw 
y bydoedd, y ddaear, tai, tiroedd, dynion, ceffylau, 
llongau, agerbeirianau a phob peth arall. Pan yn 
croesi yr heol, wnai efe ddim troi o ffordd ceffyl na 
cherbyd na dim ; a phe yn byw y dyddiau hyn ni 
fuasai yn meddwl am droi o ffordd y tren nac ystryd- 
gar. 'Doedd efe ddim yn myned i droi o fiEordd idea! 
Yr oedd ei berthynasau a'i gyfeillion yn gofalu anfon 

dyn gydag ef bob amser serch hyny i'w gadw rhag 
dyfod i gyffyrddiad ag ideas peryglus a niweidioU 
Byddai bona yn idea gwerth eu hefelychu, sef anton 
cyfeillion i ofalu am gyfeillion rhag iddynt ddod i 
wrthdarawiad ag ideas drwg cymdeithas y dyddiau 
hyn. Y mae cymdeithas yn awr yn llawn o feddyl- 
ddrychau andwyol. I tell you, gentlemen, the woods, 
are full of them! Clywais hanesyn un tro am breg- 
ethwr yn crwydro yn mynyddoedd West Virginia, a 
daeth at dy, a gofynodd i hen wraig a oedd crefydd- 
wyr yno i'w cael. Atebodd hithau i rai fod yno er 
ys blynyddau yn ol, ond fod y crytiau wedi eu lladd 
i gyd. Y mae llawer o feio ar Herod am ladd y 
plant diniwed ; ond y mae yr oes bresenol yn lladd 
llawer o feddylddrychau tyner a gwerthfawr; ac y^ 
mae bydolrwydd yn nghyda'i drachwant a'i haerllug- 
rwydd annyoddefol yn gyru rhinweddau llednais a 
moesgar allan o'r ffyrdd. Gorchuddir ein tai a'n 
muriau a hysbysiadau bydol a chnawdol ; ac y mae 
ein trefi a'n dinasoedd yn orlawn o ddarluniau Go- 
morraidd ac annuwioldeb a bfyntni Sodomaidd. Y 
mae yr awyrgylch yn llawn o feddylddrychau llygr- 
edig ac andwyol. Y mae yx awyrgylch yn llwythog 
oanmhuredd; y mae tine y byd gan bob achos; y 
mae ysbryd cymdeithas yn ysgafnder ac yn wagedd. 
Y mae cynifer o feddylddrychau swyn-hudol o flaen« 
yr ieuenctyd, fel mai nid hawdd yw eu cael i feddwl 
am bethau sylweddol crefydd a moesau. Y mae 
man siarad am fan -bethau cymdeithas ddisylwedd a. 

thegangar mor felus fel nad oes chwaeth at fwyd 
ysbrydol." 

** Dywedir, * Fact is stranger than fiction/" ebe 
y Gohebydd; ** ac y mae hyny yn wir, am y rheswm 
nad yw i'w gweled mor fynych a ffug. Y mae y 
ff ug, fel y tlodion, gyda ni bob amser. Y mae fiEaith 
yn dyfod ar ymweliad a ni ambell waith (nid yn ami) 
* i raddau mwy neu lai/ i roi tro am danom, fel mod- 
ryb Malen, unvvaith yr wythnos, ond nid yw byth o'r 
braidd *yn tynu ei phetbau,' fel y dywed y bonedd- 
igesau. Un o'r pethau mwyaf annymunol yn y byd 
yvvffaith; ymaeyn rhy blaen a diaddurn; yn rhy 
gyffredin, o. vulgar^ fel y dywed y Sais; 'does dim 
mewn ffaith sydd yn foneddigaidd, ymostyngar a 
chymen; y mae yn cyfarfoda dyn fel pe na b'ai gan- 
ddi barch o gwbl iddo ; ac y mae yn siarad a hysbysu 
ei neges mor ddiseremoni a diragymadrodd. Nid yw 
yn dweyd, * osgwelwch yn dda,' a * chyda'ch cenad/ 
ac * excuse me,' a ' beg your pardon/ ac felly yn y 
blaen; ond y mae mor ddibarch o'ch teimladau a 
phe na b'ai teimladau genych o gwbl. Os y bydd 
dyn dipyn yn anghall, y mae hi yn sicr o ddweyd 
mai asyn y w ; os y bydd dipyn yn anghy wir yn ei 
ffordd, y mae hi yn sicr o'i alw yn gnaf ; os y bydd 
dyn yn ymdrechu boddio pawb, y mae hi yn sicr 
o'i alw yn ddau-wynebog. Fe allai 'bod hi yn iawn 
(nid wyf yn dymuno ei hiselhau a'i difenwi mewn 
unrhyw fodd), ond y mae yn hoUol anghyfaddas i 
droi mewn cymdeithas y dyddiau hyn. Nid wyf yn 

coelio y c'ai hi aelodaeth mewn unrhyvv gyradeithas 
fydol na chref3''ddol y dyddiau hyn. Pe b'ai ond 
myned i gyfeillach grefyddol, byddai yn sicr o ach- 
osi terfysg ofnadwy. Byddai y boneddigesau yn sicr 
o ddweyd am dani, ' But she is horrid!' a byddai y 
gwyr mor sicr o hyny a dweyd, * She is a terror !' 

**Ymaenior awdurdodol hefyd; y mae yn rhoi 
terfyn ar bob dadl ac ofer siarad. Ar ol iddi hi ddy- 
weyd, * It's a fact!' pwy faidd agor ei enau ? Ofer 
yw dweyd gair. Pa ddyben sydd mewn siarad a 

* fact* ? Yr unig beth goreu fedr dyn wneyd, y w 
peidio dweyd dim pellach. Gadewch fod awydd ar 
ddyn ddweyd, beth fedr dyn ddweyd yn erbyn 

* ffaith* ? a gadewch fod dyn yn codi ar ei draed, a 
dechreu siarad, y mae yr un peth iddo ymddadleu a 
thalcen ty ag ymddadleu a * ffaith.' Pe b'ai ffaith 
ond myned i gymdeithas o toneddigesau, gyda'u 
ffugiadau a'u hymddangosiadau, a'u hymddygiadau 
a'u coeg addurniadau, a'u et ceterau, gwnai bob un 
o honynt mor nerfys agy gallai fod; ac ni ch'ai yr un 
o honynt dawelwch i'w giau hyd nes yr ai allan. Nid 
wyf yn gwybod am un lie ar y ddaear y gallai ffaith 
fyw, a byw i gysur y rhai a fyddai yno. Pe b'ai yn 
myned 1 lysoedd barn y wlad, ni wnai amgen na ther- 
fysgu pawb, o'r barnwr i'r cyhuddedig; a phe yr ai 
i'r fynwent, byddai yn sicr o newid ami i benill ac 
ami i englyn. Yr wyf wedi bod lawer gwaith yn 
ceisio cael allan lie y mae ffaith yn byw ; ond yr wyf 
yn sicr ei bod yn byw yn ddigon pell o blith dynion. 

Yr wyf yn dychymygu ei gweled weithiau yn rhodio 
gydag Elias gynt, a loan Fedyddiwr, a Paul apostol, 
a Phetr ddydd y Pentecost; ac y mae yn drueni na 
•ddeuai hi i roi tro am y newyddiaduron yma hefyd, 
a myned drwy y llyfrgelloedd yma, a rhoi diwedd ar 
y fie 1 1071 drewllyd ac andwyol sydd yno. 

O! ffaith! O! ffaith! 
Tyr'dat dy waith!" 

(Cafodd anerchiad y Gohebydd wrandawiad doniol 
a digrifol, a chyme radwyaeth ar y diwedd.) 

Nis gallasai y Gohebydd ddweyd dim yn well i 
f oddio y Gwladgarwr na'r peth a ddy wedodd. Hwyl- 
iodd i mewn i'r pwnc fel Hong llawn-hwyiiog; ac yr 
oedd yn teimlo mor gartrefol a physgodyn mewn 
afon. ** Y mae yn arferol," ebe efe, **gan ddynion 
i fyned o fan i fan er mwyn myfyrio pethau yn fwy 
trwyadl. A hwn i Lundain neu Edinboro i fyfyrio 
moddion; a'r Hall i Germani i ddysgu athroniaeth; 
a'r Hall i'r Eidal i astudio arluniaeth, a hwn i Paris i 
ymgydnabyddu a'r ffasiwn; ac a llawer i ffynonau i 
gael adferiad iechyd; ond os am weled ffug a hym- 
byg o bob Hun a lliw, dewch i America. Dyma He 
cewch ei weled yn blaguro, blodeuo a dwyn ffrwyth 
ar ei ganfed ; ac yma y cewch weled y lly wodraeth 
a'r bobl yn ei anwylo a'i fynwesu fel un o gynyrch- 
ion mwyaf bendigedig y tir. Yma y clywch chwi 
bawb yn son am ffaith, ac yn gwneyd ffug ; yma y 
clywch fwyaf o son am ryddid, a mwyaf o gwyn 
caethiwed ; yma y clywch y tlawd yn moli ei fraint, 

ac yntau allan o waith er ys blwyddyn ; yma y clyw- 
wch fwyaf o son am gydraddoldeb, ac yma y gwel- 
wch fwyaf o anghydraddoldei) ; ac yma gwelwch y 
deyrnas ddaearol wedi eihadeiladu arragrith a hym- 
byg, a Mamon yn ben congl-faen. " 

** Nid oes dim sydd yn dangos gwagedd a ffugiol- 
deb yr oes hon yn fwy amlwg," ebe y Prophwyd, 
* * na'r ff aith f od pechod yn cael ei ystyried fel peth 
dibwys. Y mae cynydd gwareiddiad gwirioneddol 
yn sicr o drin pechod yn fwy fwy ymarferol. Nid 
cynydd gwybodaeth a gwyddoniaeth, a chynydd gol- 
iid a darganfyddiadau, yw gwareiddiad. Y mae 
gwir wareiddiad yn golygu cynydd moes a chynydd 
cyfiawnder. Y mae gwir wareiddiad yn cyfeirio at 
ddileu pechod ; y mae gwareiddiad y dyddiau pres- 
enol yn cyfeirio at gasglu golud ac amlhau cyfryng- 
au i gasglu golud. Y mae Mamon yn llawer uwch 
yn meddyliau plant dynion na Duw. Nid oes ham- 
ddeu gan neb i wasanaethu Duw; y mae yn rhy 
brysur gyda'i fywoliaeth anianol. O'r braidd y medr 
dyn fyw a bod yn dduwiol. I gystadlu a phlant y 
byd yn llwyddianus, rhaid iddo fod fel hwythau yn 
annuwiol ac annynol. Y mae llawer o bethau a gon- 
demnid gan ein Harglwydd yn ei ddydd, heddyw yn 
gymeradwy gan yr eglwys. Y mae haerllugrwydd 
a chreulondeb wedi dyfod o'r braidd yn boblogaidd 
yn em plith. Yr ydym yn myned yn ddibarch o 
rinweddau addfwyn a thyner y natur ddynol ; ac y 
mae santeiddrwydd yn beth nas prisir gan neb. 

Mewn gweithiwr, slafeidd-dra yw y peth mwyaf 
gwerthfawr; ac yn mhob dyn, prisir y gallu i ym- 
gyfoethogi uwchlaw pobpeth arall. Y dyn llwydd- 
ianus yw y dyn gogoneddus yn y wlad hon. Nid yw 
y ffaith ei fod yn esgyn ar hyd risiau o gyrff dynol 
yn un rhwystr iddogael ei ogoneddu. Nid oes gwa- 
haniaeth beth y mae yn sathru ac yn fathru wrth ym- 
ddyrchaf u — sathred ar gyfiawnder a thrugaredd — 
dyfod i sylw yw y pwnc. Y mae y bobl hefyd yn 
ddigon dibarch o egwyddorion i ddwyfoli cnafiaid 
o'r fath yn gymaint a neb. 

** Nis gellir cyfrif pobl ddisylw o erchylldra pech- 
od, yn ei ffurf o aflendid ac anghyfiawnder, yn war- 
eiddiedig. Pechod yw y peth amlycaf yn y byd; 
eto gwelwch fel y mae pawb, yn bobl a llywodraeth^ 
yn ymdrechu ei ebargofi. Dywedodd awdwr enwog 
am Emerson, * He will see no monster if he can help 
it!' Gellir dweyd yr un peth am y bobl. Y mae 
pethau erchyll yn dygwydd yn y wlad hon yn bar- 
haus, ond ni thelir nemavvr ddim sylw iddynt. Y 
mae creiilonderau ofnadwy yn cael eu cyflawni yma 
yn feunyddiol, ond nid oes neb o'r braidd yn sylwi, 
ac nid yw y rhai sydd yn sylwi yn dweyd dim. Y 
mae fel pe byddai pawb yn ymdrechu peidio gweled 
dim pechod a dim anghyfiawnder. * We live in the 
age of the overworked — the age in which people are 
so industrious that they become absolutely stupid/ 
Yr ydym wedi ymroi mor llwyr i fydolrwydd fel ag i 
fod yn hollol ddisylw o'r ysbrydol. Y peth y mae y 

bobl yn pryderu yn ei gylch yw, nid eu pechodau, 
eithr gwaith. Y maent yn ofni colli eu gwaith yn 
f wy nag y maent yn ofni colli ff afr Duw ; ac i gadw 
eu gwaith, cyflawnant bobpeth annheilwng. Y petb 
y mae dyn yn ei ofni uwchlaw pob uffern yw segur- 
dod, a gwraig a phlant o'i amgylch yn newynu. Ac 
y mae segurdod yn America yn fwy erchyll nag mewn 
unrhyw wlad arall — gwareiddedig neu anwareiddied • 
ig. * With Christians,' ys dywed Carlyle, * hell is 
the infinite terror of being found guilty before the 
Just Judge;* ond uffern y dyn tlawd heddyw yn 
America yw * bod heb waiih.' Y mae hyn yn brawf 
fod gwareiddiad yn isel iawn yn ein plith. 

** Ond nid yw cyflwr bydol a chnawdol cymdeith- 

as yn ddim am gen na ffrwyth eu hymarferiadau beu- 

nyddiol. Yr ydym yn fwy gwybodus na phobl gynt; 

ond nid ydym i'n cymharu mewn ysbrydolrwydd. Y 

mae dychymyg dyn yn brydferthach na holl olud y 

byd; y mae gobaith yn fwy dyddanus na dim fedd 

natur; ac y mae ffydd yn fwy gwerthfawr na holl 

gyfoeth Vanderbilt. Dyna realities yr enaid. *Gwag- 

edd o wage3d, gwagedd y w y cwbl. * Nid y w ath- 

roniaeth a gwyddoniaeth yr oes i'w cymharu a dysg- 

eidiaeth ffydd, gobaith a chariad. Dyna y tri awd- 

urdod mwyaf yn hanes y byd. Dyma yr unig bethau 

gwerthfawr yn mhlith plant dynion. Y mae ffydd 

yn gweled mewn mynyd nad oes dim safadwy ar y 

ddaear; nid yw gobaith yn prisio fawr am oludoedd 

y byd ychwaith ; ac y mae cariad bob amser a'i olwg 
8 

dros y bryniau draw tua thragwyddoldeb. Y rhai 
hyn yw egwyddorion gwareiddiad. Y mae bydol- 
rwydd a materoliaeth yn ymfoddloni ar greigiau a 
dreigiau yr anialwch ; ond y mae ffydd, gobaith a 
chariad yn gweled y wlad well o benau Pisgah a 
Nebo. Y mae y gwyddonwyr yma fel y Reubeniaid 
a'r Gadiaid, yn ymfoddloni ar etifeddiaeth yn nhir 
Jaser a thir Gilead, am ei fod * yn He da i anifeil- 
iaid.'" 

** Y mae dynion yn rhy chwanog i goelio mai yr 
allanol yw y ffaith," ebe Jeremiah; **yr allanol yw 
y gweledig, ond nid y safadwy. Y mae yr allanol o 
hyd yn newid, bob dydd yn cymeryd arno liw a llun 
newydd ; a'r egwyddor anweledig yn unig sydd yn 
aros. Y mae y pren yn deilio a blaguro, a ffrwytho 
a gwywo ; ond y mae egwyddor yn by w ac yn par- 
liau yn dragy wydd. Y mae amgylchiadau y byd yma 
yn dyfod a myned i ffordd yrholl ddaear; ond y mae 
gwirionedd a chyfiawnder yn aros yn dragywydd. 
Felly ffug yw y pethau gweledig, a'r pethau anwel- 
edig yw pethau sydd yn cyfansoddi gwareiddiad." 

** Fe allai," ebe Rabbi, '* ein bod yn camgymeryd 
yn gyffredinol yn nghylch egwyddorion gwareiddiad. 
Yr ydym y dyddiau hyn yn rhoddi gormod bri ar 
ddysgeidiaeth a gwybodaeth, Nid oes dim mewn 
dysgeidiaeth na gwybodaeth i wareiddio dyn. Deng- 
ys hanes i ni fod rhai oesau dysgedig yn oesau llygr- 
edig; a digon hawdd i unrhyw ddyn ganfod yn ei 
gylch ef ei hun mai nid y dyn mwyaf ei ddysg yw y 

dyn mwyaf ei foes ; deallol y w gwybodaeth ; ysbryd- 
ol yw gwareiddiad. Y raae llawer o amgylchiadau 
gwareiddiad yr oes hon yn niweidiol i gynydd ac ym- 
ddadblygiad yr ysbrydol mewn dyn. Y mae ei ym • 
wneyd eithafol a'r byd yn ei gymwyso i fod yn ddae- 
arol ac yn anianol, nid yn ysbrydol. Y mae gormod 
ymroddiad i galedwaith, Sul a gwyl, yn andwyol i 
ysbryd dyn. Y mae trin dyn f el asyn am dymor, yn 
sicr o wneyd iddo deimlo fel asyn, a chredu ei fod yn 
un. Nid wyf yn coelio y gellir dyrchafu dyn wrth 
ei ddiraddio. Y mae lie i ddysgwyl y daw adeg pan 
y bydd i ymarferiadau yroes hon dori allan yn haint 
mewn oes eto i ddyfod. Y mae oes yn rhedeg i 
ddyled, ac oes arall yn ei dalu, Y mae y naill oes 
yn troseddu, a'r Hall yn dwyn y gost. Y mae yr oes 
bresenol yn gwneyd ei goreu i anghofio yr ysbrydol ; 
ond fe ddaw adeg a chyfyngder, pan y bydd y bobl 
yn medi y llygredigaeth y maent yn awr yn ei hau. 
Y mae gwareiddiad heb gydnabyddiad o egwyddor- 
ion Duw, yn ddirywiad, ac y mae yn dwyn ei gosb 
gydag ef. Y mae annuwioldeb cenedl, fel eiddo 
dyn, yn ei dal yn y diwedd. Yr oedd y genedl lu- 
ddewig yn arfer coelio ei bod yn gymaint yn ffafr 
Duw fel y gallai gyflawni unrhyw bechod heb ofni 
canlyniadau annymunol ; ond er iddo ei dewis iddo ei 
hun, disgynodd y gosb f wyaf ofnadwy arni o holl gen- 
edloedd y ddaear. Y mae arwyddion o'r un f ath yn 
mhlith pobl y wlad hon; y maent yn haner coelio eu 
bod yn annibynol ar Dduw, ac y gallant yn nghysgod 



120 Y FRAWDOLIAETH. 

y ser a*r brithresi, ac yn enw 'Nwncwl Sam, gyf- 
lawni tinrhyw erchylldra, a suddo i ddyfnder pechod 
an anufudd-dod heb ofni ei ddigofaint. Y mae[mat- 
erolrwydd mewn cenedl yn arwydd o ymddirywiad. 
Y mae egwyddorion meddwl ac ysbryd, ar y Haw ar- 
all, yn ei dyrchafu a'i phrydferthu a'i moesoli. Y 
mae byw ac ymdroi mewn bydolrwydd yn barhaus, 
yn llygru ac aflanhau eneidiau. Egwyddorion yw 
bwyd yr enaid — ufuddhau i egwyddorion Duw yw 
ymborth ysbryd dyn. Nid oes dim mewn byd a mat- 
er i enaid. Pa gymdeithas all fod rhwng Jysbryd a 
defnydd ? * Nid y pethau sydd yn y byd sydd yn 
boddloni y meddwl, eithr ffydd, gobaith, cariad, dys- 
gwyliad, dychymyg a hudoliaeth yr anweledig — add- 
ewid o bethau i ddyfod pe baem farw cyn eu cael." 

** Y mae yn amlwg, ebe Diacon, ** fod swyn bywyd 
yn lleihau i'r graddau y mae dawn dychymyg yn 
ymddirywio yn y meddwl dynol. Y mae gwerth 
bywyd yn gynyrch y meddwl ei hun. Dychymyg y 
meddwl sydd yn rhoddi bias ar fywyd. Y mae yn 
edrych dros ben ei ofidiaii, ac yn ymgynal wrtli fyw 
mewn dysgwyliad, Y mae dychymyg dyn yn werth 
fawr iawn iddo. Nid yw y bywyd pre^enol yn werth 
o gwbl heb ras a bias dychymyg. Dy wedir gan ath- 
ronwyr mai y Uygad y w awdwr prydferthwch natur ; 
ac y mae yn sicr mai hwyl ysbryd y dyn ei hun sydd 
yn rhoi bias ar fywyd." 

**Y mai un ffaith gwerth sylwi arni yn nglyn a'r 
pwnc hwn," ebe y Parch. Lefiticus, **sef nad oes 

boddlonrwydd i enaid yn nghymdeithas y materol 
a'r bydol. Y mae genym hanes am bererinion, ar ol 
byw yn ngwagedd y byd am oes gyfan, yn dychwel- 
yd i'r ysbrydol, ac yn tystio fod cnawdolrwydd a 
bywyd bydol yn boen a blinder. Rhaid i bob peth 
gymdeithasu a'i debyg. Y mae yr enaid sydd yn 
aros gydajy byd hwn a'i bethau yn dyfod, yn anym- 
wybodol iddo ei hun, yn fydol. Y mae yr anianol 
yn ymddadblygu yn nghymdeithas yr anianol. Yr 
unig ffordd y gwnai dychymyg dyn, yn yr oesau 
gynt, gymdeithasu a natur, oedd drwy ei byvvhau a'i 
hysbrydoli. Y dyddiau hyn y mae gwyddoniaeth ac 
athroniaeth ar eu heithaf yn darostwng natur i beth- 
au materol a]]meirwon ; ac y maent yn gwneyd eu 
goreu i ladd plant ysbrydoliaeth; ond y mae yn deb- 
yg y gofala Rhagluniaeth am gadw ysbrydoliaeth yn 
fyw yn mhlith plant Adda. Byddai byd o faterol- 
wyr yn ymborthi ar fater yn unig, ac yn canfod dim 
ond mater o'u hamgylch, ac yn dal cymundeb a dim 
amgenach na [mater, yn fyd truenus i fyw ynddo, 
Pe y gosodid'aur, arian, tai, tiroedd, coed a cheryg, 
mynyddoedd'ac afonydd, ar y naill law, ac ar y Haw 
arall ffydd, gobaith, cariad, dychymyg, coel, awen, 
alaw, dysgwyliad, ni phetruswn am fynyd pa un i 
ddewis. Heb y meddwl, nid yw y byd yma namyn 
mwd." 

** Y{mae dwy duedd yn yr oes bresenol sydd yn 
rhyfela yn erbyn gwareiddiad a chynydd ysbrydol- 
rwydd," ebe Memento Mori; **y mae dyn yn myned 

fwyfwy i wadu y dwyfol; ac y mae dysgeidiaeth 
(neu wyddoniaeth) yn myned fwyfwy i ameu yr ys- 
brydol. Y mae y gwyddonol yn treiddio yn ol i'r 
materol, ac yn ebargofi yr ysbrydol. Nid yw raater 
na'i briodoleddau, na'r dadansoddiad o bono, yn ar- 
ddangos yr ysbrydol. Y ffaith yw, fod y cyfryw ag 
sydd yn troi a chyfyngu eu meddyliau i chwilio dir- 
geledigaethau y materol a'r anianol, yn anghymwyso 
eu hunain yn fwyfwy i ganfod yr ysbrydol. Y mae 
eu golygon anianol yn myned yn fwy craffus, ond y 
mae eu canfyddiad ysbrydol yn pylu. Y mae ym- 
ddadblygiad f el ysgol ar hyd yr hon y dringa y gre- 
adigaeth at Dduw ; ond y mae y gwyddonwyr yn dis- 
gyn yn hytrach nag esgyn ar hyd-ddi ; ac felly y 
maent yn pellhau oddiwrth, yn hytrach nag agoshau 
at yr ysbrydol. Y maent hefyd wrtlv ddisgyn yn 
gweled ochr chwith dybenion Duw; ac felly yn He 
fod Duw yn cynyddu yn eu meddyliau, y mae yn 
myned yn llai. Nid yw -creadigaeth Duw yn rhoddi 
syniad i ddyn am ei natur, mwy nag y rhoddai gwaith 
Haw dyn i anifail am beth yw dyn. Nid yn yr an- 
ianol y mae edrych am Dduw, eithr yn yr ysbrydol. 
Yn yr ysbrydol y mae Duw yn dyfod yn ganfyddad- 
wy. Nid y w Duw yn ganfyddadwy i'r deall. Nid 
*Gwyn fyd y clir o ddeall,' ddywedodd ein Har- 
glwydd, eithr, * Gwyn fyd y pur o galon, canys hwy 
a welant Dduw.' Ni welodd neb Dduw erioed, ond 
gellir ei deimlo, a bod yn ymwybodol o bono mewn 
cyfiawnder a thrugaredd, ac ymarferiadau ysbrydol. 

Y mae yr amlygiad o bono yn fwy yn y blodeuyn a'r 
ff rwyth nag yn y gwreiddyn ; ac felly wrth ddadan- 
soddi bywyd, y mae yr amgyffrediad o hono yn llei- 
hau i'r graddau ei dadansoddir. Y mae bywyd yn 
amlycach yn yr ymddangosiad o hono nag yn y dad- 
ansoddiad ; fel y gwelwn nodiad amser yn amlycach 
ar wyneb y cloc nag y tu mewn gyda'r olwynion. Y 
mae yr afon yn cynyddu ar ei threigliad tua'r mor; 
a dylai y syniad o'r ysbrydol gynyddii yr un modd pe 
baem ni yn edrych gyda dybenion Duw, yn He syllu 
yn eu herbyn. Byddai yn anmhosibl iddynt gael 
syniad am y mor wrth ddylyn yr afon i fyny at ei 
tharddle. Nid oedd yr angylion ag oedd yn disgyn 
ar hyd yr ysgol a -.velai Jacob, yn gweled dim ond y 
ddaear; nid oedd y rhai oedd yn esgyn yn gweled 
dim ond y nefoedd. Y mae y gwyddonwyr fel yr 
angylion a ddisgynent, yn gweled dim ond y daear- 
ol a'r anianol ; ond daw amser pan y tro'nt yn eu 
hoi i esgyn, ac yna y gwelant yn y man fod yr Ar- 
glwydd yn sefyll ar ben yr ysgol ; a deff ry gwyddon- 
iaeth o'i chwsg, a dywed, * Diau fod yr Arglwydd 
yn y lie hwn, ac nis gwyddwn !* " 




PENOD XIII. 



Choose well: your choice is 
Brief, and yet endless. — Goethe. 

YNOSON hon yr oedd y frawd- 
oliaeth newydd ddychwelyd 
o Ian y bedd, wedi bod yn heb- 
rwng hen frawd o'r ardal i'w hir 
gartref. Yr 'oeddynt oU yn eu 
dillad parch, dillad dydd Sul, fel 
y dywedir yn Nghymru. 

"Y niae America a Chymru 
yn'gwahaniaethu yn y peth hwn, tel llawer o bethaii 
eraill," ebe y Gwladgarwr, "Yn yr Hen Wlad, y 
maegwyr a gwragedd, llancian a Uancesau, yn cadw 
eu dillad parch i'w gwisgo ar y Sabboth ; a gallwn 
ddychymygu gweled pawb yn dyfod allan o'u teiati 
yn eu goreu — -golygfa hai dd !^a gelhvch adnabod 
pan y mae yn Sabboth. Y mae parch i ddiliad a 

pharch i'r Sabboth yn cydfyned a'u gilydd, gellid 
meddwl ; wel, o ran hyny, y mae y sawl sydd yn 
parchu y Sabboth yn parchu pobpeth. Yn America 
yma, y mae yn dra gwahanol. Yma y mae gwyr a 
gwragedd a'r plant yn gwisgo y peth gorea sydd yn 
eu meddiant bob tro y gallant. Daw y gwr i gongl 
yr heol a'i siwt oreu am dano ar brydnawn Sadwrn, 
a giard fawr ar ei fol, fel pe b'ai yn Sulgwyn ; ac a 
y wraig i'r stor (siopau sydd yn yr Hen Wlad) yn ei 
best, yn ei het newydd a seal coat ; a bore Sabboth 
gwelir hi yn yr un wisg; ac anhawdd dweyd y pryd 
hwnw i b*le mae yn myned — i'r stor ai i'r capel. Y 
mae pethau yn wahanol iawn yn Nghymru. Yno, 
ar nos Sadwrn, gellwch dyngu a chymeryd eich llw 
mai nos Sadwrn yw. Y mae pob nos yn America yn 
debyg; ond yn yr Hen Wlad y mae nos Lun yn wa- 
hanol i nos Fawrth, a nos Fercher yn wahanol i nos 
lau, a nos Wener yn wahanol i nos Sadwrn, a nos 
Sul, fel y dylai fod, yn wahanol i bob nos arall. 

• Melus yw dydd y Sabboth lion, 
Na flined gofal byd mo'n bron.' 

Ond, fel yr oeddwn yn dweyd, bydd y wraig mewn 
gwn gwlan neu gotyn a 'ffedog wen, a basged ar ei 
braich, a'r gwr wrth ei hochr, ddim mor steilus a 
gwyr America, ond yn llawer mwy iachus yr olwg ar- 
no, oblegid ychydig o gatar a dyspepsi sydd yn blino 
dynion yno. A phan y daw yn ddydd Sul, y Sab- 
both, dydd yr Arglwydd, gellwch ei 'nabod mewn 
mynyd. Y mae pawb, yn eu hymddygiad a'u gwisg- 

oedd da a glan, yn dangos mai dydd yr Arglwydd 
yw. Mewn llawer man yn Nghymru, gellwch fedd- 
wl mai nid mewn gwlad ddaearol yr ydych, ond 
mewn ardal yn mharadwys. Y peth cyntaf glywir 
yn y bore yw swn caniadau cysegredig, a'r plant bach 
yn myned i'r cyrddau fel angelion o bethau'r byd. 
Peth arall yn yr Hen Wlad, y mae pob dyn a dynes 
yn ymdrechu cael dillad gweddus a chymwys i 
gladdu eu cymydogion, sef dillad gweddus i alar a 
thristwch. Yma y maent yn galaru mewn du, llwyd, 
glas, glaslwyd, melynlwyd, coch, a phob lliw cymysg- 
liw arall, fel y mae yn anhawdd i ddyn wybod pa un 
ai angladd ai ffair fydd. Y mae yn anmhosibl i ddyn 
alaru yn weddus mewn cot Iwyd a throwsis gwyn ; 
neu i ddynes ddangos tristwch mewn godre-wisg 
werdd a chorff coch. Dengys hyn fod y bobl yn y 
wlad hon yn ddichwaeth mewn pethau o'r fath. Y 
mae rheol yn dda. Y mae y ffaith fod pob un yn 
gwisgo fel y myno, yn dangos hefyd fod pob un yn 
ymddwyn fel y myno hefyd ; a dyna ddrwg mawr 
mewn gwlad." 

*' Nis gallaf finau," ebe yr Uwchgritig, **lai na 
chofio am yr Hen Wlad heno, er fy mod yma er ys 
deugain mlynedd, ac yn ddinesydd mor ffyddlon a 
neb. Yr oedd yr ymadawedig John L. yn hoff iawn 
(yn ddiweddar) o son am hen fan ei fagu. ' Cas y 
gwr na charo'r wlad a'i maco. ' Y mae yr hen yn 
troi yn ol yn blant, ac yn meddw4 fel plant. Er 
croesi y mor i hel dedwyddwch, yr ydym yn cyfar- 

fod a llawer o ofid a thrallod, ac yn cwrdd ag angeu 
yn y diwedd, Y mae rhywbeth cyfrwys iawn yn 
angeu ; dim gwahaniaeth i ba wlad nac i ba gwr o 
wlad yr a dyn. Pe yr ai i'r pegwn gogleddol, bydd- 
ai angeu yno yn ei gyfarfod yn rhyw amser neu gil- 
ydd. Detectif yn iawn yw angeu. Byth wedi i ddyn 
bechu yn yr ardd, er ys llawer dydd, y mae angeu 
wedi ei ddylyn i'w arrestio a'i ddwyn o flaen y Barn- 
wr raawr i gael ei sentens. Ond y peth rhyfeddaf 
yn nglyn a hyn yw fod y Barnwr ei hun yn barod i 
ddadleu o ochr y troseddwr, ond iddo ymostwng a. 
chymeryd mantais o'r cynyg. Nid wyf yn pryderu 
yn nghylch tynged yrhen John L., oblegid yr oedd 
efe yn hen gynefin a'r orsedd, ac yn 'nabod y Barnwr 
ei hun er ys llawer dydd. Yr oedd y dagrau yn 
tasgu i'm llygaid i heddyw wrth weled diwedd gyrfa 
drallodus yr hen frawd. Yr wyf yn cofio gweled 
Hong un tro yn dyfod i mewn i Gaerdydd, ac yr oedd 
drych ofnadwy arni — yr hwylbrenau wedi eu tori, yr 
hwyliau a'r rhaffau wedi ymddyrysu yn eu gilydd, 
a'r hen long ei hun fel pe wedi cael ergyd o'r parlys, 
ar ei Ued-orwedd, a marcs y tywydd garw arni yn 
mhob ffordd; ond waeth beth am hyny, daeth i'r 
hafan yn ddiogel, ac yr oedd He ofnadwy ar y lan^ 
canoedd wedi gwylltio gan lawenydd. Pan yn rhoi 
yr hen frawd yn ei fedd heddyw, yr oedd fy nych- 
ymyg yn ei weled yn dyfod i mewn i borthladd y^ 
wlad draw, a'i hen gyfeillion ar y doc yn ei roesawu, 
ac yn eu plith Mari ei wraig, a'r plant oil, Nansi a 

Jennie, a Marged a Mari fach, a Shon bach a ladd- 
wyd yn y banc glo ; bob un o honynt, f el y gwydd- 
och, wedi blaenu ar yr hen frawd — * Heddwch i'w 
Iwch!' Y mae y bywyd hwn fel taith y pererin ; ac 
yr ydym yn cyd-deithio am ychydig amser, ac yna 
yn syrthio o un i un ar fin y ffordd, ac yn colli ein 
gilydd. Pan yn colli hen frawd neu hen chwaer, 
dylem ddweyd gair bach uwch eu beddau, pe na b'ai 
ond * Diolch i ti am dy gwmni.' Yr oedd gan John 
L. ei ffordd ei hun i wisgo ei het, a'i ffordd ei hun i 
dreulio sawdl ei esgid, ac y mae nodweddion o'r fath 
o ordeiniad naturiol; ond wedi'r cwbl, yr oedd 
gwreiddyn y mater ganddo, ac yn sicr yr oedd efe 
yn cael ei reoli gan gwmpawd ffydd yn Nghrist." 

** Gallaf sicrhau," ebe y Gohebydd, ** i'r hen frawd 
gael ei ran o ofidiau a chyfyngderau y byd hwn. Yr 
oedd yn gydwybodol ac yn egniol dros hawliau a 
breintiau ei gyd-weithwyr; ac o'r herwydd dyoddef- 
odd lawer o*i erlid. Dynion da sydd yn cael eu her- 
lid a'u cam-drin yn y byd bach hwn. Llawer tro y 
clyvvais ef yn adrodd penodau o'i hanes yn yr Hen 
Wlad, ac yn y wlad hon hefyd. Collodd ei waith 
droion yno, ac yma hefyd, o achos pleidio cyfiawn- 
der a thegwch yn rhy bybyr; ac ebe efe un tro, 
* Gwnaeth Duw yn ddoeth i wneyd y ddaear yma 
yn belen ; pe yn amgen buasid yn gyru dynion tlawd 
bob un dros y dibyn ; fodd bynag, yn awr, fath byn- 
ag fyddo'n gofidiau, yr ydym yn syrthio yn ol i'r 
•ddaear i brofi fod i ni ran ynddi ar waethaf ein gor- 

meswyr!' Nid wyf fi yn proffesu bod yn dduwiol 
lawn; ond hoffwn i ddim bod a Haw mewn erlid a 
cham-drin gweithwyr caled a thrallodus. Cafodd yr 
hen frawd yn ei ddydd ddi^on o ofidiau i dori calon 
ambell un. Claddodd ei wraig a'i blant i gyd, fel yr 
oeddyn ystyried y fynwent yn fwy o gartref na'i dy, 
* Yr wyr wedi treulio canoedd o nosweithiau yn fy 
nhy a*m meddyliau yn mhlith y beddau,' ebe efe 
wrthyf ; * Pa ddyn arall sydd fel fi, yn byw yma, a'm 
teulu yn y fynwent ?' Yr oedd marw iddo ef fel 
myned adref." 

** Y mae ochr arall i*r bywyd presenol," ebe Rab- 
bi, **can wired a'nbod yn fyw. Nid yw angeu ond 
troi dalen, ac ar yr ochr arall cawn weled ein boll 
gamweddau gyda'u gilydd yn brintiedig ar ddu a 
gwyn ; a bydd yn rhaid i bawb o honom roi cyfrif 
am danynt. Yr wyf yn ceisio dychymygu ffordd y 
medr rhai Cristionogion wynebu y Barnwr, a hwy- 
than wedi diystyru y tlodion yn y fuchedd hon. Beth 
fydd gan ryw fydolddyn crefyddol i ddweyd pan y 
gwel y Barnwr a marcs y goron ddrain ar ei aeliau, 
ac ol yr hoelion yn ei ddwylaw, a gofyn, * Pa sut y 
bu rhyngot ti a'r brawd angenus hwn ? Yr wyf yn 
deall i ti ei erlid a'i starfio yn agos. * Bydd yn well 
iddo fod wedi ei lindagu yn faban. Cymell a deisyf, 
ac ymbil y mae y Gwaredwr heddyw; ond daw am- 
ser pan y bydd yn holi ac yn condemnio. " 

** Y mae bywyd," ebe Jeremiah, ** tel dyn yn par- 
otoi i daith, ac angeu fel tren nas gwyr neb pa bryd 

y daw. Hyfryd gweled enaid, fel John L , yn barod 
yn yr orsaf, a'i docyn yn ei law, a'i drwnc wedi ei 
bacio. Cefais y fraint o weled yr hen frawd yn es- 
gyn y car, ac yn myned i dwnel angeu, a chefais olwg 
ar ei docyn, sef, * Yr hwn sydd yn credu ynof fi, y 
mae ganddo fywyd tragwyddol!' " . • 

** Cyfleustra yw bywyd: anghyfle yw angeu,*' 
ebe y Proffwyd. ** Peth hyfryd yw enaid yn cael ei 
alw, a heddwch wedi ei wneyd rhyngddo a Duw, ac 
wedi ei gwblhau a'i arwyddnodi ag inc coch gwaed 
y groes, a phob peth yn blaen ac amlwg, a hyd yn 
nod angeu yn gorfod dweyd * Amen. ' Yr oedd am- 
bell i gam yn Uwybr John L. ; yr oedd yn ymadael 
ar brydiau a'r ffordd, gellid tybio, ond, gwyddoch 
chwi, yn wyneb awelon bywyd yn ami yr ydym yn 
gorfod tackio tipyn, ys dywed y morwyr. Yr oedd 
marc yr Arglwydd ar ei fywyd a'i weithredoedd, ac 
arogl y deyrnas ar ei fuchedd. 

* Yn awr' yw bywyd; * y mynyd nesaf yw angeu. 
* Yn nghanol ein bywyd yr ydym yn angeu,' ys dy- 
wed yr hen emyn. Llinell fain sydd rhyngddynt yn 
fynych. Dymunol yw enaid yn gafaelu yn y bywyd 
yn ddiymoedi, yn neidio ato y cyfle cyntaf (sef y goreu 
a'r unig yn fynych), ac o hyn allan i dragwyddoldeb 
yn teimlo sicrwydd dibryder. Ymae rhai dynionyn 
well ganddynt gymeryd y cyfle olaf, y last car^ a'r 
lost car yn fynych." 

** Y mae dyn, fel rheol, yn cam-ddeall amser," ebe 
y Proff esor. * Digon o amser, ' ebe y dyn. Nid oes 

y fath beth a digon o amser. Y darnodiad goreu a 
mwyaf cryno o amser y w * 'Nawr. ' Fe allai mai y 
mynyd nesaf y bydd yn dragwyddoldeb. Nid oes y 
fath beth a digon o amser ; ond y mae digon o dra- 
gwyddoldeb — faint a fynoch o hono. Y mae cyfleus- 
tra yn aijcil fel mynyd ; a'r anghyfie fel byth. Y mae 
heddyw yn gryn rise yn fynych. 'Nawr pia hi bob 
tro. * Heddyw/ ebe y gair, * os gwrandewch ar ei 
lef erydd ef . ' * Y f ory, os y gweli yn dda, ' ebe y 
dyn. *Yn awr,' ebe Duw. * Y mae yn rhy gynar 
eto/ ebe y pechadur. * Yr awrhon,' ebe yr Efengyi. 
* Y mae digon o amser, * ebe y dyn. Cly wais am gyf - 
arf od yn y Gorllewin, He yr oedd efengylydd yn daer 
wrth bechaduriaid, oddiar y testyn fod * Duw yr 
awrhon yn gorchymyn i bob dyn yn mhob man i ed- 
ifarhau. ' Pan yn gwasgu * 'Nawr' ar feddyliau ei 
wrandawyr, s^thiodd y Uawr trwodd, a Uaddwyd 30 
o bersonau. * 'Nawr' yw amser; 'Yr awr ni thyb- 
ioch' yw y gweddill o'r bywyd." 

** Mewn bywyd y mae hau, a chywain yn angeu," 
ebe Lienor. * * Gresyn y w gweled truan yn hau pan 
y dylai fod yn casgln. Nid oes neb yn gwneyd 
hyny yn y tymorol, ond y mae llawer yn yr ysbrydol. 
Beth ddywedid am ddyn yn planu tatws pan y dylai 
fod yn eu tynu ? Gwelais ddyn yn gwneyd hyny un 
tro; ond cydsyniai pawb fod hwnw o'i ben. Beth 
ddywed y doeth ? * Amser i blanu, ac amser i dynu 
y peth a blanwyd; amser i geisio, ac amser i golli. ' " 

*' Pan y mae dyn yn dal ar y * 'Nawr,' ebe Chwedl- 

euwr, ** y mae y gweddill ganddo ar ol hyny yn hyf- 
rydwch ; ond pan y mae yn gohirio ac ymoedi, y mae 
yn peryglu yr oil. Y mae yn debyg i'r dyn hwnw 
oedd ar fedr croesi afon fawr. Gwrthododd i fadwr 
ei gymeryd drosodd. * Na,' ebe efe, *yr wyf yn 
credu yr arosaf hyd y 11 fo y dwfr heibio oil.* Y mae 
yno heddyw, bydd yno y fory, a bydd yno hyd byth 
bythoedd. Dyna yn gywir yvv bywyd. V mae 
gwrthod ambell gyfle yn fynych yn wrthod yr oil. 
Y cyfle sydd, yn ami yw yr ii?n^ gyfle fydd. Y mae 
y mor yn Uanw ac yn treio o hyd ; ond y mae mor 
amgylchiadau a chyfleusderau yn ami yn llanw un- 
waith ac yn treio am byth. Fel y dywed y bardd 
Shakespeare : 

* There is a tide in th' affairs of men 
Which taken at the flood leads on to fortune. ' 

Gwelsoch ar y traeth yn ami bysgod a tfeor-anifeiliaid 
wedi eu gadael ar ol yn ergeulus; ac y maent yn 
teimlo yn anghysurus allan o'u helfen. Ar ol ychyd- 
ig oriau, serch hyny, daw y mor yn ei ol i'w cymer- 
yd gydag ef yn Uawen a gorfoleddus ; ond beth am 
bechadur wedi ei adael ar ol gan drai mawr iach- 
awdwriaeth, fu'n * chwyddo byth i'r Ian,' ond sydd 
byth mwyach i dreio byth yn ol ?" 

** Yr wyf yn coelio," ebe y Diacon, ** mai dirgel- 
wch Uwyddiant yw dawn i weled cyfle, a chyflymdra 
i'w gipio. Y mae cyfleusderau drwg, a manteision i 
grwydro. cyfeiliorni a myned i ddystryw yn ami, 
ami; ond y mae cyfleustra vverthfawr a bendithiol i 

ddyn yn ei gyfarfod un waith yn ei fywyd, ac yn ei 
adael, fe allai, am byth. Un ffordd sydd i*r nefoedd; 
ond gellid meddwl fod y ffyrdd i ddamnedigaeth yn 
aneirif. Gall dyn fyned yn ei ol i uffern o ddiofal^ 
wch ac esgeulusdra; nid oes eisieu iddo wneyd dim 
ond gadael ei hun i rym y rhedlif sydd bob amser yd 
teithio tua difancoll. Dywedir am luddewV Crydd 
— y Wandering Jew — iddo wrthod i'w lachawdwr 
orphwys ei groes ar gareg ei ddrws pan oedd yn 
dringo i fynydd Calfaria; ac am hyny o vveithred, 
ebe y chwedl, y mae byth yn crwydro y ddaear, bell- 
ach er ys. 1800 mlynedd; ac y mae i wneyd hyny hyd 
y caffo gyfle i ddadwneyd y weithred. Ni chaiff y 
cyfle byth mwy, oblegid un waith yr oedd yn rhaid 
Iddo ddyoddef ; un waith oedd yn rhaid Iddo ddwyn 
ei groes, ac un waith yr aeth ac yr a byth heibio i dy 
luddew'r Crydd! Felly y mae yn ami gyda phech- 
adur. Y mae colli un cyfle yn golli pob cyfle. Nid 
amser sydd yn cynyrchucyfleusderau, eithramgylch- 
iadau ; a rhagluniaeth Duw sy'n trefnu y cyfryw." 

*• Fe ddywedir fod rhai crefyddwyr/' ebe y Parch. 
Dafydd Lefiticus, *'yn dysgu yr ynfydrwydd o oedi 
drwy ddweyd fod cyfle i editarhau yn y byd a ddaw. 
Y maent wrth adaw cyfle yn y diwedd yn anog a 
darbwyllo pechaduriaid anystyriol i esgeuluso cyf- 
leusderau cynar. Y mae bod yn dda, rhinweddol ac 
edifeiriol yn gweddu yn well bob amser nag yn y 
diwedd. Y mae pob peth iawn yn iawn o'r dechreu. 
Ynfydrwydd yw dweyd fod daioni o'r goreu, ond y 
9 

mae allan o dymor yn awr. Nid peth amserol, tym- 
orol a dyspeidiol ysv daioni, ond parhaus a thra 
gwyddol. Dyna y rheswm fod ' Duw yr awrhon yn 
gorchymyn i bob dyn yn mhob man i edifarhau.' Y 
mae diogelwch yn gyflwr i'w geisio a'i sicrhau yn 
awr ; nid rywbryd yn y dyfodol. Pan y mae truan 
yn ffordd y tren, nid yw yn.dweyd, *Mi dro i o'r 
ffordd ar ol i'r tren fyn'd heibio, bydd genyf fwy o 
amser ;' ond y mae o*n neidio o'r ffordd mewn mynyd. 
Y mae oedi bod yn dda yn dangos ein bod yn gweled 
mwy mewn parhau yn ddrwg. Y mae byw yn gol- 
ygu dewis rhwng dau beth. Bvvriwch fod dyn ar 
ddewis rhwng dwy ffordd, a fyddai synwyr iddo 
ddewis y waethaf, ac addaw troi i'r oreu ychydig cyn 
pen y daith ? Neu bwriwch fod dyn yn cael ei ddewis 
o ddwy ddynes yn wraig, ac y mae yn dewis yr un 
ddrwg, gan ychwanegu, * Ar ol i hon farw, mi dreul- 
iaf ddiwedd fy oes gyda'r un dda. ' Ond fe allai y 
bydd i'r un ddrwg ei orfyw; ac eto, pe y marwai, fe 
allai y bydd y Hall wedi ymbriodi ei hun, neu wedi 
marw. Y mae sawr * yr awr ni thybioch,' ys dy- 
wedai y brawd, gan drefniadau a chynlluniau o'r 
fath. Nid yw yn debygol y rhydd Duw bunt i'r 
sawl sydd wedi gwastraffu ei geiniog. Y mae treul- 
io oes yn dirmygu, dij^styru a gwrthod grasau a 
ffafrau Duw, yn ymgymwysiad digon gwael i dreulio 
tragwyddoldeb. Pan y bydd dyn o'r fath yn nesau i 
bresenoldeb Duw, beth fydd yn feddwl ei fod yn ei 
haeddu ? Dyma, ddywed yr Arglwydd, fydd croes- 

aw creaduriaid o'r fath: * Ewch oddiwrthyf, rai 
melldigedig^ i'r tan tragwyddol, yr hwn a barotowyd 
i ddiafol a'i angelion.' Cyfleusderau editeiriol digon 
anolygiis sydd yn nghymdeithas diafliaid. Y mae 
edifeirwch a pharchedig ofn yn gwywo yn yr awyr- 
gylch uffernol. Beth feddyliem ni am goeden yn 
siarad fel hyn ? * Wei, 'rvvy'n credu y tyfa i'n gam 
a chrwca am rai blynyddoedd, ac yna mi ymiawna 
mor syth a phaladr, pan yn teimlo fel ^wneyd hyny. 
Y ffaith yw, byddai y goeden yn gam* yn mhen can* 
mlynedd, a byddai yr awel yn danod iddi o hyd, ^pan 
yn teimlo fel gwneyd hyny.' Y mae pellder anferth 
rhwng dweyd a gwneyd. * Bwriadau lawer sydd yn 
nghalon dyn,* ebe y gair, * ond cyngor yr Arglwydd 
asaif.'" 

** Tarawodd syhv y brawd fi yn rymus pan yn dy- 
weyd mai nid amser sydd yn cynyrchu cyfleusderau, 
eithr amgylchiadau ; ac mai rhagluniaeth Duw sydd 
yn eu trefnu," ebe Memento Mori. ** Y mae y sylw 
yna yn werth ei roi mewn llythyrenau o aur. Gall 
dyn fod gan' mlynedd heb gyfle oddigerth i amgylch- 
iadau gydfwriadu i agor cyflc. Pan y mae dyn yn 
dweyd, * Y mae digon o amser,' nid yw hyny yn gol- 
ygu nac yn cynwys y bydd cyfleustra. Y mae amser 
ynddo ei hun fel diffaethwch yn ami, heb gyfle yn y 
golwg. Pan y mae pererinion yn teithio diffeith- 
diroedd y ddaear, ac yn dytod at lYynon a Ihvyn o 
balmwydd, y maent yn cytienwi ar ;;yfer y gweddill 
o'r crasdir; nid dweyd fe allai y cant gytle arall yn 

fuan. Wedi y delo y cynauaf, y mae amser yn par- 

hau, ond y mae tymor hau wedi mynei heibio. Y 

ma^ dyn yn fynych yn esgeuliiso cyfleusderau yn 

nyddiau ei leuenctyd nas deuant i'vv gyfarfod byth 

ar ol hyny. Galloroesi cyfle am ddengain mlynedd, 

ond y mae ei oes fel diffaethvvch, yn ddigyfleiistra. 

Fe allai mai y darnodiad goreu o amser yw * tymor 

y cyfleusderau,' a thragwyddoldeb, * tymor anghyf- 

leustra.' Ar ein taith drvvy y byd, yr ydym yn cyf- 

arfod a chyfleusderau, ond i ni eu gwylio a'u gwerth- 

fawrogi; ond yn nhragwyddoldeb nid oes gyfle o 

gwbl. Yr oedd y glwth goludog a'i winoedd yn ei 

fywyd. yn methu cael dyferyn o ddwfr yn uffern. 

Y mae yn wlad lie y mae y rhai fuontofahis, yn cael 

byw ar eu heiddo ysbrydol, a'r rhai fuont yn esgenl- 
us yn newynu ar haeddiant eu diofalwcli. Vmddeng- 

ys amser i ni fel adeg gyfieus i weithio; a thragwydd- 
oldeb fel adeg anghyfleusi bob peth. Y mae gwaith, 
a rhywbeth i w wneyd, yn gwneyd amser yn ysgafn 
ac yn hawdd ei ddyoddef; ond beth am dragvvydd- 
oldeb, lie y bydd yr annuwiol yn treulio ei amser, yn 
awyddusam gyflavvni rhywbeth, a dim cyfle na chan- 
iatad i weithio o gwbl. Y mae swn tragwyddoldeb 
yn yr ymadrodd hwnw o eiddo y prophwyd Jere- 
miah: ' Y cynauaf a aeth heibio, darfu yr haf. ' Nid 
oes dim i gasglu, ac nid yw yn dymor i hau; a dynia 
y truan yn gorfod peidio gwneyd dim, er ei fod yn 
teimlo fel gweithio. Gallai weithio i gadw ei 
wres, ond ai yn rhy wan i wneyd hyny yn fuan ; 

oblegid nid o^ ganddo ddim i gynal bywyd. Dyna 
yw tragwyddoldeb, onide, gwlad lie y mae anufudd- 
ion yn cwyno a galaru, gan gri'o, * O ! na wrandaw- 
svvn! O ! na wnelswn ! O! na weithiaswn! O! na 
chawn! a'r cytieusderau esgeuluswyd ganddynt yn y 
byd yn ymgyfodi o'u blaen fel ysbrydion — nid mwy- 
ach yn gyfleusderan, eithr yn ddrychiolaethau; hoU 
fanteision a breintiau pec.haduriaid yn adgyfodi i 
f arn yn en herbyn fel hunllefau breuddwyd ! Dyna 
i chwi ennui, ys dywed y Ffrancvvr, iselder ysbryd, 
■eneidiau a thragwyddoldeb 0*11 blaen, a dim i wneyd 
ond dysgwyl anobaith, a theimlo'r drwg heb allii ed- 
ifarhau byth. Wedi esgeuluso byw yn ngwlad gyf- 
anedd y ddaear, ac yna wedi dyfod i ddiffaethwch 
ac anghyfanedd-dra difancoll i farw yn anfarwol! 
Wedi diystyru enaid amser, ac yn awr yn dechreu 
teimlo y canlyniadau. * Man has lost his sotil^' ys 
dywed y doethawr, *and now begins to find the 
^vant of it.' 

* Cofia, f enaid, cyn it' dreulio 

D' oriau gwerthfawr yn y byd, 
Cyn it' 'hedeg oddi yma, 

P'un a ge'st ti'r trysor drud ! 
Yn mha ardal bydd dy lety, 

Fath pryd hyny fydd dy wedd ; 
P'un ai Uawen ai cystuddiol 

Fyddi'r ochor draw i'r bedd.' " 

